䘕##䘕  
  
háng　《改併四聲篇海》引《俗字背篇》音杭。  
  
〔䘕衏〕也作“䘕𢕋”、“䘕院”。1.\*金\*\*元\*时指妓女。《改併四聲篇海·行部》引《俗字背篇》：“䘕衏，上杭，下院，俗呼為䘕衏，樂人也。”又指妓院。《初刻拍案驚奇》卷二：“又不是䘕衏人家，如何要得許多？”\*清\*\*袁于令\*《西樓記》第三齣：“我每䘕衏人家，那里認得真，只好隨花逐月過日子。”2.行业。\*元\*\*馬致遠\*《任風子》第一折：“\*任屠\*非自誇，你親曾見做屠户的這些䘕衏。”

䘘##䘘  
  
（一）yù　《集韻》偶舉切，上語疑。  
  
同“御”。《集韻·語韻》：“䘘，止也。或作御。”《龍龕手鑑·彳部》：“䘘”，“御”的俗字。《大智度論》卷十四：“風寒冷熱，水雨侵害，但求䘘之。”按：“䘘”，石本作“御”。  
  
（二）sù　《康熙字典》引《直音》音素。  
  
净。《康熙字典·行部》引《直音》：“䘘，音素。净也。”按：今本《直音篇》“䘘”字无此音义，疑误。

䘙##䘙  
  
同“衞”。《九經字樣·彳部》：“䘙，宿衞也；行列也。”《篇海類編·人事類·行部》：“衞，本作䘙，省作衞，俗作衛。”

行##行  
  
³行  
  
《説文》：“行，人之步趨也。从彳，从亍。”\*罗振玉\*《殷虚書契考釋》：“☀象四達之衢，人之所行也。”\*商承祚\*《殷虚文字類編》：“古从行之字，或省其右作彳，或省其左作񇻛，\*許\*君誤認為二字者，蓋由字形傳寫失其初狀使然矣。”  
  
（一）háng　《廣韻》胡郎切，平唐匣。陽部。  
  
（1）道路。《爾雅·釋宫》：“行，道也。”《詩·豳風·七月》：“女執懿筐，遵彼微行。”\*毛\*傳：“微行，牆下徑也。”《左傳·襄公九年》：“\*魏絳\*斬行栗。”\*杜預\*注：“行栗，表道樹。”《國語·晋語四》：“夙夜征行。”\*韋昭\*注：“行，道也。”  
  
（2）行列。《詩·大雅·常武》：“王謂\*尹氏\*，命\*程伯休父\*，左右陳行，戒我師旅。”\*陸德明\*釋文：“行，列也。”《吕氏春秋·辯土》：“正其行，通其風。”\*高誘\*注：“行，行列也。”《樂府詩集·相和歌辭·鷄鳴辭》：“鴛鴦七十二，羅列自成行。”又排列。《鶡冠子·王鈇》：“列星不亂，各以序行。”\*唐\*\*杜甫\*《雨晴》：“塞柳行疏翠，山梨結小紅。”  
  
（3）辈，班辈。《禮記·祭統》：“夫祭之道，孫為王父尸。所使為尸者，於祭者，子行也。”\*鄭玄\*注：“子行，猶子列也。”《史記·匈奴列傳》：“\*漢\*天子，我丈人行也。”  
  
（4）排行。《廣韻·宕韻》：“行，次第。”《聊齋志異·蕭七》：“\*徐\*問其族姓，女自言：‘\*蕭\*姓，行七。’”《兒女英雄傳》第三十三回：“我行二；我小時候的小名兒就叫做二韃子。”\*郭沫若\*《我的童年》二：“我的乳名叫着\*文豹\*，因为行八，我母亲又叫我是八儿。”  
  
（5）助词。用在名词或代词后表示复数。相当于“们”、“等”。\*金\*\*董解元\*《西廂記諸宫調》卷八：“怕賢不信，試問\*普救\*裏僧行。”《二刻拍案驚奇》卷十二：“\*唐\*太守一時取笑之言，只道他不以為意，豈知姊妹行中心路最多。一句開心，陡然疑變。”  
  
（6）量词。用于成行的东西。《吕氏春秋·行論》：“\*燕王\*聞之，泣數行而下。”《北齊書·河南康舒王孝瑜傳》：“讀書敏速，十行俱下。”\*宋\*\*陸游\*《秋晚登城北門》：“一點烽傳\*散關\*信，兩行雁帶\*杜陵\*秋。”  
  
（7）数学名词。“矩阵”中的横排叫“行”，纵排叫“列”。  
  
（8）古军制，二十五人为行。《左傳·隱公十一年》：“\*鄭伯\*使卒出豭，行出犬、雞。”\*杜預\*注：“百人為卒，二十五人為行。行，亦卒之行列。”  
  
（9）行伍；行阵。《廣韻·唐韻》：“行，伍也。”《左傳·襄公三年》：“\*晋侯\*之弟\*揚干\*亂行於\*曲梁\*。”\*杜預\*注：“行，陳次。”《楚辭·九歌·國殤》：“凌余陣兮躐余行。”\*王逸\*注：“言敵家來，侵凌我屯陣，踐躐我行伍也。”又步兵的阵势。《左傳·昭公元年》：“（\*魏舒\*）乃毁車以為行。”\*杜預\*注：“\*魏舒\*先自毁其屬車為步陣。”又《成公十六年》：“‘甚嚻，且塵上矣。’曰：‘將塞井夷竈而為行也。’”  
  
（10）首。《太玄·裝》：“莫見之行。”\*范望\*注：“行，首也。”  
  
⑪器物质量粗劣不坚牢。《周禮·地官·胥師》：“察其詐偽飾行儥慝者而誅罰之。”\*鄭玄\*注：“飾行儥慝，謂使人行賣惡物於市，巧飾之令欺誑買者。”\*王引之\*述聞：“古人謂物脆薄曰行……今京師人謂貨物不牢曰行貨。”《九章算術·盈不足章》：“醇酒一斗，直錢五十；行酒一斗，直錢一十。”《潛夫論·浮侈》：“以完為破，以牢為行。”  
  
⑫买卖交易的营业处。如：商行；拍卖行。\*唐\*\*康駢\*《劇談録》卷上：“逕詣市東肉行，以善價取之。”\*宋\*\*耐得翁\*《都城紀勝·諸行》：“市肆謂之行者，因官府科索而得此名，不以其物小大，但合充用者，皆置為行。”又行栈。\*宋\*\*陸游\*《老學庵筆記》卷一：“（\*嘉興\*人\*聞人茂德\*）多蓄書，喜借人。自言作門客牙，充書籍行。”《儒林外史》第二回：“\*金有餘\*擇个吉日，同一伙客人起身，來到省城雜貨行裏住下。”\*毛泽东\*《湖南农民运动考察报告》：“普遍禁止用谷米煮酒熬糖，糟行糖行叫苦不迭。”  
  
⑬行业。如：三十六行；同行；内行；外行。\*宋\*\*吴自牧\*《夢粱録·民俗》：“且如士農工商、諸行百户衣巾裝著，皆有等差。”\*元\*\*關漢卿\*《金綫池》第一折：“我想一百二十行，門門都好着衣吃飯。”\*周而复\*《上海的早晨》第十四：“隔行如隔山，别的行业的事情，我一点也不知道。”  
  
⑭表示处所。用在人称的后面。犹言“这里”、“那里”。\*宋\*\*周邦彦\*《風流子》：“最苦夢魂，今宵不到伊行。”《水滸傳》第十四回：“你這等賊心賊肝，我行須使不得。”\*清\*\*楊觀潮\*《荀灌娘圍城救父》：“我只得，屈身軀，代親哀告：難道是，我爹行，錯認人家。”  
  
⑮连续贯穿。《廣雅·釋詁一》：“貫，行也。”\*王念孫\*疏證：“事謂之貫，亦謂之服；行謂之服，亦謂之貫。”《漢書·谷永傳》：“以次貫行，固執無違。”\*顔師古\*注：“貫，聯續也。”又指用长的针脚将棉衣等连缀起来。也作“絎”。如：行棉袄；行棉被。\*清\*\*黄六鴻\*《福惠全書·保甲·檢騐壯丁》：“其伍長壯丁，須各備行綿撞帽一頂。上綴號帶，傍垂遮耳護項，内綴兜頦帽繩，身置重綿叠布密行。”  
  
（二）xíng　《廣韻》户庚切，平庚匣。陽部。  
  
（1）行走。《釋名·釋姿容》：“兩足進曰行。行，抗也，抗足而前也。”《説文·行部》：“行，人之步趨也。”《詩·唐風·杕杜》：“獨行踽踽，豈無他人？”《墨子·公輸》：“行十日十夜，而至于\*郢\*。”\*唐\*\*白居易\*《長恨歌》：“\*峨嵋\*山下少人行。”  
  
（2）规律；道理。《易·復》：“反復其道，七日來復，天行也。”\*孔穎達\*疏：“陽氣絶滅之後，不過七日，陽氣復生，此乃天之自然之理，故曰天行也。”《禮記·緇衣》：“《詩》云：人之好我，示我周行。”\*鄭玄\*注：“行，道也。言示我以忠信之道。”《漢書·司馬相如傳下》：“爰\*周\*郅隆，大行越成。”\*顔師古\*注引\*文穎\*曰：“行，道也。”  
  
（3）经过；经历。《國語·晋語四》：“\*文公\*問元帥於\*趙衰\*，對曰：‘\*郤縠\*可，行年五十矣。’”\*韋昭\*注：“行，歷也。”《管子·問》：“城粟軍粮，其可以行幾何年也。”\*尹知章\*注：“行，由經也。”《漢書·地理志上》：“\*湔氐道\*，《禹貢》\*崏山\*在西徼外，\*江水\*所出，東南至\*江都\*入海，過郡七，行二千六百六十里。”  
  
（4）言，说。《爾雅·釋詁下》：“行，言也。”\*郭璞\*注：“今\*江\*東通謂語為行。”\*清\*\*洪頤煊\*《讀書叢録》卷八：“《左氏哀元年傳》：‘因\*吴\*太宰\*嚭\*以行成。’\*服虔\*注：‘行成，求成也。’《管子·山權數篇》：‘行者，道民之利害也。’是皆行為言也。”  
  
（5）去，离开。《廣韻·庚韻》：“行，去也。”《左傳·僖公五年》：“\*宫之奇\*以其族行。”\*杜預\*注：“行，去也。”\*唐\*\*李白\*《贈汪倫》：“\*李白\*乘舟將欲行。”又还，返回。《吕氏春秋·行論》：“使者行至\*齊\*。”\*高誘\*注：“行，還也。”\*元\*\*馬致遠\*《薦福碑》第三折：“雖然相公回、百姓安，則怕小生行、雨又來。”  
  
（6）出动；出行。《左傳·僖公五年》：“\*虞\*不臘矣。在此行也，\*晋\*不更舉矣。”《國語·周語中》：“是行也，\*秦\*師還，\*晋\*人敗諸\*崤\*，獲其三帥\*丙\*、\*術\*、\*視\*。”《世説新語·方正》：“\*陳太丘\*與友期行，期日中，過中不至，\*太丘\*舍去。”《晋書·謝安傳》：“\*安\*神色不變曰：‘\*晋\*祚存亡，在此一行。’”  
  
（7）出嫁。《詩·鄘風·蝃蝀》：“女子有行，遠父母兄弟。”《文選·宋玉〈高唐賦〉》“妾\*巫山\*之女也”\*唐\*\*李善\*注引《襄陽耆舊傳》：“\*赤帝\*女曰\*姚姬\*，未行而卒，葬於\*巫山\*之陽，故曰\*巫山\*之女。”《華陽國志·後賢志》：“（\*李宓\*）父早亡，母\*何\*更行。見養祖母。”  
  
（8）行装。《漢書·曹參傳》：“\*蕭何\*薨，\*參\*聞之，告舍人趣治行，‘吾且入相。’”\*顔師古\*注：“治行，謂脩治行裝也。”\*清\*\*翁叔元\*《納蘭君哀辭》：“知子以貧故艱於行，吾為子治行。”  
  
（9）行程。《老子》第六十四章：“千里之行，始於足下。”《論衡·感虚》：“如謂舍為度，三度亦三日行也。”《穆天子傳》卷四：“各行兼數三萬有五千里。”  
  
（10）运行；流动。《易·乾》：“雲行雨施。”\*孔穎達\*疏：“雲氣流行，雨澤施布。”《論語·陽貨》：“四時行焉，百物生焉。”\*劉寶楠\*正義：“行者，謂春夏秋冬四時相運行也。”《漢書·溝洫志》：“\*禹\*之行\*河\*水，本隨西山下東北去。《周譜》云：\*定王\*五年\*河\*徙，則今所行非\*禹\*之所穿也。”\*顔師古\*注：“行，謂通流也。”  
  
⑪流通；流行。《左傳·襄公二十五年》：“言之無文，行而不遠。”《史記·貨殖列傳》：“財幣欲其行如流水。”\*鲁迅\*《坟·宋民间之所谓小说及其后来》：“\*宋\*代行于民间的小说，与历来史家所著录者很不同。”  
  
⑫通晓。《吕氏春秋·適音》：“故先王之制禮樂也，非特以歡耳目、極口腹之欲也，將以教民平好惡、行禮義也。”\*高誘\*注：“行，猶通也。”  
  
⑬巡狩；巡视。《周禮·地官·州長》：“若國作民而師、田、行、役之事，則帥而致之。”\*賈公彦\*疏：“師謂征伐，田謂田獵，行謂廵狩，役謂役作。”《左傳·昭公十八年》：“司馬、司寇，列居火道，行火所焮。”又察看（旧读xìng）。《韓非子·喻老》：“\*白圭\*之行隄也塞其穴，大人之慎火也塗其隙，是以\*白圭\*無水難，大人無火患。”《吕氏春秋·季夏》：“是月也，樹木方盛，乃命虞人入山行木，無或斬伐。”\*高誘\*注：“行，察也。視山木，禁民不得斬伐。”《禮記·樂記》：“釋\*箕子\*之囚，使之行\*商\*容而復其位。”\*鄭玄\*注：“行，猶視也。使\*箕子\*視\*商\*禮樂之官，賢者所處，皆令反其居也。”  
  
⑭做；从事。如：行医；行善；身体力行。《墨子·經上》：“行，為也。”《左傳·隱公元年》：“多行不義，必自斃。”\*宋\*\*陸游\*《冬夜讀書示子聿八首》之三：“紙上得來終覺淺，絶知此事要躬行。”《紅樓夢》第一百零五回：“所抄家資内有借券，實係盤剥，究是誰行的？”  
  
⑮用；施行。《易·繫辭上》：“推而行之謂之通。”\*孔穎達\*疏：“因推此以可變而施行之，謂之通也。”《論語·衛靈公》：“行\*夏\*之時。”\*皇侃\*義疏：“謂用\*夏\*家時節以行事也。”《戰國策·秦策一》：“説\*秦王\*書十上而説不行。”\*高誘\*注：“\*蘇秦\*之説不見用也。”  
  
⑯赏赐；授予。如：论功行赏。《周禮·天官·司裘》：“中秋，獻良裘，王乃行羽物。”\*鄭玄\*注引\*鄭司農\*云：“行羽物，以羽物飛鳥賜羣吏。”\*賈公彦\*疏：“行，賜也。”《韓非子·難一》：“歸而行爵，先\*雍季\*而後\*舅犯\*。”《漢書·高帝紀下》：“且法以有功勞者行田宅。”\*顔師古\*注引\*蘇林\*曰：“行，音行酒之行，猶付與也。”  
  
⑰降落。《禮記·月令》：“大雨時行。”\*孔穎達\*疏引\*蔡邕\*《〈月令〉章句》云：“行，降也。”  
  
⑱斟酒。《儀禮·大射》：“公又行一爵，若賓若長，唯公所酬。”《史記·魏其武安侯列傳》：“（\*灌夫\*）起行酒，至\*武安\*，\*武安\*膝席曰：‘不能滿觴。’”\*宋\*\*蘇軾\*《泛金船》：“杯行到手休辭卻。”  
  
⑲量词。酌酒劝饮一遍。《晏子春秋·外篇重而異者十二》：“\*景公\*築\*長庲\*之臺，\*晏子\*侍坐。觴三行，\*晏子\*起舞。”《法言·修身》：“賓主百拜，而酒三行。”\*宋\*\*司馬光\*《訓儉示康》：“先公為郡牧判官，客至未嘗不置酒，或三行五行，多不過七行。”  
  
⑳行为；德行。《周禮·地官·師氏》：“敏德以為行本。”\*鄭玄\*注：“德行，内外之稱，在心為德，施之為行。”《楚辭·九章·橘頌》：“行比伯夷，置以為像兮。”《三國演義》第九十三回：“狼心狗行之輩，滚滚當道；奴顔婢膝之徒，紛紛秉政。”  
  
㉑古代通使之官。又叫“行人”。《左傳·襄公二十九年》：“\*鄭伯有\*使\*公孫黑\*如\*楚\*，辭曰：‘\*楚\*、\*鄭\*方惡，而使余往，是殺余也。’\*伯有\*曰：‘世行也。’”\*杜預\*注：“言女世為行人。”《管子·小匡》：“\*隰朋\*為行。”\*尹知章\*注：“行，謂行人也。所以通使諸侯。”  
  
㉒兼代官职。大官兼管小官的事叫行；小官兼代大官的事叫守。《後漢書·陳俊傳》：“於是拜\*俊\*\*太山\*太守，行大將軍事。”\*宋\*\*歐陽修\*《瀧岡阡表》：“觀文殿學士特進行兵部尚書。”\*明\*\*鎦績\*《霏雪録》：“\*宋\*朝授官列銜，以某階守某官，以某階行某官者，凡階高官卑則稱行，階卑官高則稱守，官與階等，則不必‘行’、‘守’二字，循\*唐\*制也。”  
  
㉓古诗的一种体裁。\*明\*\*徐師曾\*《文體明辨序説·樂府》：“按樂府命題，名稱不一：蓋自琴曲之外，其放情長言，雜而無方者曰‘歌’；步驟馳騁，疏而不滯者曰‘行’，兼之曰‘歌行’。如古辭《孤兒行》、《飲馬長城窟行》。”又乐曲。《史記·司馬相如列傳》：“\*相如\*辭謝，為鼓一再行。”\*司馬貞\*索隱：“此言‘鼓一再行’，謂一兩曲。”  
  
㉔旧时官吏署“行”字于文案纸尾，表示照准施行。《新唐書·百官志二》：“（舍人六人）凡詔旨制敕、璽書册命，皆起草進畫；既下，則署行。”\*清\*\*沈濤\*《銅熨斗齋隨筆》卷八：“\*宋\*\*淳熙\*時，\*周益公\*奏：六部文案，凡所施行，長貳例皆判‘依’字，臣愚欲乞明降指揮，日後六部所判文案，並以‘行’字代‘依’字。”按：后世公牍之画“行”始此。  
  
㉕向下签发公文或命令。\*宋\*\*俞文豹\*《吹劍四録》：“（船工）遂告之官，太守\*吴鶴林\*\*泳\*申朝廷，行下\*浙東\*提刑司，追逮二十七人。”\*明\*\*余繼登\*《典故紀聞》卷一：“宜行各督撫官親詣各城，從實揀選。”  
  
㉖\*汉\*字的一种字体，即“行书”。\*唐\*\*張彦遠\*《法書要録·行書》：“行書者，後\*漢\*\*潁川\*\*劉德昇\*所作也。即正書之小偽，務從簡易，相間流行，故謂之行書。”《舊唐書·柳公綽傳附柳公權》：“（\*宣宗\*）賜錦綵、瓶盤等銀器，仍令自書謝狀。勿拘真行，帝尤奇惜之。”\*宋\*\*劉過\*《沁園春·題黄尚書夫人書壁後》：“揮毫罷，看淋漓雪壁，真、草、行書。”《續資治通鑑·宋太宗淳化元年》：“乙未，改鑄‘\*淳化\*元寶’錢，帝親書其文，作真、行、草三體。”  
  
㉗日月星辰运行的轨道。《詩·小雅·十月之交》：“日月告凶，不用其行。”\*鄭玄\*箋：“行，道度也。”《淮南子·本經》：“五星循軌而不失其行。”《漢書·李尋傳》：“日月失度，星辰亂行。”  
  
㉘先；往昔。《史記·陳涉世家》：“乃行卜。”\*司馬貞\*索隱：“行者，先也。一云：‘行，往也。’”《論衡·問孔》：“行事，雷擊殺人，水火燒溺人，牆屋壓填人。”\*杨树达\*《古書疑義舉例續補·起下之詞例》引\*劉攽\*曰：“行事者，言已行之事，舊例成法也。”又引\*王念孫\*曰：“行者，往也……《論衡》一書，言‘行事’者甚多，皆謂往事也。”  
  
㉙成，成功。《鬼谷子·摩》：“行者，成也；廉者，潔也。”\*陶宏景\*注：“行貴成功，故曰成也。”  
  
㉚可以。\*宋\*\*朱熹\*《省察》：“文字講説得行而意味未深者，正要本原上加功。”《兒女英雄傳》第四回：“騾夫説：‘一個人兒不行；你瞧不得那件頭小，分量够一百多斤呢。’”\*茅盾\*《子夜》七：“吓一下就行么？说得太容易呀！”  
  
㉛能干；在行。\*李劼人\*《大波》第一部第四章：“这个人比我行得多。”\*艾芜\*《百炼成钢》第二章：“何况这个一下子走在前面的年轻人，是一个后辈，技术还并不怎样行！”\*康濯\*《太阳初升的时候·买牛记》：“儿说娘不行，并比划着娘上地的架势。”  
  
㉜副词。1.表示将要发生，相当于“且”、“将”。《詩·魏風·十畝之間》：“行與子還兮，十畝之外兮。”\*朱熹\*注：“行，猶將也。”《文選·曹丕〈與吴質書〉》：“歲月易得，别來行復四年。”\*李善\*注：“行，猶且也。”\*南朝\*\*梁\*\*劉孝威\*《結客少年塲行》：“邦君行負弩，縣令且前驅。”2.表示动作、行为或事情的承接，相当于“即”、“就”。《史記·孝武本紀》：“因巫為主人，關飲食。所欲者言行下。”\*裴駰\*集解引\*李奇\*曰：“神所欲言，上輒為下之。”《樂府詩集·相和歌辭·孤兒行》：“上高堂，行取殿下堂。”\*唐\*\*張籍\*《少年行》：“遥聞虜到\*平陵\*下，不待詔書行上馬。”  
  
㉝连词。以“行……行……”的形式成对配搭使用，相当于“且……且……”、“一面……一面……”。\*五代\*\*王定保\*《唐摭言·慈恩寺題名遊賞賦詠雜記》：“\*樂天\*時年二十七，省試《性習相近遠賦》、《玉水記》、《方流詩》，㩗之謁\*李涼公\*\*逢吉\*……\*逢吉\*行㩗行看，初不以為意。”\*元\*\*王伯成\*《哨遍·項羽自刎》：“行走行迎，故然激怒剛强性。”  
  
㉞通“形”。形体。《老子》第二十四章：“餘食贅行，物或惡之。”\*清\*\*魏源\*《老子本義》卷上引\*司馬光\*曰：“‘行’、‘形’，古字通用。棄食之餘，適使人厭；附贅之形，適使人醜。”  
  
㉟围棋下子。后为围棋术语。《淮南子·説林》：“行一棊不足以見智，彈一弦不足以見悲。”\*五代\*\*徐鉉\*《圍棋義例·詮釋》：“行，行也。連子而下曰‘行’，使有粘連不斷之緒。”\*宋\*\*張儗\*《棊經·名數》：“夫奕棊者凡下一子，皆有定名。棊之形勢，死生存亡，因名而可見。有衝、有幹、有綽、有約、有飛、有關、有劄、有粘、有頂、有尖、有覷、有門、有打、有斷、有行……角棊之名三十有二。”  
  
㊱佛教术语。戒行。指学佛的人遵守戒律刻苦修道的行为。《南史·孝義傳上·吴達之》：“（\*何）幼璵\*末好佛法，翦落長齋，持行精苦。”\*北魏\*\*楊衒之\*《洛陽伽藍記·凝圓寺》：“地形高顯，下臨城闕，房廡精麗，竹柏成林，實是净行息心之所也。”\*唐\*\*白居易\*《贈别宣上人》：“性真悟泡幻，行潔離塵滓。”  
  
（三）xìng　《廣韻》下更切，去映匣。  
  
（1）事。《禮記·坊記》：“民猶貴禄而賤行。”\*鄭玄\*注：“行，猶事也。言務得其禄，不務其事。”  
  
（2）行迹。《廣雅·釋詁三》：“行，迹也。”《玉篇·行部》：“行，行迹也。”《集韻·映韻》：“行，言迹也。”《禮記·樂記》：“聞其謚知其行也。”\*鄭玄\*注：“謚者，行之迹也。”《武榮碑》：“述行於終。”  
  
（3）姓。《廣韻·庚韻》：“行，姓。\*周\*有大行人之官，其後氏焉。”《後漢書·光武帝紀下》：“\*隗囂\*遣將\*行巡\*寇\*扶風\*。”  
  
（四）hàng　《集韻》下浪切，去宕匣。陽部。  
  
〔行行〕刚强貌。《集韻·宕韻》：“行，行行，剛强皃。”《論語·先進》：“\*子路\*，行行如也。”\*何晏\*集解引\*鄭玄\*曰：“行行，剛强之皃。”  
  
（五）héng  
  
〔道行〕僧道修行的功夫。\*清\*\*紀昀\*《閲微草堂筆記·灤陽續録四》：“然里之男婦，無不曰\*三師父\*道行清高。”

衍##衍  
  
《説文》：“衍，水朝宗于海也。从水，从行。”\*王筠\*句讀：“案：字形，水在行中與‘衍’水在行外異，當是即形為義，乃《孟子》‘水由地中行’之説。上文‘洪’、‘洚’二字，是氾濫之時，‘衍’字則\*禹\*治水之後，其流順軌朝宗於海。”  
  
（一）yǎn　《廣韻》以淺切，上獮以。又予線切。元部。  
  
（1）水循河道流汇于海。《説文·水部》：“衍，水朝宗于海也。”  
  
（2）溢出。《文選·司馬相如〈上林賦〉》：“東注\*太湖\*，衍溢陂池。”\*張銑\*注：“衍，亦溢也。”《素問·五常政大論》：“水曰流衍。”\*王冰\*注：“衍，泮衍，溢也。”  
  
（3）丰富；富足。《荀子·賦》：“仁人絀約，暴人衍矣。”\*楊倞\*注：“衍，饒也。”《鹽鐵論·園池》：“田野闢，麻枲治，則下上俱衍，何困乏之有矣。”《後漢書·文苑傳上·杜篤》：“修文則財衍，行武則士要。”\*李賢\*注：“修文德，則財産富衍。”  
  
（4）指动植物孳生繁茂。《管子·八觀》：“薦草多衍，則六畜易繁也。”《太玄·斂》：“畜槃而衍，繭純於田。”《文選·張衡〈西京賦〉》：“篠簜敷衍，編町成篁。”\*李善\*注引\*薛綜\*曰：“衍，蔓也。”  
  
（5）多余。《楚辭·天問》：“東西南北，其脩孰多？南北順㯐，其衍幾何？”\*朱熹\*注：“衍，餘也。”\*宋\*\*文瑩\*《玉壺詩話》卷二：“\*蘇曉\*為\*淮\*漕……置四十四場，一萌一蘗，盡搜其利，歲衍百餘萬緡，\*淮\*俗苦之。”  
  
（6）古籍在刊抄过程中的字句误增。《禮記·檀弓上》“爵弁絰䊷衣”\*漢\*\*鄭玄\*注：“此言絰，衍字也。”\*宋\*\*鄭樵\*《通志總序》：“既無衍文，又無絶緒，世世相承，如出一手。”\*金\*\*王若虚\*《論語辨惑四》：“作者七人，雖不見主名，其文勢似與上文為一章，‘子曰’字疑衍。”  
  
（7）散开；分布。《小爾雅·廣言》：“衍，散也。”\*漢\*\*枚乘\*《七發》：“衍溢漂疾。”《文選·張衡〈東京賦〉》：“仁風衍而外流。”\*李善\*注引\*薛綜\*曰：“衍，布也。”《後漢書·文苑傳上·杜篤》：“千乘方轂，萬騎駢羅，衍陳於\*岐\*、\*梁\*，東横乎\*大河\*。”\*李賢\*注：“衍，布也。”  
  
（8）广大。《小爾雅·廣言》：“衍，廣也。”《漢書·揚雄傳下》：“辭之衍者，不可齊於庸人之聽。”\*顔師古\*注：“衍，旁廣也。”\*晋\*\*皇甫謐\*《三都賦序》：“蓋\*蜀\*包\*梁\*\*岷\*之資，\*吴\*割\*荆\*南之富，\*魏\*跨中區之衍。”\*宋\*\*宋祁\*《雜説》：“水淵則回，道衍則聖。”  
  
（9）远。《小爾雅·廣言》：“衍，遠也。”  
  
（10）达，到，至。《切韻殘卷·獮韻》：“衍，達。”《太玄·法》：“水直衍。”\*范望\*注：“衍，達也。”  
  
⑪竹箱之类的盛器。《莊子·天運》：“夫芻狗之未陳也，盛以篋衍，巾以文繡。”\*成玄英\*疏：“衍，笥也。”  
  
⑫低而平坦之地。《周禮·地官·大司徒》：“辨其山林川澤丘陵墳衍原隰之名物。”\*鄭玄\*注：“水崖曰墳，下平曰衍，高平曰原。”《國語·周語上》：“民之有口……猶其有原隰衍沃也，衣食於是乎生。”\*韋昭\*注：“廣平曰原，下濕曰隰，下平曰衍，有溉曰沃。”  
  
⑬山坡。《史記·封禪書》：“\*文公\*夢黄虵自天下屬地，其口止於\*鄜\*衍。”\*裴駰\*集解引\*李奇\*曰：“山阪曰衍。”  
  
⑭沼泽。《小爾雅·廣器》：“澤之廣者謂之衍。”《管子·七臣七主》：“春無殺伐，無割大陵，倮大衍，伐大木，斬大山，行大火，誅大臣，收穀賦。”《楚辭·劉向〈九嘆·憂苦〉》：“巡陸夷之曲衍兮。”\*王逸\*注：“衍，澤也。”  
  
⑮推演；演述。《易·繫辭上》：“大衍之數五十。”\*孔穎達\*疏：“推演天地之數。”\*金\*\*王若虚\*《滹南詩話》卷二：“\*東坡\*酷愛《歸去來辭》，既次其韻，又衍為長短句，又裂為集字詩，破碎甚矣。”\*清\*\*王源\*《劉處士墓表》：“處十夷然登座不讓，暢衍闕旨，衆大説。”  
  
⑯扩展；扩充。《後漢書·文苑傳上·杜篤》：“夫\*廱州\*本帝皇所以育業，霸王所以衍功，戰士角難之場也。”\*李賢\*注：“衍，廣也。”\*章炳麟\*《驳建立孔教议》：“\*丘明\*衍传，\*迁\*、\*固\*承流，史书始粲然大备。”  
  
⑰演变。《論衡·驗符》：“樽頓衍更為盟盤。”\*唐\*\*劉禹錫\*《楚望賦》：“故道朘削，衍為廣斥，水禽嬉戲，引吭伸翮。”\*清\*\*阮元\*《疇人傳·顧廣圻》：“世人多以方程為難，\*道古\*此題，其難更何如矣！開方衍變，圖式備詳，足資後人參考。”  
  
⑱地名。\*战国\*\*魏\*邑，即\*衍氏\*。故地在今\*河南省\*\*郑州市\*北。《戰國策·魏策一》：“\*蘇\*子為\*趙\*合從，説\*魏王\*曰：‘……北有\*河外\*、\*卷\*、\*衍\*、\*燕\*、\*酸棗\*，埊方千里。’”《史記·魏世家》：“（\*景湣王\*）五年，\*秦\*拔我\*垣\*、\*蒲陽\*、\*衍\*。”\*張守節\*正義：“衍，地名，在\*鄭州\*。”  
  
⑲姓。《通志·氏族略四》：“\*衍\*氏，\*子\*姓。\*宋\*\*微仲衍\*之後。見《風俗通》。”  
  
（二）yán　《集韻》夷然切，平仙以。元部。  
  
（1）佛教术语。摩訶衍的省称，即所谓“乘”。《文選·王巾〈頭陀寺碑文〉》：“憑五衍之軾，拯溺逝川。”\*李善\*注：“五衍，五乘。\*天竺\*言衍，此言乘。”  
  
（2）通“延”。1.延进；延请；导入。《周禮·春官·大祝》：“辨九祭，一曰命祭，二曰衍祭。”\*鄭玄\*注：“衍字當為延……聲之誤也。延祭者，《曲禮》曰：‘客若降等，執食興辭，主人興辭於客，然後客坐，主人延客祭’是也。”《後漢書·安帝紀》：“博衍幽隱。”\*李賢\*注：“衍，猶引也。”2.延续；延伸。《詩·唐風·椒聊》：“蕃衍盈升。”\*唐\*\*玄應\*《一切經音義》卷十九引作“蕃延盈升”。《管子·白心》：“無遷無衍。”\*俞樾\*平議：“衍當讀為延。”

衎##衎  
  
《説文》：“衎，行喜皃。从行，干聲。”\*王筠\*句讀：“《釋詁》、《毛傳》皆曰：‘衎，樂也。’”  
  
（一）kàn　《廣韻》苦旰切，去翰溪。元部。  
  
（1）和乐，愉快。《爾雅·釋詁上》：“衎，樂也。”《詩·小雅·南有嘉魚》：“君子有酒，嘉賓式燕以衎。”\*毛\*傳：“衎，樂也。”\*三國\*\*魏\*\*曹植\*《娱賓賦》：“遂衎賓而高會兮，丹幃曄以四張。”《晋書·謝安傳》：“從容而杜姦謀，宴衎而清羣寇。”  
  
（2）安定。《方言》卷十三：“衎，定也。”\*郭璞\*注：“衎然，安定貌。”  
  
（3）和适自得。《禮記·檀弓上》：“居處言語飲食衎爾。”\*鄭玄\*注：“衎爾，自得貌。”\*晋\*\*左思\*《吴都賦》：“於是樂只衎而，歡飫無匱。”  
  
（4）姓。《萬姓統譜·旱韻》：“衎，見《姓苑》。”\*清\*\*林則徐\*《續獲保山案犯審明定擬摺》：“其\*衎平\*安一犯，則系奸拐回婦。”  
  
（二）kǎn　《廣韻》空旱切，上旱溪。  
  
（1）诚信；刚直。《廣韻·旱韻》：“衎，信言也。”《袁良碑》：“清約藩輔，其節衎然。”  
  
（2）舒缓从容貌。《六書故·人九》：“衎，徐行从容也。”

衏##衏  
  
yuàn　《改併四聲篇海》引《俗字背篇》音院。  
  
〔䘕衏〕见“䘕”。

衑##衑  
  
líng　《玉篇》魯丁切。  
  
道。《玉篇·行部》：“衑，道也。”

衒##衒  
  
《説文》：“𧗳，行且賣也。从行，从言。衒，𧗳或从玄。”\*邵瑛\*羣經正字：“今經典从或體作衒。”  
  
xuàn　《廣韻》黄練切，去霰匣。真部。  
  
（1）沿街叫卖。《六書故·人九》：“衒，行呼賣也。”《楚辭·天問》：“妖夫曳衒，何號于市？”\*洪興祖\*補注：“曳衒，言夫婦相引，行賣於市也。”又泛指卖、出售。《廣雅·釋詁三》：“衒，賣也。”\*宋\*\*蘇軾\*《種茶》：“千團輸太官，百餅衒私鬭。”\*清\*\*毛奇齡\*《閨秀王玉映留篋集序》：“自衒其書畫筆札以為活。”  
  
（2）古谓女子不经媒妁而与男子交往。《廣韻·霰韻》：“衒，自媒。”《戰國策·燕策一》：“舍媒而自衒。”《越絶書·外傳記范伯》：“衒女不貞。”又古谓士人不待征聘而自至亦曰“衒”。\*漢\*\*蔡邕\*《釋誨》：“\*伊摯\*有負鼎之衒。”\*三\*\*國\*\*魏\*\*曹植\*《求自試表》：“夫自衒自媒者，士女之醜行也。”  
  
（3）炫耀。\*南朝\*\*梁簡文帝\*《度關山》：“凱還歸故里，非是衒功名。”\*唐\*\*柳宗元\*《梓人傳》：“不衒能，不矜名。”\*宋\*\*歐陽修\*《與謝景山書》：“若欲衒長而耻短，則是有争心於其中。”  
  
（4）迷惑；惑乱。《集韻·霰韻》：“𧗳，或作衒、眩。”\*晋\*\*王嘉\*《拾遺記·夏禹》：“夫神迹難求，幽暗罔辨，希夷髣髴之間，聞見以之衒惑。”《晋書·慕容暐載記》：“重\*晋陽\*之戍，增南藩之兵，戰守之備，衒以千金之餌，蓄力待時，可一舉而滅。”  
  
（5）同“袨”。华丽之服；盛装。\*唐\*\*王度\*《古鏡記》：“每至日晚，即靚粧衒服。”\*宋\*\*葉隆禮\*《契丹國志·聖宗紀》：“\*繼忠\*素衒儀服，\*契丹\*識之。”

術##術  
  
〔术〕  
  
《説文》：“術，邑中道也。从行，术聲。”  
  
shù　《廣韻》食聿切，入術船。術部。  
  
（1）都邑中的道路；也泛指街道、道路。《説文·行部》：“術，邑中道也。”\*五代\*\*徐鍇\*《説文繫傳通論》：“邑中道而術，大道之派也。”《墨子·旗幟》：“巷術周道者必為之門。門二人守之，非有信符，勿行。”\*晋\*\*何晏\*《景福殿賦》：“房室齊均，堂庭如一，出此入彼，欲反忘術。”\*晋\*\*左思\*《詠史八首》之四：“冠蓋蔭四術，朱輪竟長衢。”又引申为途径。《禮記·樂記》：“應感起物而動，然後心術形焉。”\*鄭玄\*注：“術，所由也。”  
  
（2）沟渠。《禮記·月令》：“審端經〔徑〕術，善相丘陵。”\*孔穎達\*疏：“審正田之徑路及田之溝洫。”\*元\*\*虞集\*《撫州路樂安縣重修儒學記》：“都宫之南有池水，屬民間，重購而得之，浚治寬衍而面勢益以明敞，引術自池上出，洋洋然有遊覽風詠之興焉。”  
  
（3）技艺；技术。《廣韻·術韻》：“術，技術。”《孟子·公孫丑上》：“矢人惟恐不傷人，函人惟恐傷人，巫匠亦然，故術不可不慎也。”《禮記·鄉飲酒義》：“德也者，得於身也。故曰古之學術道者，將以得身也。”\*鄭玄\*注：“術，猶藝也。”\*孔穎達\*疏：“術者，藝也。”\*晋\*\*陶潛\*《詠荆軻》：“惜哉劍術疎，奇功遂不成。”  
  
（4）法；法律；法令。《廣雅·釋詁一》：“術，灋也。”《商君書·算地》：“故君子操權一正以立術。”《禮記·文王世子》：“公族之罪，雖親不以犯有司，正術也。”\*鄭玄\*注：“術，法也。”  
  
（5）办法；策略。《孟子·盡心上》：“觀水有術，必觀其瀾。”《韓非子·定法》：“術者，因任而授官，循名而責實，操生殺之柄，課羣臣之能者也。此人主之所執也。”《禮記·祭統》：“惠術也，可以觀政矣。”\*鄭玄\*注：“術，猶法也。”又权术。《隋書·元巖傳》：“（\*巖\*）言於帝曰：‘\*樂運\*知書奏必死，所以不顧身命者，欲取後世之名。陛下若殺之，乃成其名，落其術内耳。’”\*梁启超\*《袁世凯之解剖》：“\*袁\*氏……以为国内国外人皆可运小术以舞弄之，而不知以术乘时者，卒还以术自败。”  
  
（6）学说；主张。《篇海類編·人事類·行部》：“術，道業也。”《正字通·行部》：“術，道術。”《晏子春秋·内篇雜上二十六》：“言有文章，術有條理。”《史記·外戚世家》：“\*竇太后\*好\*黄帝\*、老\*子\*言，帝及太子諸\*竇\*不得不讀《黄帝》、《老子》，尊其術。”\*唐\*\*韓愈\*《送孟東野序》：“\*楊朱\*、\*墨翟\*、\*管夷吾\*、\*晏嬰\*……皆以其術鳴。”  
  
（7）学习；实践。《禮記·學記》：“蛾子時術之。”\*鄭玄\*注：“蛾，蚍蜉也。”\*陸德明\*釋文：“蛾，本或作蟻。”\*孔穎達\*疏：“蟻子，小蟲蚍蜉之子，時時術學銜土之事而成大垤，猶如學者時時學問而成大道矣。”\*宋\*\*羅大經\*《鶴林玉露》卷九：“必時術焉，無一時不術也。”  
  
（8）通“遂（suì）”。\*周\*代王城百里之外的远郊。《集韻·至韻》：“術，六鄉之外地。通作遂。”《墨子·號令》：“術鄉長者、父老、豪傑之親戚、父母、妻子，必尊寵之。”\*岑仲勉\*注：“術、遂，古通用。《周禮·地官》‘遂’與‘鄉’並舉，‘術鄉’猶今言‘鄉鎮’。”《管子·輕重丁》：“術布五十倍其賈。”又王城外远郊民户编制单位，一万二千五百家之称。《禮記·學記》：“古之教者，家有塾，黨有庠，術有序，國有學。”\*鄭玄\*注：“術當為遂，聲之誤也……《周禮》五百家為黨，萬二千五百家為遂。黨屬於鄉，遂在遠郊之外。”\*孔穎達\*疏：“術有序者，術，遂也。《周禮》萬二千五百家為遂。遂有序，亦學名，於遂中立學，教黨學所升者也。”又或以千家为术。《管子·度地》：“州者謂之術，不滿術者謂之里。故百家為里，里十為術，術十為州，州十為都。”\*尹知章\*注：“地數充為州者謂之術，不成術而餘者謂之里。”按：依《管子》“百家為里，里十為術”之说，则“术”为千家之称，与《周禮·地官·遂人》术为万二千五百家之称异。  
  
（9）通“述”。述说；阐述。\*清\*\*朱駿聲\*《説文通訓定聲·履部》：“術，叚借為述。”《漢書·賈山傳》：“今陛下念思祖考，術追厥功。”《張表碑》：“方伯術職。”  
  
（10）通“殺（shài）”。差别；等第。《墨子·非儒下》：“儒者曰：‘親親有術，尊賢有等。’言親疏尊卑之異也。”\*孫詒讓\*閒詁：“\*王引之\*云：此即《中庸》所謂‘親親之殺，尊賢之等。’今云‘親親有術’者，‘殺’與‘術’聲近而字通也。《説文》‘殺’字，‘从殳，杀聲。’而無‘杀’字。《五經文字》曰：‘杀，古殺字。’今按‘杀’字蓋从乂，术聲……《説文》無乂部，故杀字無所附而不收。‘杀’與‘術’並从术聲，故聲相近。”《管子·任法》：“故主有三術。”\*尹知章\*注：“（三術）謂上主、中主、危主也。”  
  
⑪姓。《通志略·氏族五》：“\*術\*氏，見《姓苑》。”《萬姓統譜·質韻》：“術，今\*萊陽\*有此姓。”

衔##衔  
  
“銜”的简化字。

衕##衕  
  
《説文》：“衕，通街也。从行，同聲。”  
  
（一）tòng　《廣韻》徒紅切，平東定。又徒弄切。東部。  
  
通道；巷道。《説文·行部》：“衕，通街也。”\*段玉裁\*注：“今京師衚衕字如此作。”\*宋\*\*樓鑰\*《小溪道中詩》：“後衕環村儘遡游。”\*清\*\*紀昀\*《閲微草堂筆記·灤陽消夏録三》：“（\*莊）方耕\*少宗伯，\*雍正\*庚戌在京邸遇地震，壓於小衕中。”  
  
（二）dòng　《廣韻》徒弄切，去送定。東部。  
  
病名。腹泄。《玉篇·行部》：“衕，下也。”《山海經·北山經》：“\*梁渠之山\*……有鳥焉，其狀如\*夸父\*，四翼、一目、犬尾，名曰\*囂\*，其音如鵲，食之已腹痛，可以止衕。”\*郭璞\*注：“治洞下也。”

衖##衖  
  
（一）xiàng　《廣韻》胡絳切，去絳匣。東部。  
  
同“巷”。胡同。《爾雅·釋宫》：“衖門謂之閎。”\*郭璞\*注：“閎，衖頭門。”\*陸德明\*釋文：“衖，道也。《聲類》猶以為巷字。”《楚辭·離騷》：“五子用失乎家衖。”\*唐\*\*李賀\*《緑章封事》：“\*金\*家香衖千輪鳴，\*揚雄\*秋室無俗聲。”《徐霞客遊記·楚遊日記》：“東下一級，復值澗底，已轉入隘關之内矣。於是闢成一衖，闊有二丈，高有丈五，覆石平如布幄。”  
  
（二）lòng　《〈元經世大典〉注》音弄。  
  
南方呼小巷为弄，字也作“衖”。\*清\*\*翟灝\*《通俗編》卷二十四：“衖實古字，非俗書，特其音義皆與巷通，為與今别耳。《元經世大典》有所謂‘大衖’者，注云：‘衖，音弄。’蓋今音乃自\*元\*起。”\*茅盾\*《昙》：“她抄近路走进一条冷衖。”\*叶圣陶\*《倪焕之》：“镇上传布着一种流言，茶馆里讲，街头巷口讲，甚至小衖的角落里……也讲。”

街##街  
  
《説文》：“街，四通道也。从行，圭聲。”  
  
jiē　《廣韻》古膎切，平佳見。又古諧切。支部。  
  
（1）城市的大道。如：大街小巷。《説文·行部》：“街，四通道也。”\*唐\*\*慧琳\*《一切經音義》卷四引《考聲》云：“街，都邑中之大道也。”《墨子·號令》：“卒有驚事，中軍疾擊鼓者三，城上道路，里中巷街，皆無得行。”《韓非子·外儲説左上》：“\*子産\*退而為政五年，國無盗賊，道不拾遺，桃棗蔭於街者莫有援也。”《文選·張衡〈西京賦〉》：“觀其城郭之制，則旁開三門，參塗夷庭，方軌十二，街衢相經。”\*李善\*注引\*薛綜\*曰：“街，大道也。”又泛指径路。《靈樞經·衛氣篇》：“請言氣街。胸氣有街，腹氣有街，頭氣有街，脛氣有街。”\*張志聰\*注：“氣街者，氣之徑路。”《素問·水熱穴論》：“此腎之街也。”\*王冰\*注：“街，謂道也。”  
  
（2）市集。\*清\*\*劉獻廷\*《廣陽雜記》卷二：“\*蜀\*謂之場，\*滇\*謂之街，\*嶺南\*謂之務，\*河北\*謂之集。”《吕氏春秋·不苟》：“\*公孫枝\*徙〔徒〕自敷於街，\*百里奚\*令吏行其罪。”\*孫鏘鳴\*補注：“街，市朝也。”\*宋\*\*周煇\*《清波别志》卷上：“言事者舊有三殺之語：街裏喝殺，朝裏嚇殺，家裏餓殺。”《儒林外史》第十九回：“\*潘三\*走來道：‘二相公，好幾日不會，同你往街上吃三杯。’”  
  
（3）姓。《萬姓統譜·佳韻》：“街，見《姓苑》。”

衘##衘  
  
（一）xián  
  
同“銜”。《篇海類編·人事類·行部》：“衘，詳銜。”《文選·左思〈蜀都賦〉》：“候鴈衘蘆。”\*李善\*引\*劉逵\*注：“衘蘆以禦繒繳，令不得截其翼也。”《新唐書·張萬福傳》：“\*萬福\*因馳至\*渦口\*，駐馬于岸，悉發漕船相衘進。”  
  
（二）yù　《龍龕手鑑》魚據反。  
  
同“御”。《龍龕手鑑·彳部》：“衘”，“御”的俗字。《三國志平話》：“帝接文狀，於衘案上展開看之。”

衙##衙  
  
《説文》：“衙，行皃。从行，吾聲。”按：《廣韻》引作“衙衙，行皃”。  
  
（一）yú　《廣韻》語居切，平魚疑。又魚巨切。魚部。  
  
（1）〔衙衙〕列队行进的样子。《説文·行部》：“衙，衙衙，行皃。”\*段玉裁\*注：“衙衙是行列之意。”《楚辭·九辯》：“屬雷師之闐闐兮，通飛廉之衙衙。”\*清\*\*陳鴻墀\*《全唐文紀事·六硯齋二筆》：“石屏立衙衙，溪口揚素瀨。”\*清\*\*丁敬\*《石鼓歌》：“我聞石鼓在太學，左右隊列森衙衙。”  
  
（2）疏远貌。《玉篇·行部》：“衙，疎遠皃。”  
  
（二）yá　《廣韻》五加切，平麻疑。  
  
（1）旧时官署之称。《廣韻·麻韻》：“衙，衙府也。”\*唐\*\*封演\*《封氏聞見記·公牙》：“近代通謂府廷為公衙。公衙即古之公朝也。字本作牙，《詩》曰：‘祈父予王之爪牙。’祈父司馬掌武備，象猛獸以爪牙為衛。故軍前大旗謂之‘牙旗’……軍中聽號令，必至牙旗之下，稱與府朝無異。近俗尚武，是以通呼公府為‘公牙’，府門為‘牙門’音稍訛變，轉而為衙也。”\*宋\*\*蘇軾\*《寄高令》：“幾番曾醉長官衙。”《聊齋志異·臙脂》：“鼓動衙開，巍然高坐。”  
  
（2）\*唐\*代皇帝坐理朝政的前殿叫“衙”。后世也因此称皇宫前殿叫“衙”。\*唐\*\*元稹\*《連昌宫詞》：“蛇出燕巢盤鬭栱，菌生香案正當衙。”《新唐書·儀衛志上》：“\*唐\*制，天子居曰‘衙’，行曰‘駕’。”\*明\*\*陶宗儀\*《輟耕録》卷二：“\*大明殿\*乃登極，正旦，壽節，會朝之正衙也。”  
  
（3）旧时官吏到上司办公地点排班参见，禀白公事。《玉篇·行部》：“衙，參也。”《六書故·人九》：“\*侗\*謂衙，行列也。軍行，士卒衙列以朝夕于將帥，故今謂之早晚衙。”\*唐\*\*張祜\*《贈李修源》：“\*岳陽\*新尉曉衙參。”\*唐\*\*姚合\*《武功縣中作三十首》之六：“性疏常愛卧，親故笑悠悠，縱出多㩦枕，因衙始裹頭。”\*宋\*\*張耒\*《縣齋》：“晚庭三疊鼓催衙。”  
  
（4）排列成行的事物。\*五代\*\*尉遲偓\*《中朝故事》：“天街兩畔槐樹，俗號為槐衙；曲江池畔多柳，亦號為柳衙。謂其成行列如排衙也。”\*元\*\*舒頔\*《春雪》：“籬寒春雀陣，檐凍午蜂衙。”  
  
（5）地名，在今\*陕西省\*\*澄城县\*西北。《史記·秦始皇本紀》：“\*憲公\*享國十二年，居\*西新邑\*。死，葬\*衙\*。”\*裴駰\*集解引《漢書·地理志》云：“\*馮翊\*有\*衙縣\*。”  
  
（6）姓。《通志·氏族略三》：“\*衙\*氏，\*嬴\*姓。\*秦穆公\*子食采於\*衙\*，因氏焉。\*漢\*有\*長平令\*\*衙謹卿\*。”《晋書·惠帝紀》：“\*太尉\*、\*河間王顒\*遣將\*衙博\*擊\*李特\*於\*蜀\*，為\*特\*所敗。”  
  
（三）yù　《集韻》牛據切，去御疑。  
  
（1）通“御”。迎面阻止。《釋名·釋樂器》：“衙，止也。”\*清\*\*朱駿聲\*《説文通訓定聲·豫部》：“衙，叚借為御。”《周禮·夏官·田僕》“設驅逆之車”\*漢\*\*鄭玄\*注：“驅，驅禽使前趨獲；逆，衙還之，使不出圍。”\*陸德明\*釋文：“衙，本又作御。”\*孫詒讓\*正義：“衙還之，使不出圍，謂軼獸將出圍，迎御令還不得出。”  
  
（2）通“禦”。强横，豪强。\*清\*\*高翔麟\*《説文字通·行部》：“衙，通禦。”《隸釋·司隸校尉楊君石門頌》：“綏億衙彊。”\*洪适\*注：“碑以衙為禦。”\*王念孫\*《漢隸拾遺》：“衙，與禦同。‘綏億衙彊’，言能安彊禦之人也。‘禦彊’即‘彊禦’，倒文協韻耳。”《北海相景君銘》：“興利惠民，强衙改節。”  
  
（3）竹名。古代\*交州\*所产由衙的省称。\*晋\*\*戴凱之\*《竹譜》：“䈏與由衙，厥體俱洪，圍或累尺，䈏實衙空，\*南越\*之居，梁柱是供。”

衚##衚  
  
hú　《改併四聲篇海》引《俗字背篇》音胡。  
  
〔衚衕〕同“胡同”。巷。《正字通·行部》：“衚衕，街也。今京師巷道名衚衕。或省作胡同、𢓲㣚。”\*元\*\*關漢卿\*《單刀會》第三折：“旱路裏擺着馬軍，水路裏擺着戰舡，直殺一箇血衚衕。”\*明\*\*沈榜\*《宛署雜記·街道》：“衚衕本\*元\*人語，字中从胡、从同，蓋取胡人大同之意。”\*清\*\*孔尚任\*《桃花扇·拒媒》：“胸中一部縉紳，脚下千條衚衕。”《兒女英雄傳》第三十二回：“我也没那大工夫留這些閑心，横竪在前門西里一個衚衕兒裏頭。”

衛##衛  
  
〔卫〕  
  
同“衞”。《篇海類編·人事類·行部》：“衞，俗作衛。”《正字通·行部》：“衛，同衞。俗省。”\*南朝\*\*宋\*\*謝靈運\*《還舊園作見顔范二中書》：“衛生自有經，息陰謝所牽。”

衜##衜  
  
同“道”。《龍龕手鑑·彳部》：“衜，古文道字。術也，道路也。”

衝##衝  
  
〔冲〕  
  
（一）chōng　《廣韻》尺容切，平鍾昌。東部。  
  
（1）通途，大路。《墨子·號令》：“因城中里為八部，部一吏，吏各從四人，以行衝術及里中。”\*晋\*\*左思\*《魏都賦》：“内則街衝輻輳，朱闕結隅。”《明史·河渠志一》：“今秋，水洊至，横溢為災。權宜之計，在棄故道而就新衝。”  
  
（2）通道交叉的地方。《玉篇·行部》：“衝，交道也。”《六書故·人九》：“𧘂，又作衝，衢道經緯往來相直處也。”《左傳·昭公元年》：“及衝，擊之以戈。”\*杜預\*注：“衝，交道。”《漢書·酈食其傳》：“夫\*陳留\*，天下之衝，四通五達之郊也。”\*梁启超\*《生计学学说沿革小史·发端》：“以如此国，以如此民，而浑浑焉当物竞天择，优胜劣败之冲，吾又安知其所终极也。”  
  
（3）重要的。\*晋\*\*袁宏\*《後漢紀·靈帝紀下》：“今\*涼州\*，天下之衝要，國家之蕃衛也。”\*清\*\*朱彝尊\*《日下舊聞·三鎮邊務總要》：“又三里，至\*八達嶺\*，内外平漫，為\*宣\*、\*大\*咽喉，極衝。”《清史稿·聖祖紀》：“己未，\*浙江\*\*福建\*總督\*滿保\*疏\*臺灣\*一郡有極衝口岸九處，次衝口岸十五處，派人修築，酌移員弁，設\*淡水營\*守備。從之。”  
  
（4）古代用以冲击敌阵或敌城的战车。《詩·大雅·皇矣》：“以爾鉤援，與爾臨衝，以伐崇墉。”\*毛\*傳：“衝，衝車也。”《左傳·定公八年》：“主人焚衝。”\*杜預\*注：“衝，戰車。”《抱朴子·内篇·明本》：“城愈高而衝愈巧，池愈深而梯愈妙。”  
  
（5）冒着，顶着。\*唐\*\*王建\*《七泉寺上方》：“晨起衝露行，溼花枝茸茸。”\*宋\*\*蘇軾\*《送趙寺丞寄陳海州》：“若見\*孟\*公投轄飲，莫忘衝雪送君時。”\*明\*\*康海\*《中山狼》第四折：“俺為他衝寒忍肚飢。”  
  
（6）碰撞；突击。如：冲锋；横冲直撞；冲决罗网。《莊子·秋水》：“梁麗可以衝城，而不可以窒穴，言殊器也。”\*成玄英\*疏：“衝，擊也。”《孫子兵法·虚實》：“進而不可禦者，衝其虚也。”\*曹操\*注：“卒（猝）往進攻其虚懈。”\*張預\*注：“对壘相持之際，見彼之虚隙，則急進而擣之。”《戰國策·齊策一》：“使輕車鋭騎衝\*雍門\*。”\*高誘\*注：“衝，突。”《後漢書·岑彭傳》：“（\*魯）奇\*逆流而上，直衝浮橋。”  
  
（7）冲撞；触犯。\*唐\*\*趙璘\*《因話録》卷四：“（\*李紓\*侍郎）嘗朝回，以同列入坊門，有負販者呵不避，\*李\*駡云：‘頭錢價奴兵，輒衝官長！’負者顧而言曰：‘八錢價措大漫作威風！’”《唐詩紀事》卷四十：“（\*賈）島\*赴舉至京師，騎驢賦詩，得‘僧推月下門’之句。欲改‘推’作‘敲’，引手作推、敲之勢，未决，不覺衝大尹\*韓愈\*。”  
  
（8）刺；穿过。\*戰國\*\*宋玉\*《風賦》：“及其將衰也，被麗披離，衝孔動楗。”《漢書·賈誼傳》：“\*白公\*為亂，非欲取國代主也，發憤快志，剡手以衝仇人之匈，固為俱靡而已。”\*清\*\*王韜\*《田玉梅小傳》：“僞參護臥門樓上，驚而踰垣，\*玉梅\*以矛衝其喉，擲頭於城外。”  
  
（9）水流灌注或水力撞击。如：冲刷；冲注。\*唐\*\*李白\*《蜀道難》：“上有六龍迴日之高標，下有衝波逆折之回川。”《明史紀事本末·河決之患》：“\*河\*決\*滎陽\*，經\*曹\*、\*濮\*，衝\*張秋\*，潰\*沙灣\*東堤，奪\*濟\*、\*汶\*入海。”又“\*河\*自\*龍門\*下浮，束于萬山，南至\*豫州\*，地平勢怒，而\*河\*無安流矣。故\*河\*之決，必在\*河南\*，而既決之後，不南侵全\*淮\*，即北衝\*齊\*、\*魯\*。”\*老舍\*《二马》二：“石碑前面的花圈已经叫雨水冲得没有什么颜色了。”  
  
（10）突破；破除。\*宋\*\*葉適\*《法度總論三·新書》：“何謂新書之害？本朝以律為經，而勑令格式隨時修立……以後衝前，以新改舊，凡朝廷上下之所以相維持，相制使者，奉行此書而已。”《京本通俗小説·西山一窟鬼》：“一夜見這許多不祥，怎地得個生人來衝一衝。”  
  
⑪天文学名词。当某一在地球轨道外的行星运行到跟地球、太阳成一直线，而地球正处在这一外行星与太阳之间的位置时，即从地球上看，太阳和外行星黄经相差180°，那时行星在子夜中天，叫做“衝”。\*清\*\*惲敬\*《駁史伯璿月星不受日光辯》：“（\*史伯璿\*曰：）物之影，必倍於形，地與水十萬里，對日之衝，影當倍此。”  
  
⑫古代五行家谓相对应、相反为“衝”。《廣雅·釋天》“正月不温，七月不涼；八月雷不藏，三月風不衰”\*清\*\*王念孫\*疏證：“正月建寅，七月建申，申與寅衝，故‘七月不涼與正月不温’相應也。下皆放此。”又云：“十一月與五月相對，故曰衝。衝者，相對之名。”《淮南子·天文》：“歲星之所居，五穀豐昌；其對為衝，歲乃有殃。”《史記·天官書》：“故八風各以其衝對，課多者為勝。”\*唐\*\*封演\*《封氏聞見記·北方白虹》：“凡虹見皆當日之衝，朝見則在西，常與日相近，不差分毫。”  
  
⑬中医名词。冲脉。“奇經八脉”之一。《難經·二十七難》：“‘脉有奇經八脉者，不拘於十二經，何也？’‘然。有陽維、有陰維、有陽蹻、有陰蹻、有衝、有督、有任、有帶之脉。凡此八脉者皆不拘於經，故曰奇經八脉也。’”  
  
⑭凸出、突起貌。《莊子·天道》：“而目衝然。”\*郭象\*注：“衝，出之貌。”\*南朝\*\*梁\*\*張纘\*《南征賦》：“跳巨石以驚湍，批衝巖而駭浪。”\*清\*\*褚人穫\*《堅瓠三集·東坡戲妹》：“\*坡\*戲妹曰：‘脚踪未出香房内，額頭先到畫堂前。’以其衝額也。”  
  
⑮动。《方言》卷十二：“衝，動也。”\*唐\*\*周繇\*《津頭望白水》：“晴江暗漲岸吹沙，山畔船衝樹杪斜。”  
  
（二）chǒng　《集韻》蠢勇切，上腫昌。  
  
〔衝蓯〕相入貌。《漢書·司馬相如傳》：“騷擾衝蓯其（相）紛挐兮，滂濞泱軋灑以林離。”\*顔師古\*注引\*張揖\*曰：“衝蓯，相入貌。”  
  
（三）chòng  
  
（1）朝着，对着。《玉篇·行部》：“衝，向也。”《山海經·海外北經》：“（\*共工之臺\*）隅有一蛇，虎色，首衝南方。”\*郭璞\*注：“衝，猶向也。”  
  
（2）介词。介绍地点或对象，相当于“向”、“朝”。如：他回头冲我笑。\*南朝\*\*宋\*\*鮑照\*《代出自薊北門行》：“疾風衝塞起，沙礫自飄揚。”\*元揭傒斯\*《衝山縣曉渡》：“鳥衝行客過，山向野船開。”\*贺敬之\*《朝阳花开·送参军》：“人人冲你拍巴掌。”  
  
（3）力量充足或猛烈。\*郭光\*《仅仅是开始》：“\*张春\*有时说话冲，可是谁都知道他，他说过去就忘了。”\*肖驰\*《家事》：“‘抽袋旱烟？’‘我抽不了，太冲。’”  
  
（4）冲压。如：冲床；在钢板上冲一个孔。  
  
（5）介词。表示凭借，根据。\*老舍\*《龙须沟》：“冲着人家这股劲儿，咱们应当回去帮忙！”

衞##衞  
  
《説文》：“衞，宿衞也。从韋、帀，从行。行，列衞也。”\*商承祚\*《十二家吉金圖録》：“\*羅叔藴\*師謂衆足繞口，有守衛意。”按：“衞”、“衛”二字古籍均通行，“衛”为“卫”的对应繁体字。然《説文》、《玉篇》、《廣韻》、《集韻》等古代重要工具书和经典古籍多作“衞”，其影响甚大，故在此字下统释音义。  
  
wèi　《廣韻》于歲切，去祭云。月部。  
  
（1）守卫；防护。《玉篇·行部》：“衞，護也。”《易·大畜》：“曰閑輿衞。”\*王弼\*注：“衞，護也。”《國語·齊語》：“以衞諸夏之地。”\*韋昭\*注：“衞，蔽扞也。”\*晋\*\*阮瑀\*《為曹公作書與孫權》：“江河雖廣，其長難衞也。”\*严复\*《辟韩》：“民之有待于卫者，以其有强梗欺夺患害也。”  
  
（2）任守御防护之职者。如：门卫；侍卫。《説文·行部》：“衞，宿衞也。”《書·康王之誥》：“一二臣衞，敢執壤奠。”\*孔穎達\*疏：“言衞者，諸侯之在四方，皆為天子蕃衞，故曰臣衞。”《左傳·文公七年》：“\*文公\*之入也無衞。”《聊齋志異·向杲》：“聞\*汾州\*有\*焦桐\*者，勇而善射，以多金聘為衞。”  
  
（3）谋求。《國語·魯語下》：“\*楚\*人將以\*叔孫穆子\*為戮。\*晋\*\*樂王鮒\*求貨於\*穆子\*，曰：‘吾為子請於\*楚\*。’\*穆子\*不予。\*梁其踁\*謂\*穆子\*曰：‘有貨，以衞身也。出貨而可以免，子何愛焉？’”\*韋昭\*注：“衞，營也。”  
  
（4）边陲；边远的地方。《爾雅·釋詁下》：“衞，垂也。”《周禮·春官·巾車》：“以封四衞。”\*鄭玄\*注：“四衞，四方諸侯守衞者，蠻服以内。”《文選·何晏〈景福殿賦〉》：“侯衞之班，藩服之職。”\*李善\*注：“《周書》有侯、衞、藩服。”  
  
（5）箭杆上的羽毛。《釋名·釋兵》：“（矢）其旁曰羽，如鳥羽也。鳥須羽而飛，矢須羽而前也。\*齊\*人曰衞，所以導衞矢也。”《儀禮·既夕禮》：“翭矢一乘，骨鏃短衞。”《論衡·儒增》：“儒書言：\*楚\*\*熊渠子\*出，見寢石，以為伏虎，將弓射之，矢没其衞。”《列子·仲尼》：“引烏號之弓，\*綦\*衞之箭。”\*張湛\*注：“衞，羽也。”  
  
（6）中医名词。“衞氣”的简称。《靈樞經·營衞生會》：“人受氣于穀，穀入于胃，以傳與肺，五藏六腑皆以受氣，其清者為營，濁者為衞，營在脈中，衞在脈外。”《素問·痹論》：“衞者，水穀之悍氣也。”\*唐\*\*柳宗元\*《斬曲几文》：“體仄筋倦，榮乖衞逆。”\*宋\*\*陳亮\*《與彭子壽祭酒》：“然病之生也，有根有柢，有漸有積，穿經入絡，動榮及衞，至於滲骨徹髓而後不可救。”  
  
（7）肢体。《吕氏春秋·審時》：“是故得時之稼，其臭香，其味甘，其氣章，百日食之，耳目聰明，心意叡智，四衞變彊，𣧑氣不入，身無苛殃。”\*高誘\*注：“四衞，四枝也。”  
  
（8）古代九服之一；也指五服之一。《國語·周語上》：“邦外侯服，侯、衞賓服。”  
  
（9）驴的别名。\*唐\*\*李匡乂\*《資暇集》卷下：“代呼驢為衞，於文字未見。今\*衞\*地出驢，義在斯乎？或説以其有䩜有槽，譬如諸衞有胄曹也，因目為衞。”\*唐\*\*范攄\*《雲溪友議》卷八：“\*南\*中丞\*卓\*，\*吴\*\*楚\*游學十餘年，衣布縷，乘牝衞，薄游\*上蔡\*。”《聊齋志異·胡氏》：“次日，有客來謁，縶黑衞於門。”  
  
（10）\*宋\*代时俗赞美事物之辞。《爾雅·釋詁下》：“衞，嘉也。”\*鄭樵\*注：“今時俗訝其物則曰衞。”  
  
⑪\*明\*代军队屯田驻防编制名。一般均冠以所在驻地之名，后相沿成地名。如：\*威海卫\*。《明史·兵制》：“\*明\*以武功定天下，革\*元\*舊制，自京師達於郡縣，皆立衞、所。外統之都司，内統於五軍都督府。”\*明\*\*歸有光\*《備倭事略》：“春夏巡哨，秋冬還衞。”《儒林外史》第三十九回：“這一日離\*松潘衞\*還有一站多路。”  
  
⑫\*清\*代户口编制名，以三千户为一卫。《清史稿·食貨志一》：“（\*乾隆\*）四十一年，令\*葉爾羌\*成丁餘\*回\*，特畀耕地編户，凡千五百户為一所，三千户為一衞。”  
  
⑬\*周\*朝国名。\*周武王\*少弟\*康叔\*初封于\*康\*，后封于\*殷\*，故墟\*朝歌\*（在今\*河南省\*\*淇县\*东北）是为\*卫\*，辖地在今\*河北省\*南部和\*河南省\*北部一带。\*文公\*迁\*楚丘\*，故城在今\*河南省\*\*滑县\*；\*成公\*又徙\*帝丘\*，即今\*河南省\*\*濮阳市\*西南之\*颛顼\*城，\*秦二世\*时，国灭。《釋名·釋州國》：“衞，衞也。既滅\*殷\*，立\*武庚\*為\*殷\*後，三監以守衞之也。”《左傳·隱公元年》：“\*鄭\*人以王師、\*虢\*師，伐\*衞\*南鄙。”  
  
⑭水名。源出\*河北省\*\*灵寿县\*东北，南流至县东南，合\*滹沱河\*。《書·禹貢》：“\*恒\*、\*衞\*既從，大陸既作。”\*孔\*傳：“二水已治，從其故道，大陸之地已可耕作。”  
  
⑮\*西藏\*一部分地域的旧称。\*西藏\*旧分\*阿里\*、\*藏\*（\*后藏\*）、\*卫\*（\*前藏\*）和\*康\*四部。有时又合称\*阿里\*、\*藏\*二部为\*藏\*，\*卫\*、\*康\*二部为\*卫\*，总称曰\*卫藏\*。故\*卫\*为\*前藏\*的别称，也为\*前藏\*与\*康\*二部的合称。  
  
⑯姓。《廣韻·祭韻》：“衞，姓。\*周文王\*子\*衞康叔\*之後，國滅，因氏焉。出\*河東\*、\*陳留\*二望。”  
  
⑰通“璏（zhì）”。剑鼻（剑柄与剑身连接处两旁突出的部分）。\*清\*\*朱駿聲\*《説文通訓定聲·泰部》：“衞，叚借為璏。”《漢書·匈奴傳下》“賜以……玉具劍”\*唐\*\*顔師古\*注：“\*孟康\*曰：‘摽首鐔衞盡用玉為之也。’\*師古\*曰：‘衞，劒鼻也……字本作彘。其音同耳。’”\*王先謙\*補注：“彘當作璏。《王莽傳》正作‘璏’。《説文》：‘璏，劒鼻也。’古銅劒常有之。以玉為劒鼻，故從玉，亦有用銅者。”

衟##衟  
  
同“道”。《廣韻·晧韻》：“衟”，“道”的古文。

衠##衠  
  
zhūn　《篇海類編》朱倫切。  
  
（1）真；正；纯粹。《篇海類編·人事類·行部》：“衠，真也；正也；不雜也。”\*元\*\*鄭德輝\*《三戰吕布》第二折：“我則道你是衠鋼㮶，呸，你原來是個蠟槍頭！”《西遊記》第一回：“手執衠鋼斧，担挽火麻繩。”  
  
（2）全，尽。\*徐嘉瑞\*《金元戲曲方言考》：“衠，完全。”\*元\*\*關漢卿\*《救風塵》第四折：“這廝家豪富，衠一味虚肚腸，不幹些着實活路。”\*明\*\*賈仲名\*《金安壽》第三折：“翠娉婷，衠不俗；美嬋娟，嬌豔姝。”  
  
（3）尽，总是。\*张相\*《詩詞曲語辭匯釋》卷二：“衠，猶儘也。”\*宋\*\*秦觀\*《品令》：“衠倚賴臉兒得人惜，放軟頑、道不得。”\*明\*\*賈仲名\*《金安壽》第二折：“儘豪奢，衠氣概；忒聰明，更精采。”

衡##衡  
  
《説文》：“衡，牛觸，横大木其角。从角，从大，行聲。《詩》曰：‘設其楅衡。’𡘻，古文衡如此。”  
  
héng　《廣韻》户庚切，平庚匣。陽部。  
  
（1）古代绑在牛角上以防触人的横木。《説文·角部》：“衡，牛觸，横大木其角。”《詩·魯頌·閟宫》：“秋而載嘗，夏而楅衡。”\*毛\*傳：“楅衡，設牛角以楅之也。”《周禮·地官·封人》：“凡祭祀，飾其牛牲，設其楅衡。”\*鄭玄\*注：“\*鄭司農\*云：‘楅衡，所以楅持牛也。’……\*杜子春\*云：‘楅衡，所以持牛，令不得牴觸人。’\*玄\*謂‘楅設於角，衡設於鼻，如椵狀也。’”\*孫詒讓\*正義：“後\*鄭\*以衡别為一物，與楅所設異處，然此義經典未見。”  
  
（2）车辕头上的横木。《釋名·釋車》：“衡，横也。横馬頸上也。”\*清\*\*阮元\*《車制圖解下》：“衡與車廣等，長六尺四寸是也。”《詩·小雅·采芑》：“約軝錯衡，八鸞瑲瑲。”《論語·衛靈公》：“在輿，則見其倚於衡也。”\*劉寶楠\*正義：“衡之言横也，謂横於車前。”《莊子·馬蹄》：“加之以衡扼。”\*陸德明\*釋文：“衡，轅前横木，縛軛者也；扼，叉馬頸者也。”《天工開物·舟車》：“凡大車，脱時則諸物星散收藏；駕則先上兩軸，然後以次間架，凡軾、衡、軫、軛，皆從軸上受基也。”又借指车。《文選·陸機〈辨亡論上〉》：“謨臣盈室，武將連衡。”\*李善\*注：“戎車，武將所駕，故以連衡喻多也。”\*唐\*\*歐陽詹\*《出門賦》：“庶以呈功取爵，建德揚名，獲甘旨以報勤，光晝錦以迴衡。”  
  
（3）架在门窗或屋梁上的横木。《集韻·庚韻》：“衡，横一木為門也。”《詩·陳風·衡門》：“衡門之下，可以棲遲。”\*毛\*傳：“衡門，横木為門，言淺陋也。”《文選·王延壽〈魯靈光殿賦〉》：“朱鳥舒翼以峙衡。”\*李善\*注：“衡，四阿之長衡也。”《水經注·沔水》：“\*沔水\*中有\*魚梁洲\*，\*龐德公\*所居，\*士元\*居\*漢\*之陰……\*司馬德操\*宅洲之陽，望衡對宇，歡情自接。”《徐霞客遊記·滇遊日記六》：“又南一里，過\*幻住庵\*，其西即\*蘭陀寺\*也。分隴對衡，\*獅林\*之水，界於左右，而合於其下焉。”  
  
（4）横，与“直”相对。\*唐\*\*顔師古\*《匡謬正俗》卷一：“《齊詩·南山篇》云：‘蓺麻如何，衡從其畝。’《禮》云：‘古之冠縮縫，今也衡縫。’衡即横也，不勞借音，而\*徐\*氏并音為横，皆失之矣。”《左傳·桓公九年》：“\*鬭廉\*衡陳其師於\*巴\*師之中，以戰，而北。”\*杜預\*注：“衡，横也。”《漢書·鼂錯傳》：“兩軍相為表裏，各用其長技，衡加之以衆，此萬全之術也。”\*清\*\*魏源\*《聖武紀》卷八：“\*臺灣\*亘\*閩\*海中，袤二千八百里，衡五百里。”  
  
（5）\*战国\*时\*张仪\*所创连横之策的省称。《史記·蘇秦列傳》：“故從合則\*楚\*王，衡成則\*秦\*帝。”\*漢\*\*揚雄\*《劇秦美新》：“至\*政\*破縱擅衡，并吞六國，遂稱乎\*始皇\*。”\*金\*\*元好問\*《天門引》：“\*秦王\*宫中不得近，從破衡成欲誰信。”  
  
（6）违逆；对抗。《史記·管晏列傳》：“國有道，即順命；無道，即衡命。”\*李笠\*訂補：“衡，古通横，横訓逆，故衡命即逆命也，與順命對。”\*明\*\*袁宏道\*《由捨身巖至文殊獅子巖記》：“或至刺膚躓足，而神愈王。觀者以為與性命衡，殊無謂，而余顧樂之。”《警世通言·李謫仙醉草嚇蠻書》：“豈非逆天之咎徵，衡大之明鑒歟！”  
  
（7）古代天文仪器上的横管，用以观测日月星辰。《書·舜典》：“在璿機玉衡，以齊七政。”\*孫星衍\*疏引\*馬融\*曰：“衡，其中横筩（筒），所以視星宿也。”\*三國\*\*魏\*\*李康\*《運命論》：“機旋輪轉，而衡軸猶執其中。”\*鲁迅\*《坟·科学史教篇》：“今试置身于野人之中，显镜衡机不竢言，即醇酒玻璃，亦不可致。”  
  
（8）北斗第五星。《廣雅·釋天》：“北斗七星：一為樞，二為旋，三為機，四為權，五為衡，六為開陽，七為摇光。”\*唐\*\*楊炯\*《渾天賦》：“禍成於井，德成於衡。”又衡星位于魁与斗杓之间，故以为斗的中央。《漢書·天文志》：“衡殷南斗。”\*顔師古\*注引\*晋灼\*曰：“衡，斗之中央；殷，中也。”《文選·張衡〈東京賦〉》：“攝提運衡。”\*李善\*注引\*薛綜\*曰：“衡，玉衡，北斗中星，主迴轉。”  
  
（9）喻行政权力中枢。《北史·序傳·李沖》：“僕射執我樞衡，總釐朝務。”《魏書·外戚傳下·高肇》：“\*肇\*既當衡軸，每事任己，本無學識，動違禮度。”  
  
（10）泛指北斗。《文選·鮑照〈翫月城西門廨中詩〉》：“夜移衡漢落，徘徊帷户中。”\*李周翰\*注：“衡，北斗也；漢，天河也。”  
  
⑪横簪，古代用以固冠的冕饰。《周禮·天官·追師》：“追師掌王后之首服，為副編次，追衡、笄。”\*鄭玄\*注：“\*鄭司農\*云：‘衡，維持冠者。’\*玄\*謂：追，猶治也……王后之衡、笄，皆以玉為之。”《左傳·桓公二年》：“衮、冕、黻、珽，帶、裳、幅、舃，衡、紞、紘、綖，昭其度也。”\*宋\*\*王安石\*《韓琦加恩制》：“衡、紞、紘、綖，備三公服飾之盛；櫜、兜、戟、纛，兼大將威儀之多。”  
  
⑫古代楼殿边的栏杆。《史記·袁盎鼂錯列傳》：“百金之子不騎衡。”\*裴駰\*集解引\*如淳\*曰：“衡，樓殿邊欄楯也。”\*唐\*\*劉禹錫\*《觀市》：“是日倚衡而閲之，三感其盈虚之相尋也速。”  
  
⑬眉毛，或指眉上的部位。《周禮·考工記·梓人》：“凡試梓飲器，鄉衡而實不盡，梓師罪之。”\*賈公彦\*疏：“先\*鄭\*云‘衡謂麋衡也’者，麋即眉也。”《戰國策·中山策》：“若乃其眉、目、準、頞、權、衡、犀角、偃月，彼乃帝王之后，非諸侯之姬也。”\*鮑彪\*注：“衡，眉上。”《漢書·王莽傳上》：“盱衡厲色，振揚武怒。”\*顔師古\*注引\*孟康\*曰：“眉上曰衡。”一说眉目之间曰衡。《後漢書·蔡邕傳》：“胡老乃揚衡含笑，援琴而歌。”\*李賢\*注：“衡，眉目之間也。”  
  
⑭古乐器铜钟顶的平处。《周禮·考工記·鳧氏》：“舞上謂之甬，甬上謂之衡。”\*清\*\*戴震\*《考工記圖·鳧氏為鍾》補注：“衡者，甬頂平處。”《竹書紀年》卷上：“\*舜\*乃磬堵持衡而笑。”  
  
⑮秤杆；秤。《國語·周語下》：“先王之制鍾也，大不出鈞，重不過石，律度量衡，於是乎生。”\*韋昭\*注：“衡，稱上衡。衡有斤兩之數。”《淮南子·説林》：“懸衡而量則不差。”\*高誘\*注：“衡，稱也。”《文選·張衡〈東京賦〉》：“同衡律而壹軌量。”\*李善\*注引\*薛綜\*曰：“衡，稱也；軌，法也。”  
  
⑯称重量。《墨子·經説下》：“衡，加重於其一旁，必捶。”\*晋\*\*陸機\*《演連珠五十首》之二：“物勝權而衡殆，形過鏡則照窮。”  
  
⑰衡量；评定。《淮南子·主術》：“衡之於左右，無私輕重，故可以為平。”\*高誘\*注：“衡，銓衡也。”《儒林外史》第三回：“學道變了臉道：‘本道奉旨到此衡文，難道是來此同你談雜學的麽？’”\*清\*\*李調元\*《制藝科瑣記》卷二：“\*天順\*四年\*庚辰\*科榜發，有怨考官者妄奏考官衡文顛倒。”  
  
⑱权柄，权力。\*三國\*\*魏\*\*曹冏\*《六代論》：“至於\*桓\*、\*靈\*，奄豎執衡。”《舊唐書·劉崇望傳》：“\*時溥\*與\*朱全忠\*争衡，\*全忠\*謀兼\*徐\*、\*泗\*，上表請以重臣鎮\*徐\*。”\*宋\*\*華鎮\*《上門下許侍郎書》：“\*元豐\*初，以尹京之暇，榮主文衡，某于是時，實出門下。”  
  
⑲量词。古衡制单位，十斤。《小爾雅·廣衡》：“斤十謂之衡，衡有半謂之秤。”  
  
⑳平正，不偏。《管子·君臣上》：“朝有定制衡儀，以尊主位。”\*尹知章\*注：“衡，正。”《荀子·致士》：“衡聽、顯幽、重明、退姦、進良之術。”\*楊倞\*注：“衡，平也。（衡聽）謂不偏聽也。”《禮記·曲禮下》：“天子視不上於袷，不下於帶；國君綏視；大夫衡視。”\*鄭玄\*注：“衡，平也。平視，謂視面也。”又相当，对等。《銀雀山漢墓竹簡·孫臏兵法·十問》：“交和而舍，糧食均足，人兵敵衡，客主兩懼。”《漢書·杜周傳》：“繼世立朝，相與提衡，致於\*建武\*，\*杜氏\*爵乃獨絶。”\*顔師古\*注引\*臣瓚\*曰：“衡，平也，言二人齊也。”又平常。《大戴禮記·曾子制言下》：“天下有道，則君子訢然以交同；天下無道，則衡言不革。”\*盧辯\*注：“衡，平也。”\*孔廣森\*補注：“平言，不危言也。”《文選·任昉〈出郡傳舍哭范僕射〉》：“運阻衡言革。”\*李善\*注引\*孔安國\*《尚書傳》曰：“‘衡，平也。’言平常之言也。”又平衡。《莊子·應帝王》：“是殆見吾衡氣機也。”\*成玄英\*疏：“衡，平也。”《素問·氣交變大論》：“藏氣不政，腎氣不衡。”\*王冰\*注：“藏氣不能申其政令，故腎氣不能内致和平。衡，平也。”  
  
㉑准则；标准。《荀子·王制》：“公平者，職之衡也，中和者，聽之繩也。”\*清\*\*葉燮\*《原詩》卷上：“理者，一定之衡。”\*清\*\*林則徐\*《錢票無甚關礙宜重禁喫煙以杜弊源片》：“法之輕重，以弊之輕重為衡。”  
  
㉒古代理财家术语，犹言物价政策。《管子·輕重乙》：“\*桓公\*問於\*管子\*曰：‘衡有數乎？’\*管子\*對曰：‘衡無數也。衡者使物壹高壹下，不得常固。’”\*马非百\*新詮：“衡字之義，當作‘平準’即物價政策講；數謂定數。”又《揆度》：“故守四方之高下，國無游賈，貴賤相當，此謂國衡。”\*马非百\*新詮：“‘國衡’與‘國准’同，皆指國家之平准政策而言。”  
  
㉓佩玉上的横玉，用以系璜和冲牙。也作“珩”。《管子·輕重乙》：“寡人之國，五分而不能操其二，是有萬乘之號而無千乘之用也，以是與天子提衡争秩於諸侯，為之有道乎？”\*马非百\*新詮：“衡，系與‘珩’通。”《禮記·玉藻》：“一命緼韍幽衡。”\*鄭玄\*注：“衡，佩玉之衡也。”又“佩玉有衝牙”\*唐\*\*孔穎達\*疏：“凡佩玉必上繫於衡，下垂三道，穿以蠙珠，下端前後以縣於璜，中央下端縣以衝牙，前後觸璜而為聲。”《大戴禮記·保傅》：“上有雙衡，下有雙璜、衝牙。”\*孔廣森\*補注引《三禮舊圖》曰：“衡，長五寸，博一寸。”  
  
㉔香草名。杜衡的省称。《文選·宋玉〈風賦〉》：“獵蕙草，離\*秦\*衡。”\*李善\*注：“衡，杜衡也。”《漢書·司馬相如傳》：“其東則有蕙圃，衡蘭芷若。”\*顔師古\*注引\*張揖\*曰：“衡，杜衡也，其狀若葵，其臭如蘪蕪。”  
  
㉕古代掌管山林的官。《周禮·地官》：“林衡每大林麓。”\*鄭玄\*注：“衡，平也。平林麓之大小及所生者。”《國語·齊語》：“澤立三虞，山立三衡。”\*韋昭\*注：“《周禮》有山虞、林衡之官。衡，平也。掌平其政也。”又指古代的税官。《管子·臣乘馬》：“穀失於時，君之衡籍而無止。”\*龐樹典\*補注疏義：“衡，税官也。”《漢書·百官公卿表上》：“初，\*御羞\*、\*上林\*、衡官乃鑄錢皆屬少府。”\*顔師古\*注：“衡，平也，主平其税入。”  
  
㉖通“桁”。木架。《禮記·雜記上》：“醴者，稻醴也。甕、甒、筲、衡，實見間，而后折入。”\*鄭玄\*注：“此謂葬時藏物也。衡，當為桁，所以庪甕、甒之屬，聲之誤也。”\*孔穎達\*疏：“衡者，以大木為桁，置於地，所以庪舉於甕、甒之屬。”  
  
㉗山名，即\*衡山\*的省称。五岳之一，在今\*湖南省\*\*衡山\*等县境内。古称南岳。《爾雅·釋山》：“\*江\*南\*衡\*。”\*郭璞\*注：“\*衡山\*，南嶽。”\*唐\*\*王勃\*《滕王閣序》：“星分翼、軫，地接\*衡\*、\*廬\*。”  
  
㉘古地名。\*隋\*\*开皇\*中置\*衡州\*，以\*衡山\*得名。治所在\*衡阳\*，辖境相当于今\*湖南省\*\*衡山县\*、\*常宁市\*、\*耒阳市\*间的\*湘水\*流域，\*隋\*\*大业\*初改为\*衡山郡\*，\*唐\*\*武德\*四年夏改为\*衡州\*，\*元\*\*至元\*中改为路，\*明\*\*洪武\*初改为府。《新唐書·牛僧孺傳》：“徙\*衡\*、\*汝\*二州。”\*清\*\*顧祖禹\*《讀史方輿紀要·湖廣七》：“\*四望山\*、縣（\*祁陽縣\*）西南百二十里，高可望\*衡\*、\*邵\*、\*永\*、\*道\*四郡。”  
  
㉙水名。\*衡水\*的省称。\*南朝\*\*宋\*\*劉義恭\*《豔歌行》：“求思望\*襄\*澨，歎息對\*衡\*渚。”  
  
㉚姓。《通志·氏族略四》：“\*衡\*氏，《風俗通》：‘\*伊尹\*為\*湯阿衡\*，子孫以衡為氏。一云\*魯\*公子\*衡\*之後，以王父字為氏。’\*漢\*代有\*衡方宗\*、\*衡咸\*。”

衢##衢  
  
《説文》：“衢，四達謂之衢。从行，瞿聲。”  
  
qú　《廣韻》其俱切，平虞羣。魚部。  
  
（1）道路。《左傳·昭公二年》：“尸諸\*周氏\*之衢。”\*杜預\*注：“衢，道也。”\*漢\*\*張衡\*《西京賦》：“街衢相經。”《楚辭·王逸〈九思·遭厄〉》：“躡天衢兮長驅。”舊注：“衢，路也。”\*唐\*\*柳宗元\*《國子司業陽城遺愛碣》：“青衿涕濡，填街盈衢。”  
  
（2）分岔的道路。《爾雅·釋宫》：“四達謂之衢。”《楚辭·天問》：“靡蓱九衢，枲華安居。”\*王逸\*注：“九交道曰衢。”《公羊傳·宣公十二年》：“\*莊王\*伐\*鄭\*，勝乎皇門，放乎路衢。”\*何休\*注：“路衢，郭内衢道，四達謂之衢。”《荀子·勸學》：“行衢道者不至，事兩君者不容。”\*楊倞\*注：“衢道，兩道也。今\*秦\*俗猶以兩為衢，古之遺言歟。”《淮南子·繆稱》：“聖人之道，猶中衢而致尊邪。”\*高誘\*注：“道六通謂之衢。”  
  
（3）树枝交错、分岔。《山海經·中山經》：“\*宣山\*，其上有桑焉，大五十尺，其枝四衢。”\*郭璞\*注：“言枝交互四出。”又“（\*少室之山\*）其上有木焉，其名曰帝休，葉狀如楊，其枝五衢。”\*郭璞\*注：“言樹枝交錯，相重五出，有象衢路也。”\*唐\*\*段成式\*《遊長安諸寺聯句序·長樂坊安國寺》：“上座璘公院，有穗柏一株，衢柯覆，下坐十餘人。”  
  
（4）地名。在\*浙江省\*西部。\*唐\*置\*衢州\*，因境内有\*三衢\*山。\*民国\*改\*衢县\*。\*清\*\*顧祖禹\*《讀史方輿紀要·浙江方輿紀要序》：“（\*唐\*\*乾元\*初）\*浙江\*東節度使領\*越\*、\*睦\*、\*衢\*、\*婺\*、\*台\*、\*明\*、\*處\*、\*温\*八州。”  
  
（5）姓。《通志·氏族略五》：“\*衢\*氏，\*江陵\*人。見《姓苑》。”《萬姓統譜·虞韻》：“衢，\*江陵\*。見《姓苑》。\*明\*\*衢通\*，\*江西\*人，\*成化\*中任\*建安縣\*丞。”

𢔬##𢔬  
  
同“御”。\*朝鲜\*本《龍龕手鑑·彳部》：“御，今。𢔬，同上。”

𢖅##𢖅  
  
yí　《改併四聲篇海·行部》引《搜真玉鏡》：“𢖅，音宜。”

𢖋##𢖋  
  
xián　《改併四聲篇海·行部》引《類篇》：“𢖋，音衘。”《字彙補·行部》：“𢖋，音銜。見《篇韻》。”

𢖡##𢖡  
  
同“御”。\*朝鲜\*本《龍龕手鑑·彳部》：“御，魚据切。䘘、𢖡，並俗。”

𧗝##𧗝  
  
同“軌”。《玉篇·行部》：“𧗝，古文軌字。”

𧗞##𧗞  
  
同“𧗟（行）”。《字彙補·行部》：“𧗟，與𧗞同。見《風雅廣逸》。”

𧗟##𧗟  
  
同“行”。《石鼓文》：“酋車載𧗟，如徒如章，原濕陰陽。”又“徒𩤾湯湯，隹舟㠯𧗟，或陰或陽。”按：\*郭沫若\*考釋：“𧗟”为“行（háng）”。

𧗡##𧗡  
  
“衎”的讹字。《康熙字典·行部》：“𧗡，《直音》音看，樂也。按：即衎字之譌。”

𧗢##𧗢  
  
“𧗝”的讹字。《康熙字典·行部》：“𧗢，《直音》：‘𧗢，音跪。向也。’按：與𧗝音相近，疑𧗝字之譌。”

𧗣##𧗣  
  
同“衡”。《龍龕手鑑·彳部》：“𧗣”，“衡”的俗字。《直音篇·行部》：“𧗣，衡同。山名。”

𧗦##𧗦  
  
xíng　《玉篇》户經切。  
  
行貌。《玉篇·行部》：“𧗦，行皃。”

𧗧##𧗧  
  
同“往”。《直音篇·行部》：“𧗧，往同。”

𧗨##𧗨  
  
同“御”。《龍龕手鑑·彳部》：“𧗨”，“御”的俗字。

𧗩##𧗩  
  
là　《字彙補》力盍切。  
  
不能举足。\*宋\*\*范成大\*《桂海虞衡志·雜志》：“邊遠俗陋，諜訴卷約專用土俗書，\*桂林\*諸邑皆然。今姑記臨\*桂\*數字，雖甚鄙俗，而偏傍亦有所依附……𧗩，音臘。不能舉足也。”

𧗪##𧗪  
  
（一）yù　《龍龕手鑑》魚據反。  
  
同“御”。《龍龕手鑑·彳部》：“𧗪”，“御”的俗字。  
  
（二）qú　《直音篇》音劬。  
  
同“衢”。《直音篇·行部》：“𧗪”，同“衢”。

𧗫##𧗫  
  
jué　《篇海類編》巨略切。  
  
疲惫。《篇海類編·人事類·行部》：“𧗫，倦也。”

𧗬##𧗬  
  
同“微”。《集韻·微韻》：“微，或作𧗬。”

𧗭##𧗭  
  
同“愆”。《字彙補·行部》：“𧗭，與愆同。”《隸釋·李翊夫人碑》：“撡無遺𧗭。”\*洪适\*注：“𧗭，愆字。”《桐柏淮源廟碑》：“不𧗭其德。”

𧗰##𧗰  
  
小儿戏物。又胡同名。《字彙補·行部》：“𧗰，小兒戲物。又衚衕名。”

𧗱##𧗱  
  
（一）shù  
  
同“術”。《字彙補·行部》：“𧗱，與術同。”《北海相景君銘》：“仁義道𧗱，明府膺之。”《隸釋·濟陰太守孟郁脩堯廟碑》：“\*濟陰\*吏士歌𧗱功稱，萬世常存。”\*洪适\*注：“歌𧗱為歌述。”  
  
（二）yù　《改併四聲篇海·行部》引《搜真玉鏡》：“𧗱，音育。”

𧗲##𧗲  
  
zhēng　《龍龕手鑑》陟陵反。  
  
同“徴（徵）”。《龍龕手鑑·彳部》：“𧗲，俗；徴，正。召也；明也；成也；虚也；證也。又姓。”

𧗳##𧗳  
  
同“衒”。《説文·行部》：“𧗳，或从玄。”\*清\*\*顧景星\*《甯都尹宋公家傳》：“故吏如棄婦，忍自𧗳乎？”\*清\*\*王闓運\*《上征賦》：“怨公車之不徴，將𧗳玉而媚工；勞千士以並馳，怵王問之難逢。”

𧗴##𧗴  
  
yǒng　《廣韻》余隴切，上腫以。  
  
（1）巷道。《廣韻·腫韻》：“𧗴，巷道。出《倉頡篇》。”  
  
（2）官府或庭中的中路。《篇海類編·人事類·行部》：“𧗴，𧗴道，正堦。亦作甬。”《字彙·行部》：“𧗴，今官府中路曰𧗴道。按：道上加土，當中若涌起也。”

𧗵##𧗵  
  
同“𧗿（率）”。《集韻·質韻》：“𧗿，古作𧗵。”又《至韻》：“𧗵，將也。通作帥、率。”《詛楚文》：“𧗵者（諸）矦之兵㠯臨加我，欲剗伐我社禝，伐烕我百𤯕（姓）。”《睡虎地秦墓竹簡·為吏之道》：“審智民能，善度民力，勞以𧗵之，正以橋（矯）之。”《幽州刺史朱☀碑》：“不𧗵天常。”

𧗶##𧗶  
  
gē　《改併四聲篇海·行部》引《龍龕手鑑》：“𧗶，古文。音割。”

𧗸##𧗸  
  
《説文》：“𧗸，迹也。从行，戔聲。”  
  
jiàn　《廣韻》慈演切，上獮從。元部。  
  
（1）脚迹。《説文·行部》：“𧗸，迹也。”  
  
（2）蹈。《玉篇·行部》：“𧗸，蹈也。”  
  
（3）街。《龍龕手鑑·彳部》：“𧗸，街也。”  
  
（4）䠛。《龍龕手鑑·彳部》：“𧗸，䠛也。”

𧗹##𧗹  
  
（一）xìn　《集韻》火禁切，去沁曉。  
  
〔𧗹𧗹〕暗行貌。《集韻·沁韻》：“𧗹，𧗹𧗹，暗行皃。”  
  
（二）xiān　《玉篇》火銜切。  
  
（1）开貌。《玉篇·行部》：“𧗹，開皃。”  
  
（2）见。《篇海類編·人事類·行部》：“𧗹，《集韻》：‘見也。’”

𧗺##𧗺  
  
同“愆”。《龍龕手鑑·彳部》：“𧗺，近作愆。”

𧗻##𧗻  
  
同“禦”。《字彙補·行部》：“𧗻，即禦字。見\*洪适\*《漢隸釋》。”按：《隸釋·李翊碑》：“𢕥侮鎮戎，經為大儒。”\*洪适\*注：“𧗻即禦字。”原文字头作“𢕥”。\*洪适\*改作“𧗻”。\*清\*\*顧藹吉\*《隸辨》卷三作“𢕥”，注：“即禦字。”

𧗼##𧗼  
  
huī　《改併四聲篇海》引《奚韻》許歸切。  
  
美。《改併四聲篇海·行部》引《奚韻》：“𧗼，美也。”

𧗿##𧗿  
  
《説文》：“𧗿，將衞也。从行，率聲。”\*段玉裁\*改为“將𧗿也”。\*邵瑛\*羣經正字：“古𧗿、率多通用，經傳嘗有之，是率即𧗿字也。”  
  
shuài　《廣韻》所律切，入質生。術部。  
  
（1）率领，带领。《説文·行部》：“𧗿，將𧗿也。”\*段玉裁\*注：“將，如鳥將雛之將；𧗿，今之率字。”\*元\*\*周伯琦\*《六書正譌》卷三：“𧗿，將𧗿也，統也。”  
  
（2）遵循。《玉篇·行部》：“𧗿，循也。今或為率。”  
  
（3）导。《玉篇·行部》：“𧗿，導也。”

𧘀##𧘀  
  
“𡭑”的讹字。《字彙·行部》：“𧘀，見《周宣王石鼓文》。疑是𡭑字，此恐譌。”《正字通·行部》：“𧘀”，“衟”的讹字。

𧘂##𧘂  
  
同“衝”。《説文·行部》：“𧘂，通道也。从行，童聲。《春秋傳》曰：‘及𧘂以戈擊之。’”\*邵瑛\*羣經正字：“今經典作衝。”《史記·酈生陸賈列傳》：“夫\*陳留\*，天下之𧘂，四通五達之郊也。”《後漢書·伏湛傳》：“其詩曰：‘帝謂\*文王\*，詢爾仇方，同爾弟兄，以爾鉤援，與爾臨𧘂，以伐\*崇庸\*。’\*”李賢\*注：“𧘂，𧘂車也。”《西遊記》第九回：“曉來舉杖淘輕浪，日出擔柴過大𧘂。”

𧘃##𧘃  
  
h醤g  
  
〔𧘃𧘅〕也作“䘕衏”。《改併四聲篇海·彳部》引《俗字背篇》：“𧘃𧘅與䘕衏義同。”

𧘄##𧘄  
  
同“導”。《金石韻府·號韻》：“𧘄”，“導”的古文。

𧘅##𧘅  
  
同“衏”。《字彙補·行部》：“𧘅，同衏。”\*宋\*\*施諤\*《淳祐臨安志》卷十：“\*蔡官人塘河\*在\*艮山門\*外\*九里松塘\*，\*姚斗門\*通\*何𧘅店\*、\*湯鎮\*、\*赭山\*。”按：\*田汝成\*《西湖遊覽志餘》作“\*河衏店\*”。

𧘆##𧘆  
  
同“衢”。《字彙補·行部》：“𧘆，與衢同。\*揚雄\*《太玄經》：‘𧘆周九路。’”按：《太玄·裝》作“衢”。