䰙##䰙  
  
⁴䰙  
  
《説文》：“䰙，三足鍑也。一曰滫米器也。从鬲，支聲。”  
  
yǐ　《廣韻》魚倚切，上紙疑。支部。  
  
（1）大口的三足釜。《説文·鬲部》：“䰙，三足鍑也。”\*段玉裁\*注：“鍑如釜而大口。《廣雅》：‘䰙，鬴也。’”  
  
（2）淘米的用具。《説文·鬲部》：“䰙，滫米器也。”\*段玉裁\*注：“滫米猶淅米，淅之以得其泔也。”

䰚##䰚  
  
䰚wén　《廣韻》無分切，平文微。  
  
（1）糜上汁。《集韻·文韻》：“䰚，《字林》：‘糜上汁。’”  
  
（2）摩。《玉篇·鬲部》：“䰚，摩也。”《集韻·文韻》：“䰚，以手拭物。”

䰛##䰛  
  
（一）lì　《集韻》郎狄切，入錫來。錫部。  
  
同“鬲”。古代炊器。空足鼎。《説文·鬲部》：“䰛，鬲或从瓦。”《吕氏春秋·安死》：“君之不令民，父之不孝子，兄之不悌弟，皆鄉里之所釜䰛者而逐之。”\*高誘\*注：“以釜䰛食之人，皆欲討逐之。”\*畢沅\*新校正：“䰛，舊鬲旁作几，字書無攷，\*顧亭林\*引作䰛，注云：‘鬲同’。今從之。”\*许维遹\*集釋：“\*孫\*先生曰：‘所下脱一遺字。’”  
  
（二）gé　《玉篇》音革。  
  
同“鬲”。县名。《玉篇·鬲部》：“鬲，\*平原\*有\*鬲縣\*。䰛，同鬲。”

䰜##䰜  
  
《説文》：“䰜，㽁也。古文亦鬲字，象孰飪五味气上出也。”\*段玉裁\*注：“鬲、䰜本一字，鬲專象器形，故其屬多謂器；䰜兼象孰餁之气，故其屬皆謂孰餁。”  
  
lì　《集韻》狼狄切，入錫來。錫部。  
  
同“鬲”。古代炊器。《説文·䰜部》：“䰜，㽁也。古文亦鬲字。”

䰝##䰝  
  
同“甑”。《爾雅·釋器》：“䰝謂之鬵。”\*陸德明\*釋文：“䰝，本或作甑。”\*郝懿行\*義疏：“鬵與甑異，甑有七穿，（見《陶人》）釜鬵烹魚，必非有穿，\*毛\*以為釜屬是矣。”

䰞##䰞  
  
同“煮”。《説文·䰜部》：“䰞，孚也。煑，䰞或从火。”\*鈕樹玉\*校録：“\*宋\*本作‘孚也’，蓋即亨☀，《繫傳》、《韻會》亯作烹俗。”《周禮·天官·鹽人》：“凡齊事，䰞盬以待戒令。”\*三國\*\*魏\*\*嵇康\*《養生論》：“滋味煎其府藏，醴醪䰞其腸胃。”\*宋\*\*柳永\*《䰞海歌》：“䰞海之民何所營？婦無蠶織夫無耕。”

鬲##鬲  
  
《説文》：“鬲，鼎屬，實五觳，斗二升曰觳。象腹交文，三足。䰛，鬲或从瓦。㽁，\*漢\*令鬲，从瓦，厤聲。”\*徐鍇\*繫傳：“上頸也，腹交文謂其刻飾也。”\*王筠\*句讀：“字之上象脣，銘往往在脣……皆外象其形，内象其文，下象其足，小篆斷為三截，不甚象也。”\*杨树达\*《積微居小學述林·釋甬》：“鬲為純象形文，䰛為加義旁字，㽁則純形聲字也。”  
  
（一）lì　《廣韻》郎擊切，入錫來。錫部。  
  
（1）古代炊具。有陶制与金属制两种。圆口，三足，足中空而曲。《爾雅·釋器》：“（鼎）款足者謂之鬲。”\*郭璞\*注：“鼎曲脚也。”\*郝懿行\*義疏：“鼎款足，謂足中空也。足中實者必直，空者必曲，故\*郭\*云：‘鼎曲脚也。’”《周禮·考工記·陶人》：“鬲實五觳，厚半寸，脣寸。”\*孫詒讓\*正義：“《方言》云：‘（鍑）\*吴\*\*楊\*之閒謂之鬲。’\*郭\*注云：“鍑，釜屬也。’……鬲形制與鼎同，但以空足為異，故\*許\*君云：‘鼎屬。’其用主於烹飪，與釜、鍑同，故《方言》又以為鍑之别名。”《漢書·郊祀志》：“\*禹\*收九牧之金，鑄九鼎……其空足曰鬲。”\*顔師古\*注引\*蘇林\*曰：“足中空不實者，名曰鬲也。”\*宋\*\*沈括\*《夢溪補筆談》卷二：“古鼎中有三足皆空，中可容物者，所謂鬲也。”  
  
(2)古代丧礼用的一种瓦瓶。《禮記·喪大記》：“陶人出重鬲，管人受沐。”孔穎達疏：“陶人，作瓦器之官也。重鬲者，謂縣重之罌也，是瓦瓶，受三升。”  
  
（二）gé　《廣韻》古核切，入麥見。職部。  
  
（1）鬲俞，针灸穴位名。在脊骨第七椎下两旁各一寸五分。《三國志·魏志·華佗傳》：“\*太祖\*苦頭風，每發，心亂目眩，\*佗\*針鬲，隨手而差。”  
  
（2）通“隔”。《古今韻會舉要·陌韻》：“隔，通作鬲。”\*清\*\*朱駿聲\*《説文通訓定聲·解部》：“鬲，叚借為隔。”1.阻隔。《管子·明法》：“法令不得至於民，疏遠鬲閉而不得聞。”《漢書·武五子傳》：“羣邪錯謬，是以親戚之路鬲塞而不通。”\*顔師古\*注：“鬲，與隔同。”\*宋\*\*張榘\*《瑞鶴仙·次韻陸景思喜雪》：“慶雲飛川泳，和熏三白。霄淵敻鬲。”又格子。\*明\*\*汪廷訥\*《獅吼記·冥遊》：“上有七層鐵網，下有十八鬲，鬲中有銅蛇。”2.古代的战备设施。《墨子·備梯》：“二十步一殺，殺有一鬲，鬲厚十尺。”\*孫詒讓\*閒詁：“（鬲），案：當與隔通。《號令篇》有隔部、署隔。蓋擁裾為殺，於殺中為隔。以藏守圉之人及器具，又為門以備出擊敵也。”  
  
（3）通“膈”。人和哺乳动物胸腔与腹腔之间的膜状肌肉。《洪武正韻·陌韻》：“膈，胷膈心脾之間。通作鬲。”《素問·五藏生成論》：“心煩頭痛，病在鬲中，過在手巨陽、少陰。”《聊齋志異·楊大洪》：“嚥食八鬲，遂成病塊，噎阻甚苦。”  
  
（4）通“槅”。大车轭。\*清\*\*段玉裁\*《説文解字注·木部》：“槅，《考工記》作鬲。大\*鄭\*云：‘鬲謂轅端厭牛領者。’大車者，\*鄭\*云：‘平地任載之車也。’通曰軶，大車之軶曰槅。”《周禮·考工記·車人》：“徹廣六尺，鬲長六尺。”\*孫詒讓\*正義：“鬲即槅之借字。《釋名·釋車》云：‘槅，񈅵也，所以扼牛頸也。’”  
  
（5）县名。\*汉\*置，在今\*山东省\*\*德州市\*东南。《切韻·麥韻》：“鬲，縣名，在\*平原\*。”《史記·曹相國世家》：“還定\*濟北郡\*，攻\*著\*、\*漯陰\*、\*平原\*、\*鬲\*、\*盧\*。”《後漢書·朱祐傳》：“十三年，增邑，定封\*鬲\*侯，食邑七千三百户。”《晋書·山濤傳》：“\*陳郡\*\*袁毅\*嘗為\*鬲\*令，貪濁而賂遺公卿，以求虚譽，亦遺\*濤\*絲百斤，\*濤\*不欲異於時，受而藏於閣上。”  
  
（6）姓。《廣韻·麥韻》：“鬲，姓。\*殷\*末賢人\*膠鬲\*之後。”《水經注·河水》：“\*應劭\*曰：‘鬲，\*偃\*姓，\*咎繇\*後。”  
  
（三）è　《集韻》乙革切，入麥影。  
  
（1）同“軶”。车上系在辕前架于牛、马颈的部件。《集韻·麥韻》：“軶，《説文》：‘轅前也。’或作鬲。”  
  
（2）通“搹”。把；握住。\*清\*\*朱駿聲\*《説文通訓定聲·解部》：“鬲，叚借為搹。”《儀禮·士喪禮》：“苴絰大鬲。下本在左，要絰小焉。”\*鄭玄\*注：“鬲，搤也，中人之手搤圍九寸，絰帶之差自此出焉。”\*陸德明\*釋文：“鬲，又作搹，同。”按：《儀禮·喪服》作“苴絰大搹”。  
  
（3）通“厄”。困厄。《祀三公山碑》：“蝗旱鬲我。”

鬳##鬳  
  
《説文》：“鬳，鬲屬。从鬲，虍聲。”\*桂馥\*義證：“鬲屬者，疑作䰝屬，本書甗，甑也。”\*沈濤\*古本考：“《六書故》云：‘\*唐\*本虔省聲。’\*林罕\*亦曰：‘虔省聲。’\*大徐\*本音牛建切，\*小徐\*本音俱願切，皆與虔聲相近，則今本作虍聲者誤。”\*罗振玉\*《殷虚書契考釋》：“（甲文前七·五·二鬳字）上形如鼎，下形如鬲，是甗也。金文中子邦父甗加犬已失其形。”\*高鸿缙\*《字例》：“（鬳）字象器形，器分上下兩截，或分或聯，中隔以有穿之板，上盛米，下盛水，可以蒸也，故即後世之甑字。初變作鬳，从鬲，虔省聲。後又加瓦為意符作甗。”按：“鬳”字最初象形，与“鬲”字有别，其后相混，方加“虍”。  
  
yàn　《廣韻》語堰切，去願疑。元部。  
  
鬲类炊具。《説文·鬲部》：“鬳，鬲屬。”\*元\*\*辛文房\*《唐才子傳·方干》：“食不充鬳，衣不蓋形。”

鬴##鬴  
  
（一）fǔ　《廣韻》扶雨切，上麌奉。魚部。  
  
（1）同“釜”。《説文·鬲部》：“釜，鬴或从金，父聲。”1.古代的一种锅。《説文·鬲部》：“鬴，鍑屬。”\*段玉裁\*注：“今經典多作釜，惟《周禮》作鬴。”《韓非子·説疑》：“以其主為高天\*泰山\*之尊，而以其身為壑谷鬴洧之卑。”《漢書·五行志中》：“\*燕王\*宫永巷中豕出圂，壞都竈，銜其鬴六七枚置殿前。”\*顔師古\*注引\*晋灼\*曰：“鬴，古文釜字。”\*宋\*\*陸游\*《午枕》：“清泉洗鬴煎山茗，滿榻松風清晝眠。”《清史稿·樂志五》：“有田間瓦鬴鼓腹，兒孫偕慶。”2.古量器名。也用作量词。《正字通·鬲部》：“鬴，量名。”《周禮·考工記·㮚氏》：“量之以為鬴，深尺，内方尺，而圜其外，其實一鬴。”\*鄭玄\*注：“以其容為之名也。四升曰豆，四豆曰區，四區曰鬴。鬴，六斗四升也。”\*宋\*\*蘇軾\*《范景仁墓誌銘》：“公作律尺，龠合升斗豆區鬴斛，欲圖上之。”\*明\*佚名《運甓記·牛眠指穴》：“一貧徹骨，二鬴常空。”  
  
（2）姓。《元和姓纂·麌韻》：“鬴，人姓也。見《纂要》文。”  
  
（二）lì　《集韻》狼狄切，入錫來。  
  
同“鬲”。古代炊器。《集韻·錫韻》：“鬲，《説文》：‘鼎屬。’或作鬴。”

鬵##鬵  
  
鬵（一）qín　《廣韻》昨☀切，平侵從。又徐林切，昨鹽切。  
  
同“甑”。《爾雅·釋器》：“䰝謂之鬵；鬵，鉹也。”\*郭璞\*注：‘\*涼州\*呼鉹。’”《龍龕手鑑·鬲部》：“鬵，甑屬。”《聊齋志異·阿纖》：“雖有宿肴，苦少烹鬵。”  
  
（二）xín　《龍龕手鑑》徐林反。  
  
古代炊具。相当于现在的锅。《龍龕手鑑·鬲部》：“鬵，鼎鬵，上大下小釜也。”

鬶##鬶  
  
鬶“鬹”的类推简化字。

鬷##鬷  
  
《説文》：“鬷，釜屬。从鬲，㚇聲。”  
  
（一）zōng　《廣韻》子紅切，平東精。東部。  
  
（1）锅的一种。《説文·鬲部》：“鬷，釜屬。”\*清\*\*龔自珍\*《漢器文録序》：“\*汪氏\*藏\*陵陽\*鬷一，小篆。”  
  
（2）通“總”。汇集。《集韻·東韻》：“鬷，緫也。”《字彙·鬲部》：“鬷，衆也。”《詩·陳風·東門之枌》：“穀旦子逝，越以鬷邁。”\*鄭玄\*箋：“鬷，揔也。”\*孔穎達\*疏：“謂男女揔集而合行也。”\*陳奂\*傳疏：“鬷，讀為總。”\*唐\*\*張説\*《弔國殤文》：“鬷六校之飛將，闐五營之勁卒。”  
  
（3）通“奏（zòu）”。进。\*清\*\*朱駿聲\*《説文通訓定聲·豐部》：“鬷，叚借為奏。”《詩·商頌·烈祖》：“鬷假無言，時靡有争。”\*朱熹\*注：“鬷，《中庸》作奏，正與上篇義同。蓋古聲奏、族相近，族聲轉平而為鬷耳。”  
  
（4）姓。《元和姓纂·東韻》：“鬷，古\*鬷夷氏\*之後。《左傳》：‘\*鄭\*有\*鬷蔑\*，\*魯\*有\*鬷戾\*。’”  
  
（二）zǒng　《廣韻》作孔切，上董精。東部。  
  
〔軌鬷〕草名。一名“素華”。《爾雅·釋草》：“枹、霍首、素華、軌鬷。”\*郝懿行\*義疏：“《廣韻》引《爾雅》云：‘軌鬷一名素華。’”

鬸##鬸  
  
鬸liù　《集韻》力救切，去宥來。  
  
（1）甑。《集韻·宥韻》：“鬸，\*關\*東謂甑。”\*清\*\*桂馥\*《札樸·匡謬·鬸鎦塯》：“\*關\*東謂甑為鬸，\*梁州\*謂釜曰鎦，\*堯\*\*舜\*飯土塯。”  
  
（2）把熟的食物蒸热。也作“餾”。《篇海類編·器用類·鬲部》：“鬸，稍煮取熱也。”

鬹##鬹  
  
¹¹鬹  
  
《説文》：“鬹，三足釜也，有柄、喙。讀若媯。从鬲，規聲。”  
  
（一）guī　《廣韻》居隋切，平支見。支部。  
  
古代一种有足、柄、嘴的陶制炊器。是我国新石器时代\*大汶口\*文化和\*龙山\*文化的代表器形之一。《説文·鬲部》：“鬹，三足釜也，有柄、喙。”\*段玉裁\*注：“有柄可持，有喙可寫物，此其别於䰙者也。”  
  
（二）xié　《集韻》玄圭切，平齊匣。  
  
古代的一种大盆。也作“鑴”。《集韻·齊韻》：“鬹，鑊也。通作鑴。”

鬺##鬺  
  
鬺shāng　《集韻》尸羊切，平陽書。  
  
烹煮。《廣雅·釋言》：“鬺，飪也。”《史記·孝武本紀》：“\*禹\*收九牧之金，鑄九鼎，皆嘗鬺烹上帝鬼神。”\*裴駰\*集解引\*徐廣\*曰：“烹，煮也。鬺音觴，皆嘗以烹牲牢而祭祀也。”

鬻##鬻  
  
《説文》：“鬻，䭈也。从𩰲，米聲。”\*段玉裁\*注：“鬻，會意……\*鉉\*本誤衍聲字。”  
  
（一）zhōu　《廣韻》余六切，入屋以。又《集韻》之六切。沃部。  
  
同“粥”。《爾雅·釋言》：“鬻，糜也。”\*郝懿行\*義疏：“鬻者，經典省作粥而訓糜。”《集韻·屋韻》：“鬻，糜也。亦書作粥。”《儀禮·士喪禮》：“\*夏\*祝鬻餘飯，用二鬲于西牆下。”按：\*清\*\*毛奇齡\*《喪禮吾説篇·重説》解曰：“鬻，粥也。取死者養疾所餘米而熬為粥也。”《左傳·昭公七年》：“饘於是，鬻於是，以餬余口。”\*孔穎達\*疏：“稠者曰糜，淖者曰鬻。”《漢書·文帝紀》：“今聞吏稟當受鬻者，或以陳粟。”\*顔師古\*注：“鬻，淖糜也。給米使為糜鬻也。”  
  
（二）yù　《廣韻》余六切，入屋以。沃部。  
  
（1）煮。《字彙·鬲部》：“鬻，煮也。《周禮》：‘及果築鬻。’謂以鬱金香草築實而煑以為鬯，用以祼也。”按：《周禮·春官·肆師》作“及果築䰞”。\*元\*\*虞集\*《〈天根子賛〉序》：“海岸有草，與子採之，鬻澒立成黄金。”\*清\*\*汪中\*《廣陵對》：“天下無事，則鬻海為鹽，使萬民食其業。”  
  
（2）水流溪谷间。《文選·司馬相如〈上林賦〉》：“陂池貏豸，沇溶淫鬻。”\*李善\*注引\*張揖\*曰：“水流谿谷之間也。”  
  
（3）卖。《玉篇·𩰲部》：“鬻，鬻賣也。”《墨子·經説上》：“買鬻，易也。”\*孫詒讓\*閒詁：“\*俞\*云：《説文·貝部》：‘𧸇，衒也。讀若育。’今經典通以鬻為之。”《漢書·王襃傳》：“\*百里\*自鬻，\*𡩋子\*飯牛，離此患也。”\*顔師古\*注：“鬻，賣也。”\*唐\*\*杜甫\*《歲晏行》：“况聞處處鬻男女，割慈忍愛還租庸。”又夸耀；卖弄。《韓非子·三守》：“鬻寵擅權。”《論衡·自紀》：“不嫌虧以求盈，不違險以趨平，不鬻智以干禄。”《後漢書·郅惲傳》：“昔\*伊尹\*自鬻輔\*商\*，立功全人。”\*李賢\*注：“鬻，自衒賣也。”  
  
（4）通“育”。生养。《字彙·鬲部》：“鬻，養也。”\*清\*\*朱駿聲\*《説文通訓定聲·孚部》：“鬻，叚借為育。”《莊子·德充符》：“四者天鬻也，天鬻者，天食也。”\*陸德明\*釋文：“鬻，養也。”《禮記·樂記》：“羽者，嫗伏，毛者孕鬻。”\*鄭玄\*注：“鬻，生也。”\*清\*\*倪在田\*《望吉林》：“撫我育我兮惟\*漠\*惟\*桑\*；鬻我衛我兮\*渤海\*之旁。”  
  
（5）姓。《廣韻·屋韻》：“鬻，姓。\*周\*有\*鬻熊\*為\*文王\*師。”  
  
（三）jū　《集韻》居六切，入屋見。

𩍻##𩍻  
  
𩍻yuán　《改併四聲篇海·鬲部》引《龍龕手鑑》：“𩍻，音垣。”《字彙補·鬲部》：“𩍻，見《篇韻》。”

𩰫##𩰫  
  
³𩰫  
  
同“鍋”。《説文·鬲部》：“𩰫，\*秦\*名土釜曰𩰫。从鬲，㐄聲。”\*段玉裁\*注：“今俗作鍋。”\*清\*\*光緒\*年修《崇明縣志·方言》引\*宋\*\*陸游\*詩：“沙𩰫煮麥人。”按：《陸游集·埭西小聚》作“鍋”。\*清\*\*姚鼐\*《荅王生》：“閭井歲苦饑，併日塵生𩰫。”\*徐珂\*《清稗類鈔·知遇類》：“因為納粟，得巡檢，選授\*湖北\*𩰫底司。”

𩰬##𩰬  
  
𩰬（一）guō　《廣韻》古禾切，平戈見。  
  
同“𩰫（鍋）”。炊具。《廣雅·釋器》：“𩰬，釜也。”\*王念孫\*疏證：“𩰬，即今鍋字也。”《集韻·戈韻》：“𩰫，《説文》：‘\*秦\*名土釜曰𩰫。’或作𩰬。”  
  
（二）wāi　《集韻》空媧切，平佳溪。  
  
同“咼”。歪嘴。《集韻·佳韻》：“咼，《説文》：‘口戾不正也。’或作𩰬。”

𩰭##𩰭  
  
𩰭guō　《集韻》古禾切，平戈見。  
  
〔𩰭𨰠〕也作“鍋𨰠”。炊具。《集韻·戈韻》：“鍋，鍋𨰠，温器。或作𩰭。”

𩰮##𩰮  
  
𩰮同“𩰫（鍋）”。《玉篇·鬲部》：“𩰮，\*秦\*名土釜曰𩰮。”《字彙補·鬲部》：“𩰮，與𩰫同，土釜也。”\*宋\*\*陸游\*《埭西小聚》：“瓦盎盛蠶蛹，沙𩰮煑麥人。”

𩰯##𩰯  
  
⁵𩰯hú　《集韻》洪孤切，平模匣。  
  
同“糊”。1.黏合。《集韻·模韻》：“𪏻，《説文》：‘𪏻也。’或作𩰯、糊。”按：《説文·黍部》作“𪏻，黏也”。2.粥类。《集韻·模韻》：“𪏻，煑米及麪為鬻。或作𩰯、糊。”

𩰰##𩰰  
  
𩰰“𩰹”的类推简化字。

𩰱##𩰱  
  
同“鬺”。《集韻·陽韻》：“𩰱，《説文》：‘煮也。’或作鬺。”\*方成珪\*考正：“𩰱，从鬲，羊聲。此誤省作𩰱，據《説文》正。”

𩰲##𩰲  
  
𩰲（一）lì　《玉篇》郎的切。  
  
同“鬲”。古代炊器。《玉篇·𩰲部》：“𩰲，㽁也。亦作鬲。”\*三國\*\*吴\*佚名《禪國山碑》：“寶鼎、神鐘、神𤫔、夓柷、神𩰲，卅有六。”  
  
（二）fèi　《集韻》父沸切，去未奉。  
  
上蒸气。《集韻·未韻》：“𩰲，上烝氣也。”

𩰳##𩰳  
  
⁶𩰳xié　《廣韻》户圭切，平齊匣。  
  
甑下孔。《玉篇·鬲部》：“𩰳，甑下空。”《廣韻·齊韻》：“窐，甑下孔。𩰳，同窐。”

𩰴##𩰴  
  
𩰴ér　《廣韻》如之切，平之日。  
  
同“胹”。熟；煮烂。《玉篇·鬲部》：“𩰴，熟也。”《集韻·之韻》：“胹，《説文》：‘爛也。’《方言》：‘\*秦\*\*晋\*之郊謂熟曰胹。’或作𩰴。”《字彙·鬲部》：“𩰴，煑爛也，過熟也。”

𩰵##𩰵  
  
𩰵yuán　《龍龕手鑑》音袁。  
  
同“垣”。《龍龕手鑑·鬲部》：“𩰵，古文。今作垣。”1.墙。《龍龕手鑑·鬲部》：“𩰵，墻也。”2.姓。《龍龕手鑑·鬲部》：“𩰵，姓。”

𩰶##𩰶  
  
𩰶（一）hái　《集韻》何開切，平咍匣。  
  
（1）硬麦粒。《集韻·咍韻》：“𩰶，麧也。”  
  
（2）糜中块。《集韻·哈韻》：“𩰶，糜中瑰。”\*方成珪\*考正：“塊☀瑰，據\*宋\*本及《類篇》正。”  
  
（二）bèn　《玉篇》蒲悶切。  
  
起。《玉篇·鬲部》：“𩰶，起也。”

𩰷##𩰷  
  
𩰷同“鬷”。《龍龕手鑑·鬲部》：“𩰷”，同“鬷”。

𩰹##𩰹  
  
𩰹jìng　《廣韻》古定切，去徑見。  
  
隔绝。《廣雅·釋詁一》：“𩰹，隔也。”\*王念孫\*疏證：“𩰹者，\*褚少孫\*《續滑稽傳》：‘十二渠經絶馳道。’經與𩰹通。”\*清\*\*胡元暉\*《子貫附言·原道篇》：“衆人之耳目五官，與心二者也。聲入而若或𩰹之。”

𩰺##𩰺  
  
𩰺zōng  
  
同“鬷”。\*宋\*\*文彦博\*《温卷啟》：“抑又\*安世\*當年，未識車中之半面；\*𩰺蔑\*此際，亦無堂下之一言。”

𩰻##𩰻  
  
⁷𩰻kè　《改併四聲篇海·鬲部》引《餘文》：“𩰻，口革切。”《字彙補·鬲部》：“𩰻，音客。見《金鏡》。”按：疑为“𩱘”的俗字。

𩰼##𩰼  
  
𩰼同“鬷”。《龍龕手鑑·鬲部》：“𩰼”，“鬷”的俗字。

𩰾##𩰾  
  
《説文》：“𩰾，涫也。从鬲，沸聲。”  
  
fèi　《廣韻》方味切，去未非。微部。  
  
同“沸”。1.沸腾。《説文·鬲部》：“𩰾，涫也。”\*段玉裁\*注：“涫，𩰾也。今俗字涫作滾。”《集韻·未韻》：“沸，涫也。或从鬲。”\*漢\*\*嚴忌\*《哀時命》：“愁脩夜而宛轉兮，氣涫𩰾其若波。”\*唐\*\*柳宗元\*《貞符》：“澤熯于爨，𩰾炎以澣。”2.煮熟。《玉篇·鬲部》：“𩰾，煑熟。亦作沸。”

𩰿##𩰿  
  
⁸𩰿同“𢑋”。《龍龕手鑑·鬲部》：“𩰿”，“𢑋”的俗字。\*宋\*\*戴復古\*《庚子荐饑六首》之五：“杵臼成虚設，蛛絲網釜𩰿。”\*明\*\*宋濂\*《溟涬生贊》：“朋昏以世，莫之戚矣；魚在在𩰿，尚其息矣。”

𩱀##𩱀  
  
𩱀pēng　《字彙補》普衡切。  
  
“𩱋”的讹字。《字彙補·鬲部》：“𩱀，《廣雅》：‘𤒒也。’”按：《廣雅·釋詁三》作“𩱋”。《字彙補·鬲部》：“𩱀，（《廣雅》）又曰：‘𩱀、鬺，飪也。或作𩱀。’”按：《廣雅·釋言》作“𩰱、鬺，飪也”。\*王念孫\*疏證：“各本𩱋𩱀作𩰱。”《字彙補》又讹作“𩱀”。

𩱁##𩱁  
  
𩱁gēng　《龍龕手鑑》音羹。  
  
同“羹”。肉羹。《龍龕手鑑·鬲部》：“𩱁，臛也。”《字彙補·鬲部》：“𩱁，與羹同。”

𩱂##𩱂  
  
𩱂同“𩱦（炒）”。《龍龕手鑑·鬲部》：“𩱦，正；𩱂，今。𩱂乾也。”

𩱃##𩱃  
  
𩱃jiān　《集韻》居言切，平元見。  
  
同“䭈”。《集韻·元韻》：“𩱡，𩱡也。或作𩱃、䭈。”\*方成珪\*考正：“注鬻☀从侃，據\*宋\*本及《説文》正。”

𩱄##𩱄  
  
⁹𩱄ní　《集韻》人栘切，平齊日。  
  
同“腝”。杂骨肉酱。《集韻·齊韻》：“腝，《説文》：‘有骨醢也。’或从鬲。”\*明\*\*楊慎\*《奇字韻·齊韻》：“𩱄，有骨醢也。《説文》作腝，俗曰肉泥。”

𩱅##𩱅  
  
𩱅同“鬷”。《字彙補·鬲部》：“𩱅，《漢（書）·王子侯表》：‘\*參𩱅侯則\*。’”按：今本《漢書·王子侯表》作“鬷”。

𩱆##𩱆  
  
𩱆xián　《改併四聲篇海》引《搜真玉鏡》形鹽切。  
  
釜。《五侯鯖字海·𩰲部》：“𩱆，釜也。”

𩱇##𩱇  
  
𩱇lì　《龍龕手鑑》音歷。  
  
（1）去滓。《龍龕手鑑·鬲部》：“𩱇，去滓也。”  
  
（2）同“鬲”。古代炊器。《正字通·鬲部》：“𩱇，俗鬲字。”

𩱈##𩱈  
  
𩱈chǎo　《廣韻》初爪切，上巧初。  
  
同“炒”。把东西放在锅里翻拨，使熟或使干。《玉篇·鬲部》：“𩱈，熬也。”《集韻·巧韻》：“𩱦，《説文》：‘熬也。’或作𩱈、炒。”\*漢\*\*崔寔\*《四民月令·正月》：“上旬𩱈豆，中旬煮之。以碎豆作‘末都’。”

𩱉##𩱉  
  
𩱉同“釜”。《改併四聲篇海·鬲部》引《餘文》：“𩱉，《古文考》云：‘\*黄帝\*始造釜。’”《類篇·鬲部》：“鬴，《説文》：‘鍑屬。’或作𩱉。”

𩱊##𩱊  
  
𩱊（一）ér　《改併四聲篇海》引《龍龕手鑑》音而。  
  
同“𩰴（胹）”。《篇海類編·器用類·鬲部》：“𩱊，同𩰴。”  
  
（二）xiàn　《改併四聲篇海》引《龍龕手鑑》音涀。  
  
服貌。《改併四聲篇海·鬲部》引《龍龕手鑑》：“𩱊，服皃。”

𩱋##𩱋  
  
（一）gēng　《集韻》居行切，平庚見。陽部。  
  
同“羹”。五味调和的浓汤。《説文·䰜部》：“𩱧，五味盉羹也。𩱋，𩱧或省……羹，小篆从羔从美。”  
  
（二）pēng　《集韻》披庚切，平庚滂。  
  
同“烹”。煮。《集韻·庚韻》：“烹，煑也。古作𩱋。”

𩱌##𩱌  
  
𩱌yù　《改併四聲篇海》引《川篇》音育。  
  
粥。《改併四聲篇海·𩰲部》引《川篇》：“𩱌，粥也。”

𩱍##𩱍  
  
《説文》：“𩱍，䭈也。从𩰲，古聲。”  
  
hú　《集韻》洪孤切，平模匣。魚部。  
  
同“糊”。粥类。《説文·䰜部》：“𩱍，䭈也。”\*段玉裁\*注：“𩱍，《釋言》：‘餬，饘也。’當作此字。今\*江蘇\*俗粉米麥為粥曰餬。”《玉篇·𩰲部》：“𩱍，或作糊。”\*清\*\*桂馥\*《札樸·鄉裏舊聞·𪌬糊》：“\*沂州\*南境，以大豆大麥細屑為鬻，謂之䴲糊。案：字當作𩱷𩱍。\*顧愷之\*有一廚畫，糊題其前，亦當作𩱍。”

𩱎##𩱎  
  
𩱎fèi　《龍龕手鑑》方味反。  
  
同“沸”。沸腾。《龍龕手鑑·鬲部》：“𩱎，陽𩱎。”《字彙·鬲部》：“𩱎，同沸。”

𩱏##𩱏  
  
¹⁰𩱏áo　《集韻》牛刀切，平豪疑。  
  
同“熬”。煎。《集韻·𩫕韻》：“熬，《説文》：‘乾煎也。’或作鬲。”

𩱐##𩱐  
  
𩱐同“𩰱”。《集韻·陽韻》：“𩰱，《説文》：‘煮也。’或作𩱐。”\*方成珪\*考正：“𩰱从鬲羊聲，此誤省作𩰱，據《説文》正。”

𩱓##𩱓  
  
ěr　《廣韻》仍吏切，去志日。之部。  
  
同“餌”。糕饼。《説文·䰜部》：“𩱓，粉餅也。餌，𩱓或从食，耳聲。”\*段玉裁\*注：“《周禮》：‘糗餌粉餈。’《食部》曰：‘餈，稻餅也。’此曰：‘𩱓，粉餅也。’葢謂餈者，不粉之稻米為餅。餌者，稻米粉之為餅，文互相足。”

𩱔##𩱔  
  
¹²𩱔同“鬲”。《集韻·錫韻》：“鬲，《説文》：‘鼎屬。實五觳，斗二升曰觳。象腹交文，三足。’或作𩱔。”《改併四聲篇海·鬲部》引《餘文》：“𩱔，鎘鎗也。”

𩱕##𩱕  
  
𩱕同“𩰿”。《詩·檜風·匪風》：“誰能亨魚，溉之釜𩰿。”\*毛\*傳“𩰿”作“𩱕”。

𩱖##𩱖  
  
𩱖同“餗”。《玉篇·𩰲部》：“𩱖，鼎實也。或作餗。”

𩱗##𩱗  
  
𩱗同“醯”。《改併四聲篇海·𩰲部》引《餘文》：“𩱗，酢味也。俗作𨣓。”

𩱘##𩱘  
  
¹³𩱘kè　《集韻》克革切，入麥溪。  
  
（1）裘里。《玉篇·裘部》：“𩱘，裘也；裏也。”按：\*清\*\*王筠\*《説文句讀·𧚍部》：“（《玉篇》）‘𩱘’下‘裘也’，‘也’字衍文。”《正字通·鬲部》：“𩱘，裘裏，與皮相隔，故从鬲，取其温厚也。”  
  
（2）薄。《集韻·麥韻》：“𩱘，薄也。”  
  
（3）捣。《篇海類編·器用類·鬲部》：“𩱘，擣也。”

𩱙##𩱙  
  
yù　《集韻》余六切，入屋以。沃部。  
  
（1）同“𩱱”。粥。《説文·䰜部》：“𩱙，𩱱或省从米。”  
  
（2）同“鬻”。卖。《龍龕手鑑·鬲部》：“𩱙，俗；鬻，今。賣也。”

𩱚##𩱚  
  
《説文》：“𩱚，吹聲沸也。从𩰲，孛聲。”按：\*段玉裁\*据各本改“吹聲沸也”为“炊釜𩰾溢也”。  
  
bó　《廣韻》蒲没切，入没並。術部。  
  
釜中沸水溢出。《説文·䰜部》：“𩱚，吹聲沸也。”\*段玉裁\*注：“炊，各本作吹，今從《類篇》。釜𩰾溢，各本作釜溢，\*宋\*本作聲沸，今參合定為釜𩰾溢。今\*江蘇\*俗謂火盛水𩰾溢出為鋪出，𩱚之轉語也，正當作𩱚字。”

𩱛##𩱛  
  
𩱛同“鬷”。《中華大字典·鬲部》：“𩱛，同鬷。”《左傳·昭公二十年》引《詩》：“𩱛嘏無言。”按：《詩·商頌·烈祖》作“鬷假無言”。\*宋\*\*蘇軾\*《贈朱遜之引》：“昔\*叔向\*聞\*𩱛蔑\*一言，知其為人。”

𩱜##𩱜  
  
同“𩱨”。《廣雅·釋器》：“𩱜，鼎也。”\*王念孫\*疏證：“《玉篇》：‘𩱜，大鼎也。’”《字彙補·鬲部》：“𩱨，與𩱜同。”

𩱝##𩱝  
  
《説文》：“𩱝，𧚍裏也。从𧚍，鬲聲。讀若擊。”  
  
kè　《廣韻》楷革切，入麥溪。錫部。  
  
同“𩱘”。裘里。《説文·裘部》：“𩱝，裘裏也。”\*王筠\*句讀：“《玉篇》：‘𩱘，裘也；裏也。或為䙐。’其《衣部》‘䙐’下云：‘裘裏也。’則‘𩱘’下之‘裘也’‘也’字衍。”

𩱞##𩱞  
  
𩱞（一）jiào　《改併四聲篇海·𩰲部》引《川篇》：“𩱞，古孝切。”《字彙補·鬲部》：“𩱞，音教。見《金鏡》。”  
  
（二）xiào  
  
同“孝”。《直音篇·鬲部》：“𩱞，古孝字。”

𩱟##𩱟  
  
𩱟同“𩱙（𩱱）”。《龍龕手鑑·鬲部》：“𩱟”，同“𩱙”。

𩱠##𩱠  
  
同“鬵”。《説文·鬲部》：“𩱠，籀文鬵。”

𩱡##𩱡  
  
同“餰”。《説文·䰜部》：“𩱡，鬻也。餰，或从衍聲。”按：\*段\*注本作“从食，建聲。”\*清\*\*王闓運\*《慈谿令秦君墓誌銘序》：“𩱡𩱱不給，束脩供養。”

𩱢##𩱢  
  
¹⁴𩱢同“𩱱”。《篇海類編·器用類·𩰲部》：“𩱢”，同“𩱱”。

𩱣##𩱣  
  
𩱣同“𩱎（沸）”。《改併四聲篇海·𩰲部》引《餘文》：“𩱎、𩱣，《詩》曰：‘觱沸檻泉。’箋云：‘觱沸者，謂泉涌出之皃。’”

𩱤##𩱤  
  
𩱤同“䭈”。《玉篇·𩰲部》：“𩱤，粥也。或為䭈。”

𩱥##𩱥  
  
𩱥同“𩱳”。《字彙補·鬲部》：“𩱥，與𩱳同。”

𩱦##𩱦  
  
《説文》：“𩱦，𤎅也。从𩰲，芻聲。”  
  
chǎo　《廣韻》初爪切，上巧初。宵部。  
  
（1）同“炒”。把东西放在锅里翻拨使熟或使干。《説文·䰜部》：“𩱦，熬也。”\*段玉裁\*注：“𩱦，《爾雅音義》引《三蒼》：‘熬也。’《説文》：‘火乾物也。’與今本異。”《廣韻·巧韻》：“𩱦”，同“炒”。  
  
（2）方言。一种炒干的饼饵。\*清\*\*桂馥\*《札樸·鄉里舊聞·麨》：“吾鄉（\*曲阜\*）和蜜或鹽作餅，切小方塊，𩱦乾，謂之𩱦，即麨也。”

𩱧##𩱧  
  
gēng　《廣韻》古行切，平庚見。陽部。  
  
（1）同“羹”。五味调和的浓汤。《説文·䰜部》：“𩱧，五味盉羹也。《詩》曰：‘亦有和𩱧。’……羹，小篆从羔从美。’按：《詩·商頌·烈祖》作“羹”。  
  
（2）煮。《玉篇·𩰲部》：“𩱧，煮也。”

𩱨##𩱨  
  
𩱨rù　《集韻》儒欲切，入燭日。  
  
大鼎。《玉篇·𩰲部》：“𩱨，大鼎也。”

𩱩##𩱩  
  
¹⁶𩱩“鬵（𢑋）”的讹字。《字彙補·鬲部》：“𩱩，鬵字之譌。《方言》：‘甑，自\*關\*而東謂之甗，或謂之𩱩。’”按：《方言》卷五作“鬵”。

𩱪##𩱪  
  
𩱪yuè　《改併四聲篇海·𩰲部》引《川篇》：“𩱪，音瀹。”《字彙補·鬲部》：“𩱪，以勺切。見《金鏡》。”

𩱫##𩱫  
  
同“餗”。《説文·䰜部》：“𩱫，鼎實，‘惟葦及蒲’。\*陳留\*謂䭈為𩱫。餗，𩱫或从食東聲。”\*段玉裁\*注：“此有奪，當云：鼎實也。《詩》云：‘其𩱫維何？維筍及蒲。’或曰：‘筍作葦者，三家詩也。’”

𩱬##𩱬  
  
¹⁷𩱬lín　《集韻》犂針切，平侵來。  
  
同“淋”。浇。《集韻·侵韻》：“淋，《説文》：‘以水沃也。’或作𩱬。”

𩱭##𩱭  
  
同“甑”。《説文·瓦部》：“甑，甗也。𩱭，籀文甑从䰜。”

𩱮##𩱮  
  
𩱮“𩱜（𩱨）”的讹字。《字彙補·鬲部》：“𩱮，𩱜字之譌。”

𩱯##𩱯  
  
¹⁹𩱯同“饘”。《龍龕手鑑·鬲部》：“𩱯，粥也。與饘同。”

𩱰##𩱰  
  
¹⁸𩱰  
  
同“煮”。《説文·䰜部》：“𩱰，䰞或从水在其中。”

𩱱##𩱱  
  
《説文》：“𩱱，鬻也。从𩰲，毓聲。𩱙，𩱱或省从米。”  
  
yù　《廣韻》余六切，入屋以。又《集韻》之六切。沃部。  
  
（1）粥。《説文·䰜部》：“𩱱，鬻也。”\*段玉裁\*注：“按此切‘余六’，鬻，切‘之六’，本分别不同，後人以‘𩱱’之切為‘鬻’之切，而混誤日甚。”一说同“粥”。《集韻·屋韻》：“𩱱，《説文》：‘鬻也。’或作粥”。\*清\*\*王闓運\*《慈谿令秦君墓誌銘序》：“𩱡𩱱不給，束脩供養。”  
  
（2）姓。《集韻·屋韻》：“𩱱，姓。”

𩱲##𩱲  
  
《説文》：“𩱲，内肉及菜湯中薄出之。从𩰲，翟聲。”  
  
yuè　《廣韻》以灼切，入藥以。藥部。  
  
把肉和菜放在沸汤中稍煮取出。《説文·䰜部》：“𩱲，内肉及菜湯中薄出之。”\*段玉裁\*注：“納肉及菜於𩰾湯中而迫出之，今俗所謂煠也。”

𩱳##𩱳  
  
𩱳zhāi　《集韻》莊皆切，平皆莊。  
  
同“齋”。斋戒。《玉篇·𩰲部》：“𩱳，敬也。”《集韻·皆韻》：“𥚪，《説文》：‘戒潔也。’隸作齋，籀作𩱳。”

𩱴##𩱴  
  
²¹𩱴  
  
《説文》：“𩱴，炊气皃。从鬲，嚻聲。”  
  
xiāo　《廣韻》許嬌切，平宵曉。宵部。  
  
炊气；炊气貌。《説文·鬲部》：“𩱴，炊气皃。”《廣韻·宵韻》：“𩱴，炊氣。”

𩱵##𩱵  
  
²⁰𩱵同“𩱸（𩱷）”。《正字通·鬲部》：“𩱵，《説文》：‘\*涼州\*謂粥為𩱵。’”按：今本《説文》作“𩱸”。

𩱶##𩱶  
  
²²𩱶同“𩱲”。《字彙補·鬲部》：“𩱶，余霍切。音藥。見《海篇》。”一说“𩱲”的讹字。《康熙字典·鬲部》：“𩱶，按即𩱲字之譌。”

𩱷##𩱷  
  
𩱷miè　《廣韻》莫結切，入屑明。又莫撥切。月部。  
  
粥类。《玉篇·𩰲部》：“𩱷，\*涼州\*謂粥為𩱷。”\*清\*\*桂馥\*《札樸·鄉里舊聞·䴲糊》：“\*沂州\*南境，以大豆大麥細屑為鬻，謂之䴲糊。案：字當作𩱷𩱍。”

𩱸##𩱸  
  
²⁶𩱸  
  
同“𩱷”。《説文·䰜部》：“𩱸，\*涼州\*謂鬻為𩱸。从𩰲，𥽘聲。粖，𩱸或省从末。”《篇海類編·器用類·𩰲部》：“𩱷，或作𩱸。”