玄##玄  
  
《説文》：“玄，幽遠也。黑而有赤色者為玄。象幽而入覆之也。𢆯，古文玄。”\*王筠\*句讀補正：“幺、玄二字古文本同體，特兩音兩義耳。小篆始加入以别之。”  
  
（一）xuán　《廣韻》胡涓切，平先匣。真部。  
  
（1）赤黑色。《説文·玄部》：“玄，黑而有赤色者為玄。”《詩·豳風·七月》：“載玄載黄，我朱孔陽。”\*毛\*傳：“玄，黑而有赤也。”《周禮·考工記·鍾氏》“鍾氏染羽……五入為緅，七入為緇”\*漢\*\*鄭玄\*注：“凡玄色者，在緅緇之間，其六入與？”\*孫詒讓\*正義：“玄與緇同色而深淺微别，其染法亦以朱為質。故\*毛\*、\*許\*、\*鄭\*三君並以為赤而兼黑。”\*鲁迅\*《呐喊·药》：“突然闯进了一个满脸横肉的人，披一件玄色布衫。”又泛指黑色。《廣雅·釋器》：“玄，黑也。”《書·禹貢》：“（\*徐州\*）厥篚玄纖縞。”\*孔\*傳：“玄，黑繒。”《史記·司馬相如列傳》：“瑊玏玄厲。”\*裴駰\*集解引《漢書音義》曰：“玄厲，黑石可用磨者。”\*晋\*\*崔豹\*《古今注·鳥獸》：“鶴千歲則變蒼，又二千歲則變黑，所謂玄鶴也。”\*宋\*\*蘇軾\*《後赤壁賦》：“適有孤鶴横江東來，翅如車輪，玄裳縞衣，戛然長鳴。”引申指黑暗。\*漢\*\*劉楨\*《公讌》：“遺思在玄夜，相與復☀翔。”  
  
（2）深；厚。《説文·玄部》：“玄，幽遠也。”《楚辭·九章·惜往日》：“臨\*沅\*\*湘\*之玄淵兮，遂自忍而沈流。”《後漢書·馬融傳》：“其植物則玄林包竹，藩陵蔽京。”\*李賢\*注：“玄，猶幽也。”  
  
（3）远。《莊子·天地》：“玄古之君天下，无為也，天德而已矣。”\*成玄英\*疏：“玄，遠也。”《文選·張衡〈東京賦〉》：“睿哲玄覽。”\*李善\*注引《廣雅》：“玄，遠也。”《南史·宋本紀上》：“夫玄古權輿，悠哉邈矣，其詳靡得而聞。”  
  
（4）神妙；深奥。《玉篇·玄部》：“玄，妙也。”《老子》第一章：“玄之又玄，衆妙之門。”《後漢書·崔駰傳》：“協準矱之貞度兮，同斷金之玄策。”\*李賢\*注：“玄策猶妙策也。”\*元\*\*不忽木\*《點絳唇·辭朝》：“不索你問緣由，把玄關泄漏，這簫聲世間無，天上有。”引申指高深的道理。\*唐\*\*韓愈\*《進學解》：“記事者必提其要，纂言者必鈎其玄。”  
  
（5）玄虚。如：靠不住，这话真玄。  
  
（6）奇特。\*杨朔\*《三千里江山》十三：“这个人长的样样都大，大的真玄。走到什么地方一站，象座影壁。”  
  
（7）透彻；通达。《淮南子·精神》：“使耳目精明玄達而無誘慕……則望於往世之前，而視於來事之後，猶未足為也。”\*唐\*\*白居易\*《代書詩一百韻寄微之》：“儒風愛敦質，佛理賞玄師。”  
  
（8）寂静；清静。《廣韻·先韻》：“玄，寂也。”《淮南子·主術》：“天道玄默，無容無則。”\*三國\*\*魏\*\*嵇康\*《述志詩》：“晨登\*箕山\*巔，日夕不知饑；玄居養營魄，千載長自綏。”《世説新語·輕詆》引\*孫綽\*《王長史誄》：“余與夫子，交非勢利，心猶澄水，同此玄味。”  
  
（9）道家的学说；道教。《文心雕龍·時序》：“自中朝貴玄，江左稱盛，因談餘氣，流成文體。”\*唐\*\*李咸用\*《吴處士寄香兼勸入道》：“空挂黄衣寧續壽，曾聞玄教在知常。”\*宋\*\*陸游\*《贈道侣》：“何時醉攜手，為我發玄機。”  
  
（10）\*扬雄\*《太玄》的简称。《後漢書·張衡傳》：“（\*衡\*）常耽好《玄經》，謂\*崔瑗\*曰：‘吾觀《太玄》，方知\*子雲\*妙極道數。’”\*唐\*\*岑參\*《送顔少府投鄭陳州》：“一尉便垂白，數年唯草玄。”\*明\*\*顧大典\*《青衫記·元白揣摩》：“草屈\*子雲\*玄，談卷\*君卿\*舌。”  
  
⑪天。《釋名·釋天》：“天，又謂之玄。”\*畢沅\*疏證：“玄者，以色名之也。《易·文言》曰：‘天玄而地黄。’”《楚辭·招魂》：“青驪結駟兮齊千乘，懸火延起玄顔烝。”\*王逸\*注：“玄，天也。”《文選·張衡〈東京賦〉》：“祈福乎上玄，思所以為虔。”\*李善\*注引\*薛綜\*曰：“玄，天也。”\*唐\*\*韓愈\*《雜説一》：“龍嘘氣成雲，雲固弗靈於龍也。然龍乘是氣，茫洋窮乎玄閒。”  
  
⑫农历九月的别称。《爾雅·釋天》：“九月為玄。”《國語·越語下》：“至於玄月，王召\*范蠡\*而問焉。\*韋昭\*注：“謂\*魯哀\*十六年九月也。”  
  
⑬北方。《莊子·大宗師》：“夫道，有情有信，无為无形……\*顓頊\*得之，以處玄宫。”\*陸德明\*釋文：“玄宫，\*李\*云北方宫也。”《淮南子·天文》：“北方曰玄天。”《晋書·四夷傳》：“九夷八狄，被青野而亙玄方；七戎六蠻，緜西宇而横南極。”  
  
⑭玄孙的省称。《爾雅·釋親》：“曾孫之子為玄孫。”\*三國魏\*\*韋誕\*《皇后親蠶頌》：“美休祚于億載，豈百世之曾玄。”\*宋\*\*劉克莊\*《滿江紅·慶抑齋元樞八十》：“看畫盆、歲歲浴曾玄，添懷抱。”  
  
⑮通“懸”。\*漢\*\*班固\*《終南山賦》：“傍吐飛瀨，上挺修竹；玄泉落落，密蔭沉沉。”《文選·張衡〈東京賦〉》：“左瞰\*暘谷\*，右睨\*玄圃\*。”\*李善\*注：“《淮南子》曰：‘\*懸圃\*在\*崑崙\*閶闔之中。’玄與懸古字通。”  
  
⑯姓。《廣韻·先韻》：“玄，姓。”《通志·氏族略二》：“\*玄\*氏，《風俗通》云：\*玄都\*，古諸侯國也，子孫以國為氏。”《後漢書·第五倫傳》：“顯拔鄉佐\*玄賀\*，\*賀\*後為\*九江\*、\*沛\*二郡守，以清絜稱，所在化行，終於大司農。”  
  
（二）xuàn　《集韻》熒絹切，去霰匣。元部。  
  
（1）同“泫”。《集韻·霰韻》：“泫，玄涽，混合也。或省。”《字彙補·玄部》：“玄，與泫湣之泫同。”\*漢\*\*班固\*《典引》：“五德初始，同於草昧，玄混之中，踰繩越契，寂寥而亡詔者，系不得而綴也。”  
  
（2）通“眩”。《集韻·霰韻》：“玄，通作眩。”\*清\*\*朱駿聲\*《説文通訓定聲·坤部》：“玄，叚借為眩。”《荀子·正論》：“上周密，則下疑玄矣。”\*楊倞\*注：“玄，讀為眩，惑也。”\*唐\*\*韓愈\*《寄崔二十六立之》：“玄花著兩眼，視物隔褷䙰。”  
  
（3）通“炫”。《正字通·玄部》：“玄，與炫同。”《漢書·司馬相如傳下》：“采色玄耀，炳炳輝煌。”\*顔師古\*注：“玄讀曰炫。”按：《史記·司馬相如列傳》作“炫燿”。

玅##玅  
  
《説文》：“玅，急戾也，从弦省，少聲。”\*鈕樹玉\*校録：“玅，《玉篇》收幺部，乙肖切，急戾也；𢆷尪，小皃也。《廣韻》收去聲笑韻，為妙之重文。”  
  
（一）yāo　《説文》徐鉉音於霄切。宵部。  
  
（1）急戾。玄妙。《説文·弦部》：“玅，急戾也。”\*段玉裁\*注：“\*陸機\*賦‘弦幺徽急’，疑當作‘弦𢆷’。”按：《玉篇·幺部》“玅”作“𢆷”。  
  
（2）小貌。《類篇·玄部》：“玅，小意。”按：《玉篇·幺部》作“𢆷”：“𢆷尪，小皃也。”  
  
（二）miào　《廣韻》彌笑切，去笑明。  
  
同“妙”。《玉篇·玄部》：“玅，今作妙，精也。”《廣韻·笑韻》：“玅”，同“妙”。好也。《篇海類編·聲色類·玄部》：“玅，少年也。與妙同。”\*三國\*\*魏\*\*曹植\*《長樂觀畫贊》：“玅哉平生，才巧若神。”\*南朝\*\*梁\*\*虞龢\*《論書表》：“\*羊欣\*縑素及紙書，亦選取其玅者為十八帙一百八十卷。”《農政全書·農本·諸家雜論下》：“竊窺神化之玅，陽根陰，物之所以生也。”《清朝野史大觀·宋犖善畫》：“偶然託墨玅，寫此平生親。”

玆##玆  
  
《説文》：“玆，黑也。从二玄。”\*吴玉縉\*引經考：“今經典玆黑、兹生字皆用兹，玆、茲混用莫辨。”  
  
zī《廣韻》胡㳙切，平先匣。又《集韻》津之切。元部。  
  
（1）黑；浊。《説文·玄部》：“玆，黑也。《春秋傳》曰：‘何故使吾水玆。’”\*桂馥\*義證：“《春秋傳》曰：‘何故使吾水玆’者，\*哀\*八年《左傳》文。彼作‘滋’，注云：‘濁也。’《釋文》：‘本又作玆。《字林》云：黑也。’”  
  
（2）同“茲”。《集韻·之韻》：“玆，蓐也；此也；亦姓。”\*清\*\*吴大澂\*《説文古籀補》：“《説文·艸部》：‘兹，艸木多益。’《玄部》：‘茲，黑也。’……今經典二字多通用。”

率##率  
  
《説文》：“率，捕鳥畢也。象絲罔。上下其竿柄也。”\*周伯琦\*《六書正譌》：“率，大索也。象形。上下兩端象絞索之具，中象索，旁象麻枲之餘。”  
  
（一）shuài　《廣韻》所類切，去至生。又所律切。術部。  
  
（1）古代捕鸟用的一种长柄的网。《説文·率部》：“率，捕鳥畢也。”\*段玉裁\*注：“畢者，田网也，所以捕鳥。亦名率。”\*王筠\*句讀：“畢，田网也。其小而僅可捕鳥者謂之率。”引申指用网捕鸟兽。《文選·張衡〈東京賦〉》：“悉率百禽。”\*李善\*注引\*薛綜\*曰：“率，斂也。”  
  
（2）带领。如：统率；率领。《廣韻·質韻》：“率，領也。”《詩·周頌·噫嘻》：“率時農夫，播厥百穀。”《明史·太祖紀二》：“（朕）率衆渡\*江\*，保民圖治，今十有五年。”\*毛泽东\*《井冈山的斗争》：“由我率兵一部往\*桂\*东方向迎还大队。”  
  
（3）勉励。《小爾雅·廣詁》：“率，勸也。”《逸周書·酆保》：“率諸侯以朝賢人，而己猶不往。”\*朱右曾\*校釋：“率，勸也。”《論衡·率性》：“論人之性，定有善有惡……其亞者，故可告率勉，使之為善。”  
  
（4）循；沿着。《爾雅·釋詁上》：“率，循也。”\*郭璞\*注：“循行。”《詩·大雅·緜》：“率西水滸，至于\*岐\*下。”\*毛\*傳：“率，循也。”\*漢\*\*蔡邕\*《述行賦》：“率陵阿以登降兮，赴\*偃師\*而釋勤。”  
  
（5）遵循；顺服。《詩·大雅·假樂》：“不愆不忘，率由舊章。”\*鄭玄\*箋：“率，循也……循用舊典之文章，謂\*周公\*之禮法。”《史記·管蔡世家》：“（\*蔡叔度\*）其子曰\*胡\*，\*胡\*乃改行，率德馴善。”《資治通鑑·唐德宗貞元元年》：“一夫不率，闔境罹殃。”\*胡三省\*注：“率，循也。不率，謂不循上之教令也。”  
  
（6）榜样；表率。《增韻·質韻》：“率，率先也。”《史記·平津侯主父列傳》：“夫三公者，百寮之率，萬民之表也。未有樹直表而得曲影者也。”《漢書·何武傳》：“刺史古之方伯，上所委任，一州表率也。”又做榜样；为表率。\*唐\*\*白居易\*《賀雨》：“莫如率其身，慈和與儉恭。”《續資治通鑑·宋仁宗寶元二年》：“人不率則不從，身不先則不信。”  
  
（7）首领；将领。《玉篇·率部》：“率，將領也。”《荀子·富國》：“將率不能則兵弱。”\*楊倞\*注：“率，與帥同。”《史記·袁盎鼂錯列傳》：“君（\*申屠嘉\*）乃為材官蹶張，遷為隊率，積功至\*淮陽\*守，非有奇計攻城野戰之功。”《資治通鑑·魏文帝黄初六年》：“\*益州\*、\*永昌\*、\*牂柯\*、\*越巂\*四郡皆平，（\*諸葛）亮\*即其渠率而用之。”\*胡三省\*注：“率，與帥同。”  
  
（8）轻易地；不精细。如：草率。《論語·先進》：“\*子路\*率爾而對。”\*何晏\*集解：“率爾先三人對。”\*隋\*\*王通\*《中説·天地》：“今之好異輕進者，率然而作，無所取焉。”\*阮逸\*注：“\*仁壽\*四年，在\*長安\*謁\*文帝\*，見公卿異端輕率，文辝（辭）不根道義，苟媚其主，使無所取治焉，遂歸。”\*鲁迅\*《南腔北调集·为了忘却的记念》：“我也没有这么高慢，对于一位素不相识的投稿者，会轻率的写信去叫他。”  
  
（9）坦率；直爽。《三國志·魏志·崔林傳》“子\*述\*嗣”\*南朝\*\*宋\*\*裴松之\*注引《晋諸公贊》：“\*林\*孫\*瑋\*，性率而疎。”\*唐\*\*戴叔倫\*《懷素上人草書歌》：“神清骨竦意真率，醉來為我揮健筆。”《宋史·文苑傳三·曾致堯》：“\*致堯\*性剛率，好言事，前後屢上章奏，辭多激訐。”\*杨朔\*《三千里江山》十二：“\*姚志兰\*喜欢他性子率，做事泼辣，从来不耍滑。”  
  
（10）粗鲁；粗犷。《北史·高允傳附高季式》：“\*季式\*豪率好酒，又恃舉家勳功，不拘檢節。”《新唐書·房玄齡傳》：“次子\*遺愛\*，誕率無學，有武力。”\*明\*\*袁宏道\*《謝于楚歷山草引》：“氣高語率，令人自遠。”  
  
⑪轻遽貌；迅疾貌。《文選·東方朔〈非有先生論〉》：“今先生率然高舉，遠集\*吴\*地。”\*李善\*注：“率然，輕舉之皃。”《古詩十九首·凜凜歲云暮》：“涼風率已厲，遊子寒無衣。”\*余冠英\*注：“率，疾急貌。”  
  
⑫方言。漂亮。如：这字写得真率。  
  
⑬副词。1.皆；都。《古今韻會舉要·質韻》：“率，皆也。”《史記·老子韓非列傳》：“故其（\*莊子\*）著書十餘萬言，大抵率寓言也。”\*張守節\*正義：“率，猶類也。”\*唐\*\*韓愈\*《調張籍》：“惟此兩夫子，家居率荒涼。”\*鲁迅\*《坟·人之历史》：“（\*林那\*）病其时诸国之治天物者，率以方言命名，繁杂而不可理。”2.大约；通常。《古今韻會舉要·質韻》：“率，大略也。”《墨子·雜守》：“率萬家而城方三里。”\*孫詒讓\*閒詁：“\*畢\*云：言大率萬家而城方三里則可守。”《文心雕龍·明詩》：“\*正始\*明道，詩雜仙心，\*何晏\*之徒，率多浮淺。”\*元\*\*王惲\*《玉堂嘉話》卷二引\*劉郁\*《西使記》：“\*禡咱蒼兒\*人被髮，率以紅帕首，衣青如鬼。”  
  
⑭助词。\*清\*\*王引之\*《經傳釋詞》卷九引\*王念孫\*曰：“率，語助也。”《書·湯誓》：“\*夏\*王率遏衆力，率割\*夏\*邑，有衆率怠弗協。”\*俞樾\*平議：“三‘率’字皆語詞。”  
  
⑮姓。《古今姓氏書辯證》卷三十六：“率，與帥同。今\*豫章\*多此姓，望出\*范陽\*、\*南陽\*及\*河南\*。\*宋\*有司勲郎中鹽鐵判官\*率汀\*，右拾遺\*率繼業\*。”《姓觿·質韻》：“率，《千家姓》云：\*琅邪\*族。《唐書》有\*率多許\*。”  
  
（二）lǜ　《集韻》劣戌切，入術來。術部。  
  
（1）（按某种标准）计算。《廣雅·釋言》：“率，校也。”《漢書·高帝紀》：“令諸侯王、通侯常以十月朝獻，及郡各以其口數率，人歲六十三錢，以給獻費。”\*顔師古\*注：“率，計也。”《資治通鑑·晋惠帝元康九年》：“且\*關中\*之人百餘萬口，率其少多，\*戎\*\*狄\*居半。”\*胡三省\*注：“率，約數也。”  
  
（2）比率。两个相关数在一定条件下的比值。如：百分率；增长率。《集韻·術韻》：“率，約數也。”《周髀算經》卷上之二：“率八十寸而得徑一寸。”\*趙爽\*注：“以此為日髀之率。”\*李籍\*音義：“率，數相與也。”《晋書·天文志上》：“以周率乘之，徑率約之，得五十一萬三千六百八十七里六十八步一尺八寸二分，周天之數也。”  
  
（3）通“律”。法度；标准。\*清\*\*朱駿聲\*《説文通訓定聲·履部》：“率，叚借為律。”《正字通·玄部》：“率，法也。”《孟子·盡心上》：“\*羿\*不為拙射變其彀率。”\*孫奭\*音義引\*陸善經\*注：“率，法也。”\*焦循\*正義：“《淮南子·覽冥訓》云：‘以治日月之行律。’\*高誘\*注云：‘律，度也。’率與律同。”《漢書·李廣傳》：“諸將多中首虜率為侯者，而\*廣\*軍無功。”\*顔師古\*注：“率，謂軍功封賞之科著在法令者也。”《南史·王僧孺傳》：“\*竟陵王\*\*子良\*嘗夜集學士，刻燭為詩，四韻者則刻一寸，以此為率。”《天工開物·乃服·經數》：“凡織帛羅紗簆，以八百齒為率。”  
  
（4）通“繂”。缉边。《字彙·玄部》：“率，與繂同。緶緝也。”《禮記·玉藻》：“士練帶，率下辟。”\*鄭玄\*注：“率，繂也。士以下皆襌，不合而繂積，如今作幧頭為之也。”\*孔穎達\*疏：“士用孰（熟）帛，練為帶，其帶用單帛，兩邊繂而已。繂，謂緶緝也。”  
  
（三）lüè　《集韻》所劣切，入薛生。  
  
同“鋝”。古代重量单位。《集韻·薛韻》：“鋝，量名，或作率。”《字彙·玄部》：“率，量名，即鋝也。”《史記·周本紀》：“黥辟疑赦，其罰百率，閲實其罪。”\*裴駰\*集解：“\*徐廣\*曰：‘率，即鍰也。’\*孔安國\*曰：‘六兩曰鍰。’”\*司馬貞\*索隱引\*馬融\*曰：“鋝，量名，與《吕刑》鍰同。”

玈##玈  
  
《説文新附》：“玈，黑色也。从玄，旅省聲。義當用黸。”\*朱駿聲\*通訓定聲：“按，當為黸之俗體。”  
  
lú　《廣韻》落胡切，平模來。魚部。  
  
（1）黑色。《説文新附·玄部》：“玈，黑色也。”《左傳·僖公二十八年》：“賜之……彤弓一，彤矢百，玈弓矢千。”\*明\*佚名《運甓記·彭李臠峻》：“玈箭簇飛狐，箶盛金僕𨬕。”  
  
（2）黑弓。也泛指弓。《廣韻·模韻》：“玈，黑弓也。”\*遼\*\*興宗\*《遣宋璘賜高麗王冊》：“分頒金𥃏，表榮冠於諸侯；申錫彤玈，得顓征於四履。”

𤣧##𤣧  
  
𤣧同“旅”。《字彙補·玄部》：“𤣧，疑即旅字。”

𤣨##𤣨  
  
《説文》：“𤣨，不成遂，急戾也。从弦省，曷聲，讀若瘞葬。”  
  
yì　《説文》徐鉉音於罽切。月部。  
  
急戾。《説文·弦部》：“𤣨，不成遂，急戾也。”\*段玉裁\*注：“不成遂者，不成就也，因之急戾，是曰㡫（𤣨）。”