㰝##㰝  
  
yǐ　《玉篇》余耳切。  
  
咳嗽。《玉篇·欠部》：“㰝，欬。”

㰞##㰞  
  
chī  
  
同“蚩（嗤）”。讥笑。《文選·陸機〈文賦〉》：“雖濬發於巧心，或受㰞於拙目。”\*李善\*注：“㰞，笑也。㰞與蚩同。”一说“𣢑”的讹字。\*清\*\*朱駿聲\*《説文通訓定聲·頤部》：“𣢑，《文賦》‘或受𣢑於拙目’，今本誤作‘㰞’。”

㰟##㰟  
  
《説文》：“㰟，𡴘也。从欠，气聲。一曰口不便言。”\*段玉裁\*注：“‘覬’下曰‘㰟，𡴘也’。㰟與覬音義皆同。今字作‘冀’，古音不同……（口不便言）此謂與‘𠯏’同也。《口部》曰：‘𠯏，言蹇難也。’”  
  
（一）jì　《集韻》居乙切，入迄見。微部。  
  
（1）同“冀”。希望；希图。《説文·欠部》：“㰟，𡴘也。”\*段玉裁\*注：“𡴘者，吉而免凶也。‘覬’下曰‘𣢆，𡴘也’。𣢆與覬音義皆同。今字作‘冀’。”\*桂馥\*義證：“𡴘也者，本書覬、𣢆、𡴘也。《小爾雅》：‘非分而得曰幸。’通作冀。”\*高翔麟\*字通：“㰟，俗作𣢆，與冀同，𣢆幸即冀幸也。”  
  
（2）口吃；结巴。也作“吃”。《説文·欠部》：“㰟，口不便言。”\*徐鍇\*繫傳：“\*揚雄\*口吃，吃與㰟相類。”\*王筠\*句讀：“㰟，此義與吃同字。”《玉篇·欠部》：“㰟，口不便也。亦作吃。”《集韻·迄韻》：“吃，《説文》：‘言蹇難也。’或作㰟。”  
  
（3）饮食气逆不得息。《正字通·欠部》：“㰟，《總要》：飲食氣逆不得息曰㰟。”  
  
（二）qì　《集韻》丘既切，去未溪。  
  
给与。《廣雅·釋詁三》：“㰟，與也。”\*王念孫\*疏證：“案：此條‘與’字有二義：一為取與之與，歛、㰟、匈、貸、授、施諸字是也；一為與共之與，誣、䛳、越、以四字是也。”《集韻·未韻》：“㰟，气也。”按：《廣韻·未韻》：“气，与人物也。今作乞。”

㰠##㰠  
  
hāng　《廣韻》呼郎切，平唐曉。  
  
〔欴㰠〕见“欴”。

㰡##㰡  
  
同“𣣶”。《集韻·怪韻》：“𣣶，急氣皃。或作㰡。”\*方成珪\*考正：“案㰡☀欣，據\*宋\*本及本文正。”

㰢##㰢  
  
kēng　《廣韻》口莖切，平耕溪。  
  
（1）咳。《玉篇·欠部》：“㰢，咳也。”  
  
（2）㰠㰢。《廣韻·耕韻》：“㰢，㰠㰢。”

㰣##㰣  
  
《説文》：“㰣，歐也。从欠，此聲。”  
  
zī　《廣韻》即移切，平支精。又子智切。支部。  
  
（1）欧；呕吐。《説文·欠部》：“㰣，歐也。”  
  
（2）嚘；气逆。《玉篇·欠部》：“㰣，嚘也。”\*清\*\*桂馥\*《説文解字義證·欠部》：“㰣，《玉篇》：‘㰣，嚘也。’‘嚘’下引《老子》‘終日號而不嚘’。嚘，氣逆也。《集韻》引《蒼頡篇》：‘嚘，㰣也。’”  
  
（3）嗟叹。《玉篇·欠部》：“㰣，嗟歎也。”《類篇·欠部》：“㰣，嗟也。”

㰤##㰤  
  
（一）hē　《廣韻》呼箇切，去箇曉。又《集韻》虎何切。  
  
同“呵”。1.笑声。《廣雅·釋訓》：“㰤㰤，笑也。”《廣韻·箇韻》：“㰤，㰤㰤，大笑。”《集韻·歌韻》：“呵，《博雅》：‘呵呵啞啞，笑也。’或从欠。”2·呼气；哈气。《集韻·歌韻》：“呵，气出。或从欠。”  
  
（二）qiè　《集韻》企夜切，去禡溪。  
  
（1）张口息。《廣雅·釋詁二》：“㰤，息也。”《集韻·禡韻》：“㰤，張口息也。”  
  
（2）张口大笑。《玉篇·欠部》：“㰤，大張口笑也。”《廣韻·禡韻》：“㰤，大笑。”  
  
（3）权卧。《集韻·禡韻》：“㰤，\*關中\*謂權卧為㰤。”

㰥##㰥  
  
（一）xì　㊀《廣韻》呼計切，去霽曉。  
  
气越名。《廣韻·霽韻》：“㰥，氣越名。”  
  
㊁《集韻》呼世切，去祭曉。  
  
气越声。《集韻·祭韻》：“㰥，氣越聲。”\*方成珪\*考正：“案氣下𡙜（奪）‘越’字，據《類篇》補。”  
  
（二）huì　《集韻》呼惠切，去霽曉。  
  
〔㰥欨〕笑意。《集韻·霽韻》：“㰥，㰥欨，笑也。”《字彙·欠部》：“㰥，笑意。”

㰦##㰦  
  
qù　《廣韻》丘倨切，去御溪。又伽切。歌部。  
  
张口出气。《玉篇·欠部》：“㰦，張口也。”《詩·邶風·終風》“願言則嚏”\*唐\*\*陸德明\*釋文：“\*崔\*云，\*毛\*訓疌為㰦，今俗人云欠欠㰦㰦是也……人體倦則伸，志倦則㰦。”《集韻·御韻》：“㰦，張口皃。”又《戈韻》：“㰦，出氣。”《靈樞經·經脈》：“虚則欠㰦，小便遺數。”\*唐\*\*盧藏用\*《析滯論》：“客於是循牆匍訇，帖然無氣，口㰦心醉，不知所答矣。”\*清\*\*毛奇齡\*《重刻荀悦〈漢紀〉袁宏〈後漢記〉序》：“一遇史事，即\*司馬光\*《稽古録》，無不張口㰦㰦，不能略辯。”

㰧##㰧  
  
hāi　《集韻》呼來切，平咍曉。  
  
饮。《玉篇·欠部》：“㰧，飲。”《集韻·咍韻》：“㰧，飲也。”

㰨##㰨  
  
xiē　《廣韻》火佳切，平佳曉。  
  
〔㰰㰨〕见“㰰（hè）”。

㰩##㰩  
  
同“𣢑”。《改併四聲篇海·欠部》引《餘文》：“㰩，笑聲。”\*张涌泉\*《漢語俗字叢考》：“此字當是‘𣢑’字俗訛。”

㰪##㰪  
  
guī　《廣韻》古携切，平齊見。又於佳切。  
  
（1）㰪声。《玉篇·欠部》：“㰪，㰪聲。”《集韻·齊韻》：“㰪，聲也。”  
  
（2）邪貌。《廣韻·齊韻》：“㰪，邪也。”《集韻·齊韻》：“㰪，邪皃。”

㰫##㰫  
  
chān　《玉篇》恥南切。  
  
（1）欣。《玉篇·欠部》：“㰫，欣也。”  
  
（2）惏。《玉篇·欠部》：“㰫，惏也。”

㰬##㰬  
  
xún　《廣韻》相倫切，平諄心。  
  
（1）气逆。《玉篇·欠部》：“㰬，逆氣也。”  
  
（2）信。《玉篇·欠部》：“㰬，信也。”

㰭##㰭  
  
xū　《廣韻》況于切，平虞曉。  
  
喜乐。《玉篇·欠部》：“㰭，喜樂也。”《廣韻·虞韻》：“㰭，㰭樂。”《集韻·虞韻》：“㰭，《廣倉》：㰬㰭，樂也。”

㰮##㰮  
  
《説文》：“㰮，指而笑也。从欠，辰聲。讀若蜃。”  
  
shèn　《廣韻》時忍切，上軫禪。諄部。  
  
指而笑。《説文·欠部》：“㰮，指而笑也。”

㰯##㰯  
  
（一）tòu　《廣韻》他候切，去候透。之部。  
  
（1）相与语唾而不受。《説文·、部》：“㰯，咅或从豆、欠。”\*段玉裁\*注：“欠者，口气也。豆者，聲也。”《集韻·𠊱韻》：“㰯，相與語唾而不受也。”  
  
（2）唾声。《集韻·有韻》：“㰯，唾聲。”  
  
（二）tǒu　《字彙》他口切。  
  
唾。一说同“否”。《字彙·欠部》：“㰯，唾也。一説與否同。”  
  
（三）hòu　《廣韻》呼漏切，去候曉。  
  
〔數㰯〕见“數”。

㰰##㰰  
  
（一）xià　《廣韻》呼洽切，入洽曉。  
  
喘息。《廣雅·釋詁一》：“㰰，息也。”\*王念孫\*疏證：“㰰，為喘息之息。”《廣韻·洽韻》：“㰰，氣逆。”《集韻·帖韻》：“㰰，喘息。”  
  
（二）qiè　《集韻》詰叶切，入帖溪。  
  
羡欲。《集韻·帖韻》：“㰰，羡欲也。”  
  
（三）hè　《集韻》呼合切，入合曉。  
  
〔㰰㰨〕气逆；喘息。《廣雅·釋詁二》：“㰰㰨，息也。”\*王念孫\*疏證：“㰰㰨為喘息之息。”《廣韻·佳韻》：“㰨，㰰㰨，氣逆病。”

㰱##㰱  
  
同“歃”。《字彙·欠部》：“㰱，同歃。”《雲笈七籤》卷六十七：“受之者以金人金魚投於東流水中以為約，㰱血為盟。”\*清\*\*毛奇齡\*《春秋毛氏傳》卷二十八：“而説者謂\*楚\*先㰱而先書\*晋\*者為信\*晋\*。夫此時未盟，亦安知㰱之先\*楚\*而妄為是言。”

㰲##㰲  
  
《説文》：“㰲，吹气也。从欠，或聲。”  
  
（一）yù　《廣韻》於六切，入屋影。又之欲切。職部。  
  
（1）吹气。《説文·欠部》：“㰲，吹气也。”  
  
（2）哕恶声。《正字通·欠部》：“㰲，噦惡聲。”  
  
（二）xù　《廣韻》況逼切，入職曉。  
  
吹貌。《廣韻·職韻》：“㰲，㰲聲，吹皃。”《集韻·職韻》：“㰲，吹也。”

㰳##㰳  
  
（一）yà　《廣韻》衣嫁切，去禡影。  
  
〔欭㰳〕驴叫。《玉篇·欠部》：“㰳，欭㰳，驢鳴。”《集韻·馬韻》：“㰳，鼓㰳，𩦺嗚也。”《龍龕手鑑·欠部》：“㰳，驢啼也。”  
  
（二）yā　《集韻》於加切，平麻影。  
  
（1）气逆。《集韻·麻韻》：“㰳，氣逆。”  
  
（2）极。《廣雅·釋詁一》：“㰳，極也。”

㰴##㰴  
  
pǒu　《集韻》匹候切，去候滂。  
  
不语受。《玉篇·欠部》：“㰴，不語受也。”《集韻·𠊱韻》：“㰴，語不受也。”

㰵##㰵  
  
zú　《廣韻》子聿切，入術精。  
  
（1）吸吮。《玉篇·欠部》：“㰵，吮也。”  
  
（2）饮。《廣韻·術韻》：“㰵，飲也。”《集韻·術韻》：“㰵，口飲謂之㰵。”

㰶##㰶  
  
《説文》：“㰶，蹴鼻也。从欠，咎聲。讀若《爾雅》曰‘麔豭短脰’。”  
  
（一）yǒu　《集韻》於糾切，上黝影。幽部。  
  
悲泣时鼻孔急促吸气。《説文·欠部》：“㰶，蹴鼻也。”\*段玉裁\*注：“蹴鼻，即縮鼻也。”\*王筠\*句讀：“《辛部》‘辠’下云：辠人蹙鼻，苦辛之憂。㰶字之意，當與相近。”\*余岩\*《古代疾病名候疏義》卷五：“㰶為飲泣時之短歙，故其聲近嚘，嚘之氣逆在喉，㰶之氣逆在鼻，同為悲泣時所有事。歙之，鼻引氣，在鼻臭物之時，㰶之以鼻引氣，在號泣之時，而其以鼻引氣入内則同。”  
  
（二）ǒu　《廣韻》平表切，上小並。又《集韻》於口切。  
  
同“嘔”。呕吐。\*清\*\*段玉裁\*《説文解字注·欠部》：“㰶，《廣雅》曰：‘㰶，吐也。’此謂㰶即歐之假借字。《左傳》‘吾伏弢嘔血’\*杜\*曰：‘嘔，吐也。’……按：嘔即㰶字。”

㰹##㰹  
  
（一）xiān　《廣韻》許咸切，平咸曉。又《集韻》火占切。  
  
同“欦”。1.笑。《廣韻·咸韻》：“㰹，笑皃。”《集韻·𧟹韻》：“欦，含笑也。或省。亦从咸。”2.贪欲；贪求。《集韻·鹽韻》：“欦，貪欲。或从咸。”\*唐\*\*杜牧\*《感懷》：“刳隍㰹萬尋，繚垣疊千雉。”  
  
（二）xiàn　《集韻》許鑒切，去鑑曉。  
  
叫。《集韻·㽉韻》：“㰹，叫也。”  
  
（三）hǎn　《集韻》虎感切，上感曉。  
  
气盛。《集韻·感韻》：“㰹，气盛也。”

㰺##㰺  
  
（一）xià　《集韻》亥駕切，去禡匣。  
  
饮。《集韻·禡韻》：“㰺，飲也。”  
  
（二）xiá　《集韻》何加切，平麻匣。  
  
〔𣣡㰺〕见“𣣡”。

㰻##㰻  
  
《説文》：“㰻，卒喜也。从欠，从喜。”\*王筠\*句讀：“案：……‘㰻’从欠、从壴。”  
  
（一）yǐ　《廣韻》於几切，上旨影。  
  
〔㰻㰳〕驴鸣。《廣韻·旨韻》：“㰻，㰻㰳，驢鳴。”《集韻·止韻》：“㰻，㰻㰳，𩦺鳴。”  
  
（二）xī　《集韻》虚其切，平之曉。之部。  
  
卒喜。《説文·欠部》：“㰻，卒喜也。”\*段玉裁\*注：“卒疑當作猝。”  
  
（三）hòu　《集韻》許候切，去候曉。  
  
〔𣤋㰻〕凶粗。《集韻·𠊱韻》：“㰻，𣤋㰻，凶麤也。”\*方成珪\*考正：“案：𣤋☀數，據《類篇》正。”

㰼##㰼  
  
（一）shà　《廣韻》山輒切，入葉生。  
  
贪欲。《玉篇·欠部》：“㰼，欲也。”《廣韻·葉韻》：“㰼，愒欲。”《集韻·葉韻》：“㰼，貪也。”  
  
（二）qiè　《集韻》詰叶切，入帖溪。  
  
吹气。《集韻·帖韻》：“㰼，吹气也。”

㰽##㰽  
  
yàn　《廣韻》於建切，去願影。  
  
（1）大呼用力。《玉篇·欠部》：“㰽，大呼用力也。”《集韻·願韻》：“㰽，大呼用力皃。”  
  
（2）怒腹。《玉篇·欠部》：“㰽，怒腹也。”

㰾##㰾  
  
《説文》：“㰾，所謌也。从欠，噭省聲。讀若叫呼之叫。”\*段玉裁\*注：“‘所歌（謌）也’當作‘㰾\*楚\*歌也’四字。……\*楚\*地風氣本自漂疾，歌樂者猶復依激結之急風為節，其樂促迅哀切也。”  
  
jiào　《廣韻》古弔切，去嘯見。宵部。  
  
（1）\*楚\*歌。《説文·欠部》：“㰾，所謌也。”\*段玉裁\*注：“《廣韻》無所字。‘所謌也’，當作‘㰾\*楚\*歌也’四字。《上林賦》‘激\*楚\*結風。’\*郭璞\*曰：‘激，\*楚\*歌曲也。’……按：‘激\*楚\*’，古蓋作‘㰾\*楚\*’。‘楚’作‘所’者，聲之誤。”  
  
（2）古乐器名。《正字通·欠部》：“㰾，今樂器壎、箎之屬，有㰾子，俗稱叫㭰。”

㰿##㰿  
  
xī　《集韻》馨奚切，平齊曉。  
  
叹息。《玉篇·欠部》：“㰿，歎息也。”《集韻·齊韻》：“㰿，歎息。”

㱀##㱀  
  
同“欼”。《廣韻·止韻》：“㱀”，同“欼”。

㱁##㱁  
  
（一）suì　《玉篇》思萃切。  
  
问。《玉篇·欠部》：“㱁，問也。”  
  
（二）kuǎn  
  
同“款”。《正字通·欠部》：“㱁，與款同。”

㱂##㱂  
  
《説文》：“㱂，飢虚也。从欠，康聲。”\*王筠\*句讀：“康者，穀皮，中空無米。故从康之字，皆空虚之義。”  
  
kāng　《廣韻》苦岡切，平唐溪。陽部。  
  
（1）腹中饥饿空虚。《説文·欠部》：“㱂，飢虚也。”\*段玉裁\*注：“飢者餓也，漮者水之虚，㝩者屋之虚，㱂者餓腹之虚。”《集韻·唐韻》：“㱂，《説文》：‘飢虚也。’通作康。”  
  
（2）谷物无收成。《廣雅·釋天》：“四穀不升曰㱂。”\*清\*\*王筠\*《説文句讀·欠部》：“㱂為凶饑之一名也。《釋天》説凶年，有饑、饉、荒、荐四名。《穀梁·襄二十四年傳》有嗛、饑、饉、康、大侵五名，又中之以虚者，釋其所以名為㱂也。\*范甯\*注曰：‘康，虚也。康者，穀皮，中空無米。故从康之字，皆空虚之義。’”  
  
（3）通。《類篇·欠部》：“㱂，通也。”

㱃##㱃  
  
同“飲”。《説文·㱃部》：“㱃，歠也。从欠，酓聲。”《玉篇·欠部》：“㱃，古文飲。”\*清\*\*王闓運\*《衡州西禪寺碑》：“是以龍宫象闕，興自信心，坐樹㱃河，還其所息。”

㱄##㱄  
  
（一）hēi　《廣韻》呼北切，入德曉。  
  
（1）唾声。《廣韻·德韻》：“㱄，唾聲。”  
  
（2）咳嗽。《玉篇·欠部》：“㱄，欬也。”《集韻·德韻》：“㱄，欬也。”  
  
（二）mò　《集韻》密北切，入德明。  
  
同“嘿（默）”。闭口不语。《集韻·德韻》：“嘿，静也。或从欠。”

㱅##㱅  
  
同“懿”。1.德行美好。《集韻·至韻》：“懿，《説文》：‘專久而美也。’古作㱅。”2.姓。《集韻·至韻》：“㱅，姓。古作懿。”

㱆##㱆  
  
xī　《集韻》虚宜切，平支曉。  
  
相笑。《集韻·支韻》：“㱆，相笑也。”\*清\*\*戴名世\*《一壺先生傳》：“（\*一壺\*）間一讀書，欷㱆流涕而罷。”

㱇##㱇  
  
《説文》：“㱇，悲意。从欠，嗇聲。”  
  
（一）sè　《廣韻》所力切，入職生。  
  
恐惧。\*唐\*\*玄應\*《一切經音義》卷五引《埤蒼》曰：“㱇，恐懼也。”又引《通俗文》曰：“小怖曰㱇。”《集韻·職韻》：“㱇，恐懼也。《春秋傳》：‘㱇然而駭。’”  
  
（二）xì　《集韻》迄力切，入職曉。職部。  
  
悲意。《説文·欠部》：“㱇，悲意。”《玉篇·欠部》：“㱇，悲意。”按：\*清\*\*段玉裁\*《説文解字注·欠部》：“（㱇）又出𣤡篆下，當云悲意，从奥聲。今本舛奪，故《廣韻》、《集韻》仍之。㱇，注悲意，非也；《類篇》𣤡注：‘馨叫切，悲意’，是也。”《集韻·嘯韻》：“㱇，悲意。”\*方成珪\*考正：“案：𣤡☀㱇，據《類篇》正。”

㱈##㱈  
  
jìn　《集韻》渠飲切，上寑羣。  
  
人名。《集韻·沁韻》：“㱈，闕。人名。\*漢\*有\*劉㱈\*。”《漢書·王子侯表上》：“侯\*㱈\*嗣。”

㱉##㱉  
  
同“㗼”。《集韻·業韻》：“㗼，口動皃，或从欠。”

㱊##㱊  
  
yōu　《廣韻》於求切，平尤影。  
  
（1）气逆；声嘶。《玉篇·欠部》：“㱊，逆氣也。”  
  
（2）同“嗄”。啼极无声。《老子》第五十五章“終日號而不嗄”\*朱謙之\*校釋：“嗄，\*傅（奕）\*作‘㱊’……‘嗄’是故書，其演變為‘嚘’，為‘㱊’，因又轉為‘噫’，為‘啞’，蓋皆方言之變耳。”

㱋##㱋  
  
què　《改併四聲篇海》引《川篇》苦角切。  
  
高。《改併四聲篇海·欠部》引《川篇》：“㱋，高也。”

㱌##㱌  
  
（一）yè　《玉篇》於業切。  
  
取。《玉篇·欠部》：“㱌，取也。”  
  
（二）chè　《集韻》尺涉切，入葉昌。  
  
〔㱌㱌〕气动的样子。《集韻·葉韻》：“㱌，㱌㱌，氣動皃。”

㱍##㱍  
  
《説文》：“㱍，欠皃。从欠，☀聲。”  
  
luán　《廣韻》落官切，平桓來。元部。  
  
（1）欠貌。《説文·欠部》：“㱍，欠皃。”  
  
（2）迷惑不解。《玉篇·欠部》：“㱍，不解理。”《廣韻·桓韻》：“㱍，迷惑不解理。”《集韻·桓韻》：“㱍，心惑不悟皃。”\*清\*\*段玉裁\*《説文解字注·欠部》：“㱍，《廣韻》曰‘迷惑不解理’，此今義也。”

㱎##㱎  
  
²¹㱎  
  
《説文》：“㱎，昆干，不可知也。从欠，鰥聲。”按：“昆干”，\*段玉裁\*注本作“𣤿干”。  
  
kūn　《廣韻》古渾切，平魂見。諄部。  
  
〔㱎干〕不可知。也作“𣤿干”。《説文·欠部》：“㱎，昆〔𣤿〕干，不可知也。”\*桂馥\*義證：“\*馥\*謂猶漫漶。《廣韻》：漫漶，不可知也。”

欠##欠  
  
《説文》：“欠，張口气悟也。象气从人上出之形。”\*王筠\*釋例：“人之欠伸，大抵相連卬首張口而气解焉。气不循其常，故反之以見意也。”  
  
（一）qiàn　《廣韻》去劍切，去梵溪。談部。  
  
（1）疲倦时张口打哈欠。《説文·欠部》：“欠，張口气悟也。”\*段玉裁\*注：“《通俗文》曰：‘張口運氣謂之欠㰦……’欠㰦，古有此語，今俗曰呵欠。”\*桂馥\*義證：“張口氣悟也者，《御覽》引作‘張口出氣也’。”《儀禮·士相見禮》：“君子欠伸。”\*鄭玄\*注：“志倦則欠，體倦則伸。”《靈樞經·經脈》：“是動則病，洒洒振寒，善呻數欠。”\*康有为\*《大同书》：“满空尽皆微生物也，以人之宏巨，一欠呻嘘吸而杀微生物无数。”  
  
（2）不足；缺乏。《集韻·驗韻》：“欠，不足也。”《正字通·欠部》：“欠，欠闕。”\*清\*\*段玉裁\*《説文解字注·欠部》：“欠者，气不足也，故引伸為欠少字。”《靈樞經·經脈》：“小便數而欠。”\*宋\*\*陸游\*《老學庵筆記》卷一：“甚妙，但似欠四字耳。”\*鲁迅\*《且介亭杂文二集·“京派”和“海派”》：“当初的\*京\*\*海\*之争，看作‘龙虎斗’固然是错误，就是认为有一条官商之界也不免欠明白。”  
  
（3）亏欠。《舊唐書·宣宗紀》：“今後凡隱盗欠負，請如官典犯贓例處分。”《紅樓夢》第五回：“欠命的，命已還；欠淚的，淚已盡。”\*茅盾\*《秋收》：“今年的收成是没巴望的了，白费了人工，而且多欠出一张豆饼的债！”引申为不如。\*唐\*\*施肩吾\*《大堤新詠》：“行路少年知不知，\*襄陽\*全欠舊來時。”  
  
（4）身体一部分稍微前伸或向上移动。《劉知遠諸宫調·君臣弟兄子母夫婦團圓》：“\*知遠\*聞言，欠起身來，駭然驚恐。”《紅樓夢》第八十一回：“\*黛玉\*聽見是\*襲人\*，便欠身起來讓坐。”\*曹禺\*《雷雨》第一幕：“（\*鲁贵\*）有点驼背，似乎永远欠着身子向主人答应着‘是’。”  
  
（5）痴呆。\*张相\*《詩詞曲語辭匯釋》卷五：“欠，癡呆之義。俗語説人之呆者為欠氣，欠氣即呆氣之謂。”\*金\*\*董解元\*《西廂記諸宫調》卷六：“（\*紅娘\*）道：‘\*君瑞\*真箇欠，我道你，佯小心，粧大膽。’”\*元\*\*關漢卿\*《拜月亭》第三折：“我又不風欠，不癡呆，要則甚迭。”\*元\*\*曾瑞\*《行香子·嘆世》：“君休欠，何故苦厭厭。”  
  
（6）想念；挂牵。《警世通言·玉堂春落難逢夫》：“小\*段名\*送至西廳，叫道：‘爹爹，大娘欠你，送辣麪與你喫。’”  
  
（二）qian  
  
〔打哈欠〕困倦时嘴张开深吸气，然后呼出。

次##次  
  
《説文》：“次，不前不精也。从欠，二聲。𦮏，古文次。”\*王筠\*句讀：“不前者，逗留不進也。精者，擇也。不擇，則粗，是次也。”\*朱駿聲\*通訓定聲：“从欠从二，會意，二亦聲。”  
  
（一）cì　㊀《廣韻》七四切，去至清。脂部。  
  
（1）按顺序叙事，居于前项之后的称次。《説文·欠部》：“次，不前不精也。”\*徐鍇\*繫傳：“不前，是次於上也。不精，是其次也。”\*段玉裁\*注：“前當作歬，不歬不精皆居次之意也。”《書·洪範》：“初一曰五行，次二曰敬用五事……次九曰嚮用五福。”《左傳·襄公二十四年》：“太上有立德，其次有立功，其次有立言。”《孟子·盡心下》：“民為貴，社稷次之，君為輕。”  
  
（2）次序；顺序。《玉篇·欠部》：“次，叙也。”《新書·六術》：“六親有次，不可相逾。”《史記·蕭相國世家》：“上已橈功臣，多封\*蕭何\*，至位次未有以復難之，然心欲\*何\*第一。”\*漢\*\*曹操\*《船戰令》：“鼓三通鳴，大小戰船以次發。”又用某诗的原韵并依其次序和诗叫次韵。《舊唐書·元稹傳》：“往往戲排舊韻，别創新辭，名為次韻相酬。”\*宋\*\*王明清\*《揮麈餘話》卷二：“\*楚材\*有詩，\*彦實\*次其韻云：‘天上新驂寶輅回，看花仍趁雪英開。’”  
  
（3）第二，第二的；副，次级的。《字彙·欠部》：“次，亞也。”《書·顧命》：“先輅在左塾之前，次輅在右塾之前。”\*孔穎達\*疏：“綴次是從之言，二者皆為副貳……次輅是金輅之貳。”《穆天子傳》卷四：“次車之乘。”\*郭璞\*注：“次車，副車。”《後漢書·南匈奴傳》：“初，單于弟右谷蠡王\*伊屠知牙師\*，以次當（為）左賢王。左賢王即是單于儲副。”《鏡花緣》第四十回：“走有半年之久，於次歲六月到了\*嶺南\*。”  
  
（4）次等的；质量较差的。\*唐\*\*陸羽\*《茶經·一之源》：“筍者上，牙者次。”\*明\*\*湯顯祖\*《南柯記·圍釋》：“（旦）原來女人國不近你那檀蘿界。（太）不是以次女人，近來小子親自斷了絃。”\*柳青\*《创业史》第一部第二十五章：“没次货，你放心。”  
  
（5）量词。表示动作回数。\*唐\*\*張籍\*《祭退之》：“三次論諍退，其志亦剛彊。”  
  
（6）位；职位。《書·胤征》：“沈亂于酒，畔官離次。”\*孔穎達\*疏：“離其所居位次。”\*晋\*\*桓温\*《上疏廢殷浩》：“不能恭慎所任，恪居職次。”《元史·文宗紀四》：“朝廷無給假省親之制，而有擅離官次之禁。”  
  
（7）古代官吏治事的处所。《周禮·地官·司市》：“以次叙分地而經市。”\*鄭玄\*注：“次，謂吏所治舍。”\*孫詒讓\*正義：“凡官吏治事處，通謂之次。”  
  
（8）古时用帷幕遮蔽的歇息或更衣的处所。《儀禮·士冠禮》：“請醴〔禮〕賓，賓禮辭，許，賓就次。”\*鄭玄\*注：“次，門外更衣處也，以帷幕簟席為之。”\*唐\*\*柳宗元\*《嶺南節度饗軍堂記》：“其外更衣之次，膳食之宇，列觀以游目，偶亭以展聲。”\*宋\*\*周密\*《武林舊事》卷七：“樂作，衛士山呼，駕興入幄次小歇。”  
  
（9）古人居父母丧时住的房子。《儀禮·既夕禮》：“衆主人出門哭止，闔門，主人揖衆主人，乃就次。”\*鄭玄\*注：“次，倚廬也。”《左傳·僖公九年》：“冬，十月，\*里克\*殺\*奚齊\*于次。”\*杜預\*注：“次，喪寢。”《宋史·蔡確傳》：“\*紹聖\*元年，\*馮京\*卒。\*哲宗\*臨奠。\*確\*子\*渭\*，\*京\*壻也，於喪次中闌訴。”  
  
（10）都市里的望楼，用以瞻伺。《周禮·地官·司市》：“上旌于思次以令市。”\*鄭玄\*注引\*鄭司農\*曰：“次，市中候樓也。”  
  
⑪处所。《國語·魯語上》：“故大者陳之原野，小者致之市朝，五刑三次，是無隱也。”\*韋昭\*注：“次，處也。三處，野、朝、市也。”  
  
⑫中；间。《莊子·田子方》：“喜怒哀樂不入于胸次。”\*陸德明\*釋文：“\*李\*云：次，中也。”\*南朝\*\*齊\*\*孔稚珪\*《北山移文》：“爾乃眉軒席次，袂聳筵上。”《三國演義》第十九回：“\*玄德\*依言，尋小路投\*許都\*。途次絶粮，嘗往村中求食。”  
  
⑬近；旁边。《廣雅·釋詁三》：“次，近也。”《左傳·僖公十九年》：“夏，\*宋公\*使\*邾文公\*用\*鄫子\*于次\*睢\*之社，欲以屬東夷。”\*杜預\*注：“此水次有妖神。”\*孔穎達\*疏：“次，謂水旁也。”《儒林外史》第二回：“另還有十幾間空房子，後門臨着水次。”又接近。\*唐\*\*劉禹錫\*《賈客詞》：“大艑浮通川，高樓次旗亭。”  
  
⑭行列；队列。《左傳·桓公十三年》：“（\*楚\*\*屈瑕\*伐\*羅\*）及\*鄢\*，亂次以濟，遂無次，且不設備。”《國語·晋語三》：“失次犯令，死。”\*韋昭\*注：“次，行列也。”  
  
⑮排列；编次。《吕氏春秋·季冬》：“乃命太史，次諸侯之列，賦之犧牲。”\*高誘\*注：“次，列也。”《漢書·高帝紀下》：“天下既定，命\*蕭何\*次律令，\*韓信\*申軍法，\*張蒼\*定章程。”《徐霞客遊記·粤西遊日記二》：“涯下舶舟鱗次。”  
  
⑯驻留；止歇。《廣雅·釋詁四》：“次，舍也。”\*王念孫\*疏證：“為舍止之舍。”《書·泰誓》：“惟戊午，王次于\*河\*朔。”\*孔\*傳：“次，止也。”\*唐\*\*李白\*《永王東巡歌十一首》之七：“王出三江按五湖，樓舩跨海次\*揚都\*。”《清史稿·李率泰傳》：“\*率泰\*師次\*建寧\*，檄守吏嚴備，乃夜焚\*洪山橋\*遁。”也指行军在一处驻留两宿以上。《左傳·莊公三年》：“凡師一宿為舍，再宿為信，過信為次。”又特指途中止宿的处所。《易·旅》：“旅即次。”\*王弼\*注：“次者，可以安行旅之地也。”《左傳·襄公二十六年》：“秣馬蓐食，師陳焚次。”\*杜預\*注：“次，舍也。焚舍，示必死。”  
  
⑰特指太阳运行时止宿之所。《禮記·月令》：“（季冬之月）是月也，日窮于次，月窮于紀，星回于天，數將幾終。”\*宋\*\*王禹偁\*《中書試詔臣僚和御製雪詩序》：“日窮次而月窮紀，方及送寒。”  
  
⑱至；及。《史記·酷吏列傳·杜周》：“其治與（\*減）宣\*相放，然重遲，外寬，内深次骨。”\*裴駰\*集解：“\*李奇\*曰：其用罪深刻至骨。”\*司馬貞\*索隱：“次，至也。”《隋書·李密傳》：“行次\*邯鄲\*，夜宿村中，\*密\*等七人皆穿牆而遁。”《清朝野史大觀·清朝史料·鐸洛崙之笑柄》：“旗人\*鐸洛崙\*者，\*光緒\*中官\*山東\*糧道，以徵糧苛急，民怨次骨。”  
  
⑲古代妇女编结头发作装饰叫次。《釋名·釋首飾》：“次，次第髮也。”《正字通·欠部》：“次，編髮為首飾謂之次。”《儀禮·士昏禮》：“女次純衣纁袡，立于房中南面。”\*鄭玄\*注：“次，首飾也。今時髲也。”  
  
⑳通“恣（zì）”。放纵。《墨子·天志上》：“是故庶人竭力從事，未得次己而為政。”\*畢沅\*注：“次，恣字省文。一本作恣。”《吕氏春秋·蕩兵》：“\*共工氏\*固次作難矣。”\*于省吾\*新證：“次應讀為恣……此謂\*共工氏\*固恣縱而作難矣。”  
  
㉑姓。《正字通·欠部》：“次，姓。\*漢\*\*次公明\*、\*次益\*。”  
  
㊁《集韻》資四切，去至精。  
  
〔榆次〕地名。《集韻·至韻》：“次，\*榆次\*，地名。”  
  
（二）zī　《集韻》津私切，平脂精。脂部。  
  
〔次且〕也作“趑趄”。欲进不前的样子。《易·夬》：“臀无膚，其行次且。”\*孔穎達\*疏：“次且，行不前進也。”\*陸德明\*釋文：“次，本亦作趑，或作𨀥。且，本亦作趄，或作跙。”\*唐\*\*柳宗元\*《宥蝮蛇文》：“其頸蹙恧，其腹次且。”《聊齋志異·畫壁》：“過曲欄，入一小舍，\*朱\*次且不敢前。”\*吕湛恩\*注：“次且，行不進也。”  
  
（三）cí　《集韻》才資切，平脂從。  
  
〔具次〕山名。《集韻·脂韻》：“次，\*具次\*，山名。”

欢##欢  
  
“歡”的简化字。

欣##欣  
  
《説文》：“欣，笑喜也。从欠，斤聲。”\*段玉裁\*注：“《言部》‘訢’下曰‘喜也’，義略同。按：《萬石君傳》‘僮僕訢訢如也’，\*晋灼\*云：‘訢，\*許慎\*曰：古欣字。’\*晋\*所據《説文》似與今本不同。”  
  
xīn　《廣韻》許斤切，平欣曉。諄部。  
  
（1）喜悦；高兴。《爾雅·釋詁上》：“欣，樂也。”《説文·欠部》：“欣，笑喜也。”《玉篇·欠部》：“欣，喜也。”《莊子·秋水》：“於是焉\*河伯\*欣然自喜，以天下之美為盡在己。”《魏書·孫紹傳》：“然臣奉國四世，欣戚是同。”\*明\*\*袁宏道\*《廣莊·養生主》：“殀不足惡，壽不足欣，故養生以益壽，皆妄之妄者也。”  
  
（2）悦服；爱戴。《國語·晋語一》：“昔者之伐也，興百姓以為百姓也，是以民能欣之。”\*韋昭\*注：“欣，欣戴也。”又《晋語二》：“諸侯義而撫之，百姓欣而奉之，國可以固。”《晋書·元帝紀》：“蒼生顒然，莫不欣戴。”  
  
（3）欣赏；欣慕。《晋書·郭璞傳》：“夫欣黎黄之音者，不顰蟪蛄之吟。”  
  
（4）兔之绝有力者。《爾雅·釋獸》：“兔子，嬎，其跡迒，絶有力，欣。”\*郝懿行\*義疏：“絶有力者名欣。欣聲近㕙。《戰國策》説，天下狡兔有東郭㕙也。”\*黄侃\*《爾雅畧説·論清儒爾雅之學下》：“兔、牛絶有力者，皆曰欣。”按：《爾雅注疏》“絶有力，欣犌”\*阮元\*校勘記：“\*邵晋涵\*《正義》曰：‘《玉篇》云：犌，牛有力；《廣韻》云：犌，牛絶有力。欣字疑衍。’按：\*邵\*説是也。”  
  
（5）通“睎（xī）”。望；测量。《墨子·耕柱》：“譬若築牆然，能築者築，能實壤者實壤，能欣者欣，然後牆成也。”\*王念孫\*雜志引\*王引之\*曰：“欣，當讀為睎。《説文》曰：‘睎，望也。’《吕氏春秋·不屈篇》曰：‘今之城者……或操表掇以善睎望。’”  
  
（6）姓。《通志·氏族略五》：“\*欣\*氏，望出\*西河\*。\*五代\*\*貞明\*登科有\*欣彪\*，\*渤海\*人。今\*臨海\*有此姓。”

欤##欤  
  
同“歟”。《集韻·魚韻》：“歟，《説文》：‘安气也。’或書作欤。”按：今为“歟”的简化字。

欥##欥  
  
《説文》：“欥，詮詞也。从欠，从曰，曰亦聲。《詩》曰：‘欥求厥寧。’”  
  
（一）yù　《廣韻》餘律切，入術以。又夷質切。術部。  
  
语气词。用于句首。《説文·欠部》：“欥，詮詞也。《詩》曰：‘欥求厥寧。’”\*徐灝\*注箋：“詮詞者，承上文所發端詮而釋之也。”按：今本《詩·大雅·文王之聲》作“遹”。\*承培元\*引經證例：“詮，具也，具詞猶言具臣，所謂語助也。”《廣雅·釋詁四》：“欥，詞也。”《漢書·叙傳上》：“欥中龢為庶幾兮，\*顔\*與\*冉\*又不得。”\*清\*\*王闓運\*《愁霖賦》：“欥無象之不移，亦何情之靡遷。”  
  
（二）yì　《集韻》弋質切，入質以。  
  
喜。《集韻·質韻》：“欥，喜也。”

欦##欦  
  
《説文》：“欦，含笑也。从欠，今聲。”  
  
（一）qiān　《集韻》丘嚴切，平嚴溪。侵部。  
  
（1）含笑。《説文·欠部》：“欦，含笑也。”  
  
（2）多智。《集韻·嚴韻》：“欦，多智也。”  
  
（二）hān　《集韻》呼含切，平覃曉。  
  
同“𣢺”。含笑。《集韻·𧟹韻》：“𣢺，含笑也。或省。”  
  
（三）xiān　《廣韻》許兼切，平添曉。又火斬切。  
  
（1）贪欲。《廣雅·釋詁一》：“欦，欲也。”《廣韻·添韻》：“欦，貪欲也。”  
  
（2）笑。《廣韻·添韻》：“欦，笑也。”  
  
（四）qiǎn　《廣韻》丘广切，上儼溪。  
  
欠厓。《廣韻·儼韻》：“欦，欠厓。”

欧##欧  
  
“歐”的简化字。

欨##欨  
  
《説文》：“欨，吹也。一曰笑意。从欠，句聲。”  
  
xū　《廣韻》況于切，平虞曉。又況羽切。侯部。  
  
（1）呵气使温暖。《説文·欠部》：“欨，吹也。”\*徐灝\*注箋：“\*戴\*氏\*侗\*曰：欨，温吹也。凡歆、歙、呷、欱皆内氣也，欷、歔、欨、呼、呵皆出氣也。廣陿輕重象其聲。欨、呵為陽，吹、呼為陰。欲㬉者欨之，欲涼者吹之，以气㬉物為欨。”《玉篇·欠部》：“欨，吹欨。”《集韻·虞韻》：“欨，欠也。”  
  
（2）笑意。《説文·欠部》：“欨，笑意。”\*三國\*\*魏\*\*嵇康\*《琴賦》：“其康樂者聞之，則欨愉懽釋，抃舞踊溢。”

欩##欩  
  
chāo　《廣韻》敕宵切，平宵徹。  
  
健貌。《廣韻·宵韻》：“欩，健也。”《集韻·宵韻》：“欩，健皃。”

欪##欪  
  
《説文》：“欪，咄欪，無慙。一曰無腸意。从欠，出聲。讀若卉。”  
  
（一）chù　《廣韻》丑律切，入術徹。又許吉切。術部。  
  
（1）〔咄欪〕没有愧心。《説文·欠部》：“欪，咄欪，無慙。”  
  
（2）无心。一说无知。《説文·欠部》：“欪，无腸意。”\*段玉裁\*注：“無腸，猶無心也。”\*姚文田\*、\*嚴可均\*校議：“腸當作知，《耳部》：‘聉，無知意也。’明此亦知。”  
  
（3）呵斥。《玉篇·欠部》：“欪，訶也。”《字彙補·欠部》：“欪，受欪言受呵也。”  
  
（二）xì　《集韻》敕栗切，入質徹。  
  
同“咥”。笑。《集韻·質韻》：“咥，笑也。或作欪。”\*清\*\*常大湻\*《筠圃先生八袠晋一序》：“（我大兄）文誠鴻矣。然而屢欪拙目，窈無悶容，則本諸伯父之恬以適也。”  
  
（三）qù　《集韻》𨵙吉切，入術溪。  
  
说。《集韻·術韻》：“欪，説也。”

欫##欫  
  
qì　《玉篇》輕歷切。  
  
吹声。《玉篇·欠部》：“欫，吹聲也。”一说“𦈫”的讹字。《正字通·欠部》：“欫，𦈫字之譌。”

欬##欬  
  
《説文》：“欬，屰气也。从欠，亥聲。”\*邵瑛\*羣經正字：“此字經典固無所誤……然往往有作‘咳’者。今作咳，沿俗☀。”  
  
（一）kài　《廣韻》苦愛切，去代溪。之部。  
  
咳嗽；逆气。《説文·欠部》：“欬，屰气也。”《釋名·釋疾病》：“欬，刻也，氣奔至出入不平調若刻物也。”《玉篇·欠部》：“欬，上敕也。”《左傳·昭公二十四年》：“余左顧而欬，乃殺之；右顧而笑，乃止。”《三國志·魏志·華佗傳》：“（\*徐）毅\*謂\*佗\*曰：‘昨使醫曹吏\*劉租\*針胃管訖，便苦欬嗽，欲卧不安。’”\*宋\*\*蘇軾\*《石鐘山記》：“又有若老人欬且笑於山谷中者。”  
  
（二）ài　《廣韻》於犗切，去夬影。  
  
同“噫”。胃里的气体从嘴里出来并发出声音。《集韻·怪韻》：“噫，《説文》：‘飽食息也。’或作欬。”

欭##欭  
  
《説文》：“欭，嚘也。从欠，因聲。”  
  
（一）yì　《廣韻》乙冀切，去至影。脂部。  
  
气逆。《説文·欠部》：“欭，嚘也。”\*段玉裁\*注：“欭嚘為雙聲。《王風》：‘中心如噎。’《傳》曰：‘噎，謂噎憂不能息也。’噎憂即欭嚘之假借字。不能息，謂气息不利也……（《玉篇》）云：嚘，气屰也。”《玉篇·欠部》：“欭，聲不平。”  
  
（二）yīn　《集韻》伊真切，平真影。  
  
（1）〔欭㱊〕嘅。《集韻·真韻》：“欭，欭㱊，嘅也。”  
  
（2）〔喑欭〕叹。《廣韻·至韻》：“欭，喑欭，歎也。”

欮##欮  
  
jué　《廣韻》居月切，入月見。月部。  
  
（1）同“瘚”。气逆病。《集韻·月韻》：“瘚，《説文》：‘屰气也。’或省。”  
  
（2）同“撅（掘）”。挖掘；发掘。《廣雅·釋詁三》：“欮，穿也。”\*王念孫\*疏證：“《玉篇》：‘欮，掘也。’《隱公元年·左傳》：‘闕地及泉。’《逸周書·周祝解》：‘豲有蚤而不敢以撅。’字並與欮同。”《廣韻·月韻》：“欮，發也。”  
  
（3）通“蹶”。跌倒；挫折。《馬王堆漢墓帛書·老子乙本·德經》：“侯王毋已貴以高將恐欮。”按：今本《老子》第三十九章作“將恐蹶”。

欯##欯  
  
《説文》：“欯，喜也。从欠，吉聲。”  
  
（一）xì　《廣韻》許吉切，入質曉。質部。  
  
欢喜；欢笑。《説文·欠部》：“欯，喜也。”\*錢坫\*斠詮：“《爾雅》：忥忥欯欯，喜也。今\*吴\*人語云：笑欯欯。”《廣韻·質韻》：“欯，笑也。”《黔南叢書·黔語》卷下：“張幄羣飲，忥忥欯欯，履舄交横。”  
  
（二）kài　《集韻》口戒切，去怪溪。  
  
声音。《集韻·怪韻》：“欯，聲也。”

欰##欰  
  
xù　《廣韻》辛聿切，入術心。  
  
（1）鸣。《玉篇·欠部》：“欰，鳴也。”  
  
（2）虫鸣声。也作“㖅”。《廣韻·術韻》：“欰，鳴欰欰。”《集韻·術韻》：“㖅，聲也。或作欰。”《字彙·欠部》：“欰，蟲鳴欰欰也。”

欱##欱  
  
《説文》：“欱，歠也。从欠，合聲。”  
  
（一）hē　《廣韻》呼合切，入合曉。緝部。  
  
（1）饮；吸。《説文·欠部》：“欱，歠也。”\*段玉裁\*注：“欱與吸意相近，與歕為反對。《東都賦》曰：欱野歕山。”《廣韻·合韻》：“欱，大歠也。”\*清\*\*桂馥\*《札樸·鄉里舊聞·雜言》：“飲酒曰欱。”\*漢\*\*張衡\*《西京賦》：“抱\*杜\*含\*鄠\*，欱\*灃\*吐\*鎬\*。”\*唐\*\*段成式\*《酉陽雜俎·怪術》：“（術士）方欱水再三噀壁上，成\*維摩\*問疾變相。”\*明\*\*張岱\*《陶庵夢憶·龍山雪》：“坐久清冽，蒼頭送酒至，余勉强舉大觥敵寒，酒氣冉冉，積雪欱之，竟不得醉。”  
  
（2）合。《正字通·欠部》：“欱，翕也。”《太玄·告》：“下欱上欱，出入九虚。”\*范望\*注：“欱，猶合也。”  
  
（二）xiá　《廣韻》呼洽切，入洽曉。  
  
同“𦦕”。尝。《廣韻·洽韻》：“欱，欱嘗。”《集韻·洽韻》：“𦦕，《博雅》：‘嘗也。’或作欱。”

欲##欲  
  
《説文》：“欲，貪欲也。从欠，谷聲。”\*段玉裁\*注：“从欠者，取慕液之意；从谷者，取虚受之意。”\*徐灝\*注箋：“从欠，非‘慕液’也。人心所欲，皆感於物而動，故从欠。欠者，气也。欠之義引申為欠少，欲之所由生也。”\*邵瑛\*羣經正字：“此字經典本多不誤；然往往有作‘慾’者……《説文》無‘慾’字，統當作‘欲’為正。”  
  
yù　《廣韻》余蜀切，入燭以。屋部。  
  
（1）欲望，想要达到某种目的或得到某种东西。如：求知欲；食欲。《説文·欠部》：“欲，貪欲也。”《廣雅·釋詁二》：“欲，貪也。”《易·損》：“君子以懲忿窒欲。”《禮記·曲禮上》：“敖不可長，欲不可從。”\*孔穎達\*疏：“心所貪愛為欲。”《漢書·景帝紀》：“其唯廉士，寡欲易足。”  
  
（2）爱；爱好。《書·秦誓》：“仡仡勇夫，射御不違，我尚不欲。”《論衡·案書》：“人情欲厚惡薄，神心猶然。”\*宋\*\*陳亮\*《問答下》：“故私喜怒者，亡國之賞罰也；公欲惡者，王者之賞罰也。”  
  
（3）邪淫；色欲。《玉篇·欠部》：“欲，邪媱也。”《素問·上古天真論》：“以欲竭其精，以耗散其真。”\*王冰\*注：“樂色曰欲。”《禮記·樂記》：“君子樂得其道；小人樂得其欲。”\*鄭玄\*注：“欲，謂邪淫也。”  
  
（4）想；想要。如：畅所欲言。《禮記·大學》：“古之欲明明德於天下者，先治其國。”《漢書·枚乘傳》：“欲人不聞，莫若勿言。”\*唐\*\*韓愈\*《論淮西事宜狀》：“欲速則不達，見小利則大事不成。”《清史稿·洪秀全傳》：“天下未定，乃欲安居此都，其能久乎？”  
  
（5）愿意。《玉篇·欠部》：“欲，願也。”《晏子春秋·外篇重而異者七》：“寡人甚樂此樂，欲與夫子共之，請去禮。”《史記·陳涉世家》：“乃詐稱公子\*扶蘇\*、\*項燕\*，從民欲也。”\*清\*\*蒲松齡\*《鬧舘》：“欲就人家書館，拿書金太重，我是不欲的。”  
  
（6）要；需要。《文子·微明》：“心欲小，志欲大。”《文心雕龍·徵聖》：“泛論君子，則云情欲信，辭欲巧。”《齊民要術·耕田》：“凡秋耕欲深，春夏欲淺，犂欲廉，勞欲再。”\*清\*\*龔自珍\*《平均篇》：“王者欲自為計，盍為人心世俗計矣。”  
  
（7）将；将要。\*清\*\*劉淇\*《助字辨略》卷五：“欲，將也。凡云欲者，皆願之而未得，故又得為將也。”\*杨树达\*《詞詮》卷九：“欲，將也，言未來之事用之。”《漢書·陳勝傳》：“\*勝\*怒，捕繫\*武臣\*等家室，欲誅之。”\*唐\*\*許渾\*《咸陽城東樓》：“溪雲初起日沉閣，山雨欲來風滿樓。”\*毛泽东\*《清平乐·会昌》：“东方欲晓，莫道君行早。”  
  
（8）婉顺貌。《禮記·祭義》：“其薦之也敬以欲。”\*鄭玄\*注：“欲，宛順貌。”

欳##欳  
  
kuì　《集韻》苦怪切，去怪溪。  
  
同“喟”。叹息。《玉篇·欠部》：“欳，太息也。”《集韻·怪韻》：“喟，《説文》：‘太息也。’或作欳。”

欴##欴  
  
láng　《廣韻》魯當切，平唐來。  
  
〔欴㰠〕贪貌。《玉篇·欠部》：“欴，欴㰠，貪皃。”

欵##欵  
  
同“款”。《字彙·欠部》：“欵，俗款字。”《楚辭·卜居》：“\*屈原\*曰：‘吾寧悃悃欵欵，朴以忠乎？’”\*北魏\*\*楊衒之\*《洛陽伽藍記·芒山馮王寺》：“（\*朱）元龍\*見\*世隆\*呼帝為\*長樂\*，知其不欵，且以言帝。”\*唐\*\*杜甫\*《贈王侍御四十韻》：“追隨不覺晚，欵曲動彌旬。”

欶##欶  
  
《説文》：“欶，吮也。从欠，束聲。”  
  
（一）shuò　《廣韻》所角切，入覺生。屋部。  
  
吮吸；饮。《説文·欠部》：“欶，吮也。”\*桂馥\*義證：“本書：吮，欶也。《廣韻》：‘欶，口噏也。’《通俗文》：‘含吸曰欶。’”\*唐\*\*韓愈\*等《納涼聯句》：“車馬獲同驅，酒醪欣共欶。”  
  
（二）sòu　《廣韻》蘇奏切，去候心。  
  
同“嗽”。咳嗽。《釋名·釋疾病》：“欶，促也，用力急促也。”\*畢沅\*疏證：“《太平御覽》引此入疾病部，自是欬屰之欶。《周禮·疾醫》職所謂‘欶，上氣疾’是也。”按：《十三經注疏》本作“漱”。\*阮元\*校勘記：“\*唐\*石經諸本漱作嗽。案：《説文》無嗽字……《釋文》‘嗽’，本亦作欶字。按：作欶為是。”《集韻·𠊱韻》：“嗽，咳也。或省。”

欷##欷  
  
《説文》：“欷，歔也。从欠，稀省聲。”\*徐鍇\*繫傳：“从欠，希聲。”  
  
xī　《廣韻》香衣切，平微曉。又許既切。微部。  
  
叹息；抽泣。《説文·欠部》：“欷，歔也。”《廣雅·釋詁三》：“欷，悲也。”《玉篇·欠部》：“欷，泣餘聲也。”\*戰國\*\*宋玉\*《高唐賦》：“令人惏悷憯悽，脅息增欷。”《資治通鑑·漢武帝建元三年》：“上問其故，對曰：‘悲者不可為累欷，思者不可為嘆息。’”\*胡三省\*注：“欷，歔欷也。悲思之積於心，聞欷嘆之聲，則其悲思益甚。”\*清\*\*黄遵憲\*《送女弟》：“阿母開篋看，未看先長欷。”

欸##欸  
  
《説文》：“欸，訾也。从欠，矣聲。”\*段玉裁\*注：“訾者，呰之字誤。訾者，思稱意也。呰者，訶也……《玉篇》‘欸者呰也’，可正‘訾’字之譌。”  
  
（一）āi　《廣韻》烏開切，平咍影。又於改切。之部。  
  
（1）大声呵斥。《説文·欠部》：“欸，訾也。”\*段玉裁\*注：“訾者，呰之字誤。訾者，思稱意也。呰者，訶也。”《玉篇·欠部》：“欸，呰也。”又怒声。《玉篇·欠部》：“欸，恚聲。”《集韻·怪韻》：“欸，怒聲。”《字彙·欠部》：“欸，今人暴見事不然者必出聲曰欸。”  
  
（2）叹息。《玉篇·欠部》：“欸，歎也。”《楚辭·九章·涉江》：“乘\*鄂渚\*而反顧兮，欸秋冬之緒風。”\*王逸\*注：“欸，歎也。”《法言·淵騫》：“\*始皇\*方獵六國，而（\*王）翦\*牙欸。”\*李軌\*注：“欸者，絶語歎聲。”  
  
（3）应答声，表示同意。《方言》卷十：“南\*楚\*凡言然者，或曰欸。”《廣雅·釋詁一》：“欸，譍也。”《集韻·海韻》：“欸，譍也。或作唉。”  
  
（二）ǎi  
  
〔欸乃〕摇橹声。\*唐\*\*柳宗元\*《漁翁》：“煙銷日出不見人，欸乃一聲山水緑。”按：\*胡仔\*《苕溪漁隱叢話前集·柳柳州》：“《元次山集·欸乃曲》註云：‘欸音襖，乃音靄，棹舡之聲。’\*洪駒父\*《詩話》謂欸音靄，乃音襖，遂反其音。”  
  
（三）xiè　《廣韻》許介切，去怪曉。  
  
同“譮”。《廣韻·怪韻》：“欸”，同“譮”。  
  
（四）ê1（又读ēi）  
  
叹词。表示招呼。如：欸，我告诉你一个秘密。  
  
（五）ê2（又读éi）  
  
叹词。表示诧异。如：欸，\*老张\*怎么不辞而别？  
  
（六）ê3（又读ěi）  
  
叹词。表示不以为然。如：欸，这件事还值得登报？  
  
（七）ê4（又读èi）  
  
叹词。表示应允。如：欸，我明天准时来。

欹##欹  
  
同“攲”。\*清\*\*鈕樹玉\*《説文解字校録·危部》：“㩻，《一切經音義》卷十一引作：‘㩻䧢，傾側不安也。’卷十六引亦同，而㩻作欹。《玉篇》注‘傾低不正’，亦作攲。”《荀子·宥坐》：“吾聞宥坐之器者，虚則欹，中則正，滿則覆。”\*唐\*\*胡曾\*《妾薄命》：“欹枕夜悲金屋雨，卷簾朝泣玉樓雲。”

欺##欺  
  
《説文》：“欺，詐欺也。从欠，其聲。”\*段玉裁\*本作“詐也”，并注：“\*大徐\*作‘詐欺也’，今依《韻會》正。”\*徐灝\*注箋：“\*戴\*氏\*侗\*曰：欺，气餒也，引之為欺紿。欺於心者，餒於气。按：\*戴\*説从‘欠’之義甚精。”  
  
qī　《廣韻》去其切，平之溪。之部。  
  
（1）骗；欺诈。《説文·欠部》：“欺，詐也。”《論語·子罕》：“吾誰欺，欺天乎？”《戰國策·秦策一》：“反覆東山之君，從以欺\*秦\*。”\*高誘\*注：“欺，詐也。”《元史·忙哥撒兒傳》：“有讒欺巧佼構亂之言，慎勿聽之。”\*茅盾\*《“宽容”之道》：“（\*鲁迅\*）对于披着各种伪装来欺世欺人引诱青年的家伙，也决不宽容。”  
  
（2）欺压；欺负。\*唐\*\*姚合\*《寄王度居士》：“天公與貧病，時輩復輕欺。”\*元\*\*王仲文\*《救孝子》第三折：“俺孩兒不比塵俗物，怎做那欺兄罪犯，殺嫂的兇徒？”\*鲁迅\*《准风月谈·冲》：“流氓欺乡下老，洋人打\*中国\*人，教育厅长冲小学生，都是善于克敌的豪杰。”  
  
（3）压倒；胜过。\*唐\*\*杜牧\*《張好好詩》：“飄然集仙客，諷賦欺\*相如\*。”\*宋\*\*趙彦端\*《千秋歲》：“衣褪玉，香欺麝，一花拚一醉，盃重憑誰把？”《警世通言·錢舍人題詩燕子樓》：“體欺瑞雪之容光，臉奪奇花之豔麗。”  
  
（4）误。《吕氏春秋·有度》：“有度而以聽，則不可欺矣。”\*高誘\*注：“欺，誤也。”  
  
（5）通“䫏”。丑貌。\*清\*\*朱駿聲\*《説文通訓定聲·頤部》：“欺，叚借為䫏。”《列子·仲尼》：“（\*子列子\*）見\*南郭子\*，果若欺魄焉，而不可與接。”\*杨伯峻\*集釋引\*秦恩復\*曰：“《釋文》作欺，欺字寫誤，當作‘䫏’。《説文解字》曰：‘醜也。’”《文選·王延壽〈魯靈光殿賦〉》：“仡欺𤟧以鵰𥄴，𪃨顤顟而睽睢。”\*李周翰\*注：“胡人醜形狹面，目如鵰視。”

欻##欻  
  
《説文》：“欻，有所吹起。从欠，炎聲。讀若忽。”\*段玉裁\*注：“此篆久☀，从炎，非聲。蓋本从‘𠦪’聲，☀而為‘炎’……倘去聲字，説以从炎會意，亦恐非也。”  
  
（一）xū　《廣韻》許勿切，入物曉。術部。  
  
（1）有所吹起。《説文·欠部》：“欻，有所吹起。”  
  
（2）突然；迅疾。\*南朝\*\*梁\*\*范縝\*《神滅論》：“夫欻而生者，必欻而滅，漸而生者，必漸而滅……有欻有漸，物之理也。”\*唐\*\*劉禹錫\*《聚蚊謡》：“嘈然欻起初駭聽，殷殷若自南山來。”  
  
（3）闪现。《關尹子·四符》：“吾之神一欻，無起滅爾。”\*唐\*\*柳宗元\*《乞巧文》：“兩旗開張，中星耀芒，靈氣翕欻，茲辰之良。”  
  
（4）象声词。\*唐\*\*韓愈\*《送窮文》：“屏息潛聽，如聞音聲，若嘯若啼，砉欻嚘嚶。”  
  
（5）副词。表示情态，相当于“忽”、“忽然”。《廣韻·物韻》：“欻，暴起。”《文選·張衡〈西京賦〉》：“神山崔巍，欻從背見。”\*李善\*注引\*薛綜\*曰：“欻之言忽也……背上忽然出神山崔巍也。”《隋書·五行志上》：“未至數里，野火欻起。”\*宋\*\*王安石\*《食黍行》：“謂言黍熟同一炊，欻見隴上黄離離。”  
  
（二）chuā  
  
象声词。急促的声响。如：欻的一声。又叠用形容有节奏的声响。如：欻欻的脚步声。

欼##欼  
  
（一）chǐ　《廣韻》初紀切，上止初。  
  
同“𠭋”。啮；啃咬。《廣韻·止韻》：“欼，齧也。”《集韻·止韻》：“𠭋，齕也。或作欼。”  
  
（二）chuài　《集韻》楚快切，去夬初。  
  
同“嘬”。大口吞食。《集韻·夬韻》：“嘬，一舉盡臠也。或作𣤌，亦省。”

欽##欽  
  
〔钦〕  
  
《説文》：“欽，欠皃。从欠，金聲。”  
  
（一）qīn　《廣韻》去金切，平侵溪。侵部。  
  
（1）疲倦时张口打呵欠的样子。《説文·欠部》：“欽，欠皃。”\*段玉裁\*注：“凡氣不足而後欠欽者，倦而張口之皃也。”  
  
（2）敬佩；仰慕。《爾雅·釋詁下》：“欽，敬也。”《字彙·欠部》：“欽，恭也。”\*清\*\*徐灝\*《説文解字注箋·欠部》：“欽，\*戴\*氏\*侗\*曰：‘屏气欽歛之皃’，引之為欽敬。”《書·堯典》：“欽明文思安安。”\*孔\*傳：“欽，敬也。”《漢書·揚雄傳上》：“因\*江\*潭而𣶂記兮，欽弔\*楚\*之\*湘\*纍。”\*顔師古\*注：“欽，敬也。”\*清\*\*秋瑾\*《失題》：“殺人莫敢當，萬世欽英武。”  
  
（3）封建时代对皇帝所行之事的敬称。《正字通·欠部》：“欽，御音曰欽敕，御史曰欽命，俗曰欽差。”\*唐\*\*李白\*《為宋中丞請都金陵表》：“陛下欽六聖之光訓，擁千載之鴻休。”\*元\*\*張國賓\*《薛仁貴》第四折：“因為\*薛仁貴\*征\*遼\*有功，欽賜衣錦還鄉去了。”《清史稿·選舉志三》：“按應試人數多寡，欽定中額。”  
  
（4）通“顉”。下巴上曲。\*清\*\*朱駿聲\*《説文通訓定聲·臨部》：“欽，叚借為顉。”《後漢書·周燮傳》：“\*燮\*生而欽頤折頞，醜狀駭人。”\*李賢\*注：“欽頤，曲頷也。”按：《漢書·揚雄傳下》“（\*蔡澤\*）顉頤折頞”\*唐\*\*顔師古\*注：“顉，曲頤也。音欽。”又泛指弯曲。\*唐\*\*王琚\*《射經下·欽身開弓》：“開弓發矢，要欽身弝外，分明認帖真。”  
  
（5）通“廞”。陈列。《莊子·庚桑楚》：“道者，德之欽也。”\*俞樾\*平議：“按：《説文·广部》：‘廞，陳輿服于庭也。’《小爾雅·廣詁》：‘廞，陳也。’此欽字即廞之叚字。蓋所以生者為德，而陳列之即為道。”  
  
（6）姓。《正字通·欠部》：“欽，姓。\*宋\*\*欽德載\*，\*宋\*亡隱遯，自號\*壽巖老人\*。”  
  
（二）qìn  
  
按。后作“撳”。\*明\*\*李翊\*《俗呼小録》：“按謂之欽。去聲。”  
  
（三）yín　《集韻》魚音切，平侵疑。侵部。  
  
通“吟”。\*清\*\*朱駿聲\*《説文通訓定聲·臨部》：“欽，叚借為吟。”《集韻·侵韻》：“吟，《説文》：‘呻也。’亦作欽。”《山海經·西山經》：“（\*剛山\*）是多神𩳁，其狀人面獸身，一足一手，其音如欽。”\*郭璞\*注：“欽，亦吟字假音。”

款##款  
  
《説文》：“㱁，意有所欲也。从欠，☀省。歀，㱁或从柰。”\*邵瑛\*羣經正字：“凡篆文偏旁‘出’字，隸法當作‘土’。”  
  
（一）kuǎn　《廣韻》苦管切，上緩溪。元部。  
  
（1）意有所欲。《説文·欠部》：“㱁，意有所欲也。”\*段玉裁\*注：“按：古款與窾通用，窾者空也。款亦訓空，空中則有所欲也。”  
  
（2）亲爱；亲密。《廣雅·釋訓》：“款款，愛也。”\*王念孫\*疏證：“卷一云：歀，愛也，歀與款同。”《三國志·魏志·劉馥傳》“子\*熙\*嗣”\*南朝\*\*宋\*\*裴松之\*注引《晋陽秋》曰：“（\*劉弘\*）每有興發，手書郡國，丁寧款密，故莫不感悦。”《南史·謝靈運傳》：“\*廬陵王\*\*義真\*少好文籍，與\*靈運\*情款異常。”《紅樓夢》第二十回：“\*寶玉\*見了這樣，知難挽回，打疊起百樣的款語温言來勸慰。”  
  
（3）诚恳；衷心。《玉篇·欠部》：“款，誠也。”《荀子·修身》：“愚款端𢡱。”\*楊倞\*注：“款，誠款也。”《史記·司馬相如列傳》：“謁款天神。”\*裴駰\*集解：“款，誠也。謁告之報誠也。”《資治通鑑·唐昭宗乾寧二年》：“上乃賜\*克用\*詔，褒其忠款。”\*胡三省\*注：“款，誠也。”  
  
（4）议和；讲和。\*明\*\*王家楨\*《撫甘請餉疏》：“顧戰款異局也，遠近異勢也。”《明季稗史·烈皇小識》：“止仗一𡃤嘛為講款，不令虜輕中國耶？”\*清\*\*魏源\*《寰海後十首》之一：“浪攻浪款何如守，籌餉籌兵貴用才。”  
  
（5）臣服；归附。《三國志·吴志·吴主傳》：“初，\*權\*外託事\*魏\*，而誠心不款。”《金史·斡魯傳》：“若能歸款，當處以王爵。”又使臣服。\*唐玄宗\*《命柳城復置營州詔》：“朕聞舞干戚者，所以懷荒遠；固城池者，所以款戎夷。”又服罪。《梁書·處士傳·庾詵》：“隣人有被誣為盜者，被治劾，妄款，\*詵\*矜之。”《陳書·沈洙傳》：“都官尚書\*周弘正\*曰：‘未知獄所測人，有幾人款，幾人不款？’”  
  
（6）招待；款待。《太平廣記》卷四百十九引《異聞記·柳毅》：“因命酌互舉，以款人事。”\*元\*\*關漢卿\*《裴度還帶》第二折：“長老云：\*中立\*不見外，但忘懷而已。無物為款，聊盡薄心也。”《警世通言·莊子休鼓盆成大道》：“當下治飯相款。”  
  
（7）留；歇息。《新唐書·王君廓傳》：“乃獨款（\*王）詵\*。詐曰：‘有急變，當白！’”\*宋\*\*楊萬里\*《夜宿王才臣齋中睡覺聞風雪大作》：“終年纔小款，明日又言歸。”《水滸全傳》第六十九回：“\*李\*公道：‘你不要性發，且叫女兒款住他，休得打草驚蛇，吃他走了。’”  
  
（8）缓慢。《後漢書·馬援傳》：“乘下澤車，御款段馬。”\*李賢\*注：“款，猶緩也。言形段遲緩也。”\*宋\*\*梅堯臣\*《送胥裵二子回馬上作》：“豈唯遊子倦，疲馬行亦款。”\*茅盾\*《绝盲》：“一对西洋男女挽臂款步从榆树后转过来。”又使缓慢。《宋史·宗澤傳》：“\*澤\*曰：‘\*金\*人狡譎，是欲款我師爾。’”  
  
（9）至；到达。《文選·張衡〈西京賦〉》：“掩\*長楊\*而聯\*五柞\*，繞\*黄山\*而款\*牛首\*。”\*李善\*注引\*薛綜\*曰：“款，至也。”《後漢書·光武帝紀下》：“\*匈奴\*\*薁鞬日逐王比\*遣使款\*五原塞\*，求扞禦北虜。”《本草綱目·草部·款冬花》：“按：款冬生於草冰之中。款者，至也，至冬而花也。”  
  
（10）款式；规格；样子。《天工開物·陶埏·罌瓮》：“款制各從方土。”《聊齋志異·促織》：“即捕得三兩頭，又劣弱不中於款。”《紅樓夢》第三十二回：“如今拿出小姐款兒來了。”  
  
⑪条目；分项列举的事项。《宋史·張齊賢傳》：“（\*齊賢\*）命具款，乃召兩吏，令甲家入乙舍，乙家入甲舍。”\*明\*\*余繼登\*《典故紀聞》卷十四：“\*成化\*中，\*南京\*給事中\*王徽\*言事疏中，有開言路一款，甚切時弊。”《紅樓夢》第一百零五回：“這一款還輕，還有一大款强占良民之妻為妾，因其不從，凌逼而死。”  
  
⑫钱财；经费。如：筹款；巨款。\*明\*\*王家楨\*《崇禎戊辰七月十四日召對平臺紀言》：“臣部以新餉發\*關\*外，以舊餉發\*宣大\*……新舊款項，各自明白。”《兒女英雄傳》第十三回：“如果審有贓款，即傳旨革職。”  
  
⑬重。《廣韻·緩韻》：“款，重也。”  
  
⑭空。《爾雅·釋器》：“款足者謂之鬲。”\*郝懿行\*義疏：“款者，《釋文》云：本或作窾……按：《玉篇》：窾者，空也。”\*清\*\*段玉裁\*《説文解字注·欠部》：“款，按：古款與窾通用，窾者，空也。款亦訓空。”《管子·國蓄》：“然則大國内款，小國用盡，何以反此？”《尸子》卷下：“（\*舜\*）葬南\*巴\*之中，衣衾三領，款木之棺，葛以緘之。”《漢書·司馬遷傳》：“實不中其聲者謂之款。款言不聽，姦乃不生。”\*顔師古\*注引\*服虔\*曰：“款，空也。”  
  
⑮钟鼎彝器上铸刻的文字。《史記·孝武本紀》：“鼎大異於衆鼎，文鏤無款識。”\*裴駰\*集解引\*韋昭\*曰：“款，刻也。”《徐霞客遊記·江右遊日記》：“其南有大書‘壁立萬仞’者，指寨頂而言也，款已剥落。”\*清\*\*章學誠\*《文史通義·言公中》：“豈三代鐘鼎，\*秦\*、\*漢\*石刻，款識奇古，文字雅奥，為後世所不可得者哉！”又指书画上的题名。《紅樓夢》第二十六回：“我也没細看，只看落的款，原來是什麽‘庚黄’的。”  
  
⑯击；敲。《廣雅·釋言》：“款，叩也。”《吕氏春秋·愛士》：“（\*陽城\*\*胥渠\*）夜款門而謁（\*趙簡子\*）。”\*高誘\*注：“款，扣也。”《史記·商君列傳》：“\*由余\*聞之，款關請見。”\*裴駰\*集解引\*韋昭\*曰：“款，叩也。”\*唐\*\*孟浩然\*《白雲先生王迥見訪》：“有客款柴扉，自云\*巢居子\*。”  
  
（二）xīn　《集韻》許斤切，平欣曉。  
  
人名用字。《集韻·欣韻》：“款，闕。人名。\*曹\*有公子\*款時\*。”

欿##欿  
  
《説文》：“欿，欲得也。从欠，臽聲。讀若貪。”  
  
（一）kǎn　《集韻》苦感切，上感溪。又《廣韻》胡感切。談部。  
  
（1）贪；贪欲。《説文·欠部》：“欿，欲得也。”《廣雅·釋詁一》：“欿，欲也。”又《釋詁二》：“欿，貪也。”《玉篇·欠部》：“欿，貪惏曰欿。”  
  
（2）自感不足；不自满足。《集韻·感韻》：“欿，欿然，不自滿足意。”《字彙·欠部》：“欿，不足貌。”《孟子·盡心上》：“附之以\*韓\*、\*魏\*之家，如其自視欿然，則過人遠矣。”\*朱熹\*注：“欿然，不自滿之意。”\*宋\*\*王安石\*《答楊忱書》：“某嘗窮觀古之君子所以自為者，顧而自忖其中則欿然。”\*元\*\*虞集\*《自贊》：“廓乎不自知其所知也，欿乎未能至其所至也。”  
  
（3）忧愁貌。《楚辭·嚴忌〈哀時命〉》：“欿愁悴而委惰兮，老冉冉而逮之。”\*王逸\*注：“欿，愁皃也。”\*宋\*\*王安石\*《上凌屯田書》：“\*俞拊\*疾毉之良者也。足之所經，耳目之所接，有人于此，狼疾焉而不治，則必欿然以為己病也。”  
  
（4）同“坎”。1.坑；地面低陷的地方。《廣雅·釋水》：“欿，坑也。”《楚辭·九辯》：“收恢台之孟夏兮，然欿傺而沈藏。”\*朱熹\*注：“欿，陷。”\*洪興祖\*補注：“欿，與坎同。”2.卦名。\*宋\*\*王明\*《太平經·解師策書訣》：“潛龍勿用欿為紀。”3.象声词。《廣雅·釋訓》：“欿欿，聲也。”\*王念孫\*疏證：“《魏風·伐檀》‘坎坎伐檀兮’\*漢\*石經作‘欿欿’，字異而義同。”  
  
（二）qiàn  
  
方言。心有所欲；想念。\*黄侃\*《蘄春語》：“吾鄉謂心有所欲曰欿；離别相憶曰欿。讀若欠。”  
  
（三）dàn　《〈左傳〉杜預注》大感切。談部。  
  
〔坎欿〕古地名。故址在今\*河南省\*\*巩义市\*东。《左傳·僖公二十四年》：“王遂出，及\*坎欿\*，國人納之。”\*杜預\*注：“\*坎欿\*，\*周\*地，在\*河南\*\*鞏縣\*東。”

歀##歀  
  
同“款”。《廣雅·釋詁一》：“歀，愛也。”\*王念孫\*疏證：“歀者，《説文》：‘款，意有所欲也。’款與歀同。”《集韻·緩韻》：“款，或从柰。”\*漢\*\*秦嘉\*《贈婦詩》：“念當遠離别，思念叙歀曲。”

歁##歁  
  
《説文》：“歁，食不滿也。从欠，甚聲。讀若坎。”  
  
（一）kǎn　《廣韻》苦感切，上感溪。侵部。  
  
（1）食未饱。《説文·欠部》：“歁，食不滿也。”\*桂馥\*義證：“食不滿也者，本書顑飯不飽，面黄起行也。《廣韻》：‘歁，食未飽也。’”  
  
（2）贪。《廣雅·釋詁二》：“歁，貪也。”\*王念孫\*疏證：“歁，《方言》‘\*南楚\*、\*江\*、\*湘\*之間謂貪曰歁。’”  
  
（3）坑。\*唐\*\*元結\*《峿臺銘序》：“石巔勝異之處，悉為亭堂，小峯歁竇，宜間松竹，掩映軒户，畢皆幽奇。”  
  
（二）kè　《廣韻》口荅切，入合溪。  
  
（1）〔歁歞〕痴貌。《廣韻·合韻》：“歁，歁歞，癡皃。”  
  
（2）意不满。《集韻·合韻》：“歁，不滿意。”又《覃韻》：“歁，意不滿。”  
  
（三）qiǎn　《集韻》丘檢切，上琰溪。  
  
意不掩。《集韻·琰韻》：“歁，意不掩也。”

歂##歂  
  
《説文》：“歂，口气引也。从欠，耑聲。讀若車輇。”\*王筠\*句讀：“（歂）與喘同字。”  
  
（一）chuǎn　《廣韻》市兖切，上獮禪。又《集韻》尺兖切。元部。  
  
同“喘”。急促呼吸。《説文·欠部》：“歂，口气引也。”\*王筠\*句讀：“《難經》\*張世賢\*注曰：欠，氣相引也。然欠之引是自然而引，歂之引則勞苦倦極而疾息也。與喘同字。”《集韻·𤣗韻》：“喘，《説文》：‘疾息也。’或从欠。”  
  
（二）chuán　《廣韻》市緣切，平仙禪。元部。  
  
姓。《廣韻·仙韻》：“歂，姓。《史記》有\*歂師\*。”《左傳·僖公二十八年》：“\*歂犬\*走出，公使殺之。”

歃##歃  
  
《説文》：“歃，歠也。从欠，臿聲。《春秋傳》曰：‘歃而忘。’”  
  
（一）shà　《廣韻》山洽切，入洽生。又山輒切。盍部。  
  
饮血，古人盟会时，微饮牲血，或含于口中，或涂于口旁，以示诚意。《説文·欠部》：“歃，歠也。”\*段玉裁\*注：“歠者，㱃也。凡盟者歃血。”《玉篇·欠部》：“歃，歃血也。”《篇海類編·通用類·欠部》：“歃，盟者以血塗口曰歃。”《左傳·隱公七年》：“壬申，及\*鄭伯\*盟，歃如忘。”\*孔穎達\*疏：“歃，謂口含血也。”《國語·晋語八》：“\*宋\*之盟，\*楚\*人固請先歃。”\*韋昭\*注：“歃，飲血也。”《三國志·魏志·袁紹傳》：“衆莫敢語，各以次歃。”又泛指饮；喝。\*清\*\*王筠\*《説文句讀·欠部》：“歃，凡飲皆謂之歃。”\*晋\*\*吴隱之\*《酌貪泉賦詩》：“古人云此水，一歃懷千金。”  
  
（二）xiá　《集韻》迄洽切，入洽曉。  
  
同“𦦕”。尝。《集韻·洽韻》：“𦦕，《博雅》：‘嘗也。’或作歃。”

歄##歄  
  
guā　《廣韻》古蛙切，平佳見。  
  
〔歄𣢉〕微弱貌。《玉篇·欠部》：“歄，歄𣢉，猶歄𡛖也。”《字彙·欠部》：“歄，歄𣢉，微弱貌。”

歅##歅  
  
yīn　《廣韻》於真切，平真影。  
  
（1）人名。《玉篇·欠部》：“歅，人名。\*方歅\*，能相馬者。”《集韻·諄韻》：“歅，人名。\*秦穆公\*時有\*九方歅\*。”  
  
（2）通“湮（yān）”。淤塞；凝滞。《莊子·天運》“唯循大變無所湮者，為能用之”\*唐\*\*陸德明\*釋文：“湮，\*司馬\*本作歅，疑（凝）也。”

歆##歆  
  
《説文》：“歆，神食气也。从欠，音聲。”\*王筠\*句讀：“（从欠，音聲）兼意。《士虞禮》‘聲三’注：‘聲者，噫歆也。’”  
  
xīn　《廣韻》許金切，平侵曉。侵部。  
  
（1）古谓祭祀时鬼神享受祭品的香气。《説文·欠部》：“歆，神食气也。”《詩·大雅·生民》：“其香始升，上帝居歆。”\*鄭玄\*注：“其馨香始上行，上帝則安歆享之。”《論衡·祀義》：“歆者内氣也……凡能歆者，口鼻通也……人之死也，口鼻腐朽，安能復歆？”\*唐\*\*李賀\*《神弦》：“呼星召鬼歆杯盤，出魅食時人森寒。”\*王琦\*注：“蓋鬼神陟降所飨者，肴酒之氣而已。”\*鲁迅\*《彷徨·祝福》：“（我）只觉得天地圣众歆享了牲醴和香烟，都醉醺醺的在空中蹒跚。”  
  
（2）用食品招待（宾客）。《張仲簠》：“用盛朮、稷、𥼚、粱，用饗大正，歆王賓。”  
  
（3）贪。《玉篇·欠部》：“歆，貪也。”《國語·楚語上》：“若易中下，\*楚\*必歆之。”\*韋昭\*注：“歆，猶貪也。”\*清\*\*王夫之\*《宋論·仁宗》：“夫秉慈儉之德，而抑有清剛之多士，贊理於下，能使見小害而不激，見小利而不歆。”  
  
（4）喜爱；喜悦。《爾雅·釋詁上》“廞，興也”\*清\*\*郝懿行\*義疏：“廞者，歆之叚音也。《説文》廞讀若歆。歆本訓神食气，因而引申為喜。”《字彙·欠部》：“歆，好樂也。”《僊人唐公房碑記》：“修北辰之政，馳\*周邵\*之風，歆樂\*唐\*君神靈之美。”\*梁启超\*《孟禄演讲集序》：“如昏课阴雨中，在吾当前视线所及之极际，示现一极庄严极绚烂之灵光，予吾侪以至可歆。”  
  
（5）悦服；心服。《國語·周語下》：“以言德於民，民歆而德之，則歸心焉。”\*韋昭\*注：“歆，猶嘉服也。”  
  
（6）欣羡；钦羡。《玉篇·欠部》：“歆，歆羡也。”《詩·大雅·皇矣》：“無然畔援，無然歆羡。”《新唐書·王綝傳》：“士人歆其寵。”\*清\*\*鄒容\*《革命軍》：“不知明示天下以可欲、可羡、可歆之極，則天下之思篡取而奪之者愈衆。”  
  
（7）感动；激励。《正字通·欠部》：“歆，動也。”《詩·大雅·生民》：“履帝武敏歆。攸介攸止。”\*鄭玄\*注：“心體歆歆然，其左右所止住，如有人道感己者也。”《徐霞客遊記·黔遊日記二》：“余作書寄\*式圍\*叔，下午彼以酒資奉，雖甚鮮而意自可歆。”\*陶成章\*《秋瑾傳》：“（\*秋瑾\*）復以軍學界之名義，歆動會黨，而以\*大通學校\*為其中樞。”

歇##歇  
  
《説文》：“歇，息也。一曰气越泄。从欠，曷聲。”  
  
（一）xiē　《廣韻》許竭切，入月曉。月部。  
  
（1）休息。《説文·欠部》：“歇，息也。”\*段玉裁\*注：“息者，鼻息也。息之義引伸為休息，故歇之義引伸為止歇。”\*唐\*\*白居易\*《賣炭翁》：“牛困人飢日已高，市南門外泥中歇。”《兒女英雄傳》第一回：“今日没事，還有一天的工夫呢……歇歇再收拾罷！”\*鲁迅\*《准风月谈·“推”的余谈》：“只有歇在房舱门外的人们，当账房查票时却须到统舱里去避一避。”  
  
（2）停止。《世説新語·假譎》：“\*江\*郎暮來，女哭詈彌甚，積日漸歇。”\*宋\*\*岳飛\*《滿江紅》：“怒髮冲冠，憑欄處，瀟瀟雨歇。”  
  
（3）竭；尽。《爾雅·釋詁下》：“歇，竭也。”《左傳·宣公十二年》：“（\*文）公\*曰：‘\*得臣\*猶在，憂未歇也。”\*杜預\*注：“歇，盡也。”\*唐\*\*李賀\*《傷心行》：“燈青蘭膏歇，落照飛蛾舞。”\*元\*\*錢霖\*《清江引》：“恩情已隨紈扇歇，攢到愁時節。”又干涸。《方言》卷十二：“歇，涸也。”\*郭璞\*注：“謂渴也。”  
  
（4）睡；住宿。《水滸全傳》第三十二回：“當晚直喫到五更，叫小嘍囉服侍\*宋江\*歇了。”《紅樓夢》第四十四回：“\*平兒\*就在\*李紈\*處歇了一夜。”  
  
（5）凋零；衰败。\*唐\*\*陳子昂\*《與東方左史虬修竹篇》：“春木有榮歇，此節無凋零。”\*唐\*\*劉長卿\*《石梁湖寄陸蕪》：“歲晏空含晴，江皋緑芳歇。”  
  
（6）（气味）散发、消散。《説文·欠部》：“歇，气越泄。”\*徐灝\*注箋：“臭味消息散也當是本誼。”《廣雅·釋詁二》：“歇，泄也。”《楚辭·九章·悲回風》：“薠蘅槁而節離兮，芳以歇而不比。”\*南朝\*\*宋\*\*顔延之\*《和謝監靈運》：“芳馥歇蘭若，清越奪琳珪。”《齊民要術·造笨麴并酒》：“酒停亦得二十許日，以冷水澆筒飲之。䣺出者，歇而不美。”  
  
（7）量词。1.表示动作次数，相当于“番”、“次”。\*金\*\*董解元\*《西廂記諸宫調》卷五：“送下階來欲待别，又囑咐兩三歇。”2.表示一段时间，相当于“一会儿”。《海上花列傳》第一回：“再坐歇㖶。”《反美華工禁約文學集·〈苦學生〉第十回》：“好半歇到岸。”  
  
（8）〔歇驕〕也作“猲獢”。猎犬。\*清\*\*朱駿聲\*《説文通訓定聲·泰部》：“歇，叚借為猲。”《詩·秦風·駟驖》：“輶車鸞鏕，載獫歇驕。”\*毛\*傳：“獫，歇驕，田犬也。長喙曰獫，短喙曰歇驕。”\*陸德明\*釋文：“歇，本又作猲。”  
  
（二）yà　《集韻》乙轄切，入舝曉。  
  
人名。《集韻·舝韻》：“歇，闕。人名。《史記》有\*趙王歇\*。”《史記·高祖本紀》：“當是時，\*趙歇\*為王，\*秦\*將\*王離\*圍之\*鉅鹿城\*，此所謂\*河北\*之軍也。”

歈##歈  
  
《説文新附》：“歈，歌也。从欠，俞聲。”\*徐鉉\*注：“《切韻》云：‘巴歈，歌也。’”\*鄭珍\*新附考：“此本‘歋歈’字，義為手拉相笑……非巴歈歌專字。”  
  
yú　《廣韻》羊朱切，平虞以。又度侯切。侯部。  
  
歌谣，\*吴\*歌、\*巴\*曲专名。《説文新附·欠部》：“歈，歌也。”\*徐鉉\*注：“《切韻》云：‘巴歈，歌也。’按：《史記》：\*渝水\*之人善歌舞，\*漢高祖\*采其聲。後人因加此字。”《字彙·欠部》：“歈，\*吴\*歌亦曰歈。”《楚辭·招魂》：“\*吴\*歈\*蔡\*謳，奏大吕些。”\*王逸\*注：“歈、謳，皆歌也。”\*唐\*\*劉禹錫\*《竹枝詞九首·序》：“余亦作竹枝九篇，俾善歌者颺之。附于末。後之聆巴歈、知變風之自焉。”\*清\*\*王復\*《聲聲慢》：“恰天風吹送，仙歈音嚦嚦。”

歉##歉  
  
《説文》：“歉，歉食不滿。从欠，兼聲。”  
  
qiàn　《廣韻》口陷切，去陷溪。又苦減切，苦簟切。談部。  
  
（1）饿；吃不饱。《説文·欠部》：“歉，歉食不滿。”《玉篇·欠部》：“歉，食不飽也。”\*唐\*\*李商隱\*《行次西郊作一百韻》：“健兒立霜雪，腹歉衣裳單。”  
  
（2）谷物收成不好。《廣雅·釋詁四》：“歉，貧也。”\*王念孫\*疏證：“《襄二十四年·穀梁傳》云：一穀不升謂之嗛。《韓詩外傳》作䭑。《廣雅·釋天》作歉，并字異而義同。”《宋史·黄廉傳》：“久飢初稔，累給併償，是使民遇豐年而思歉歲也。”\*明\*\*尹耕\*《秋興四首》之一：“冬殘戰士衣仍薄，歲歉孤城廪欲空。”  
  
（3）少；缺少；不足。《廣雅·釋詁三》：“歉，少也。”《集韻·忝韻》：“歉，不足貌。”\*清\*\*段玉裁\*《説文解字注·欠部》：“歉，引申為凡未滿之稱。”\*清\*\*王筠\*《説文句讀·欠部》：“其物本少謂之歉，少其物亦謂之歉。”《秦權文·秦大良造鞅方量詔版》：“（皇帝）乃詔丞相狀綰，灋度量，則不壹，歉疑者，皆明壹之。”\*宋\*\*王安石\*《推命對》：“吾賢歟，可以位公卿歟，則萬鐘之禄固有焉，則簞食豆羮無歉焉，若幸而富且貴，則咎也。”\*清\*\*鄭珍\*《江邊老叟詩》：“他方難去守壞基，田土雖多歉人力。”  
  
（4）坏；歹。《水滸全傳》第一百零三回：“\*張世開\*嫌好道歉，非打即駡。”《警世通言·金令史美婢酬秀童》：“那些衆吏雖懷妬忌，無可奈何，做好做歉的説發\*金滿\*備了一席戲酒，方出結狀，申報上司，不在話下。”又《莊子休鼓盆成大道》：“卻不道歉人帶累好人，你卻也不怕罪過！”  
  
（5）抱愧。心中不安，觉得对不住别人。\*宋\*\*王安石\*《酬吴季野見寄》：“俯仰謬恩方自歉，慚君將比\*洛陽\*人。”《紅樓夢》第九十九回：“祇因調任海疆，未敢造次奉求，衷懷歉仄，自嘆無緣。”\*鲁迅\*《且介亭杂文二集·名人和名言》：“我很自歉这回时时涉及了\*太炎\*先生。但‘智者千虑，必有一失’，这大约也无伤于先生的‘日月之明’的。”  
  
（6）喙。《廣韻·陷韻》：“歉，歉喙。”《字彙·欠部》：“歉，喙也。”  
  
（7）同“慊”。满足；快意。\*唐\*\*韓愈\*《陪杜侍御遊湘西兩寺獨宿有題因獻楊常侍》：“經營誠少暇，遊宴固已歉。”\*朱熹\*注：“\*歐\*本云：歉，俗字。當作慊。”  
  
（8）用同“牽（qiān）”。牵挂。《蜀籟》卷三：“歉心掛腸。”

歊##歊  
  
《説文》：“歊，歊歊，气出皃。从欠、高，高亦聲。”  
  
xiāo　《廣韻》許嬌切，平宵曉。又火酷切。宵部。  
  
（1）气上升。《説文·欠部》：“歊，歊歊，气出皃。”《文選·班固〈東都賦〉》：“獄脩貢兮川效珍，吐金景兮歊浮雲。”\*李善\*注：“《説文》曰：‘歊，氣上出貌。’”\*唐\*\*李白\*《安州應城玉女湯作》：“地底爍朱火，沙旁歊素煙。”\*王琦\*注：“《説文》：‘歊，氣出貌。’”《農政全書·水利·水利疏》：“均水田間，水土相得，興雲歊霧，致雨甚易，此弭旱也。”  
  
（2）热气；炎热。《廣韻·宵韻》：“歊，熱氣。”\*漢\*\*劉楨\*《大暑賦》：“温風至而增熱，歊悒慴而無依。”\*唐\*\*李嶠\*《晚秋喜雨》：“炎威振皇服，歊景暴神州。”\*明\*\*張岱\*《陶庵夢憶·鹿苑寺方柿》：“六月歊暑，柿大如瓜，生脆如咀冰嚼雪，目為之明。”  
  
（3）嚣。《集韻·鐸韻》：“歊，嚻也。”

歋##歋  
  
《説文》：“歋，人相笑相歋瘉。从欠，虒聲。”  
  
yé　《廣韻》弋支切，平支以。又《集韻》余遮切。支部。  
  
〔歋歈〕也作“歋瘉”、“擨歈”。即“揶揄”。轻笑；嘲弄。《説文·欠部》：“歋，人相笑相歋瘉。”《廣韻·支韻》：“歋𢋅，手相弄人。”《集韻·麻韻》：“擨，擨歈，舉手相弄。或省。”《後漢書·王霸傳》“舉手邪揄之”\*唐\*\*李賢\*注：“《説文》曰：‘歋𢋅，手相笑也。’”“此云‘邪揄’，語輕重不同。”按：\*清\*\*段玉裁\*《説文解字注·欠部》：“歋，此謂人相笑，故字从欠。\*李\*注引‘手相笑’，恐是因正文而誤。”\*宋\*\*梅堯臣\*《九月六日登舟再和潘歙州紙硯》：“拜貺雙珍不可辭，年衰只怕歋歈鬼。”

歌##歌  
  
《説文》：“歌，詠也。从欠，哥聲。謌，謌（歌）或从言。”\*段玉裁\*注：“歌永言，故从言。”  
  
gē　《廣韻》古俄切，平歌見。歌部。  
  
（1）按一定的乐曲或节拍咏唱。《説文·欠部》：“歌，詠也。”\*徐鍇\*繫傳：“歌者，長引其聲以誦之也。”《釋名·釋樂器》：“人聲曰歌。”《詩·魏風·園有桃》：“心之憂矣，我歌且謡。”\*毛\*傳：“曲合樂曰歌，徒歌曰謡。”《史記·樂書》：“\*高祖\*過\*沛\*，詩《三侯之章》，令小兒歌之。”《資治通鑑·唐僖宗中和二年》：“語笑歌吹，終夜不絶。”\*胡三省\*注：“歌，嘔唱也。”又指（禽鸟）鸣叫。\*宋\*\*歐陽修\*《豐樂亭遊春三首》之一：“鳥歌花舞太守醉，明日酒醒春已歸。”\*宋\*\*蘇軾\*《答子勉三首》之一：“櫪馬羸難出，鄰鷄束不歌。”  
  
（2）歌谣。如：民歌。《玉篇·欠部》：“歌，詠聲也。”《書·舜典》：“詩言志，歌永言。”\*孔\*傳：“謂詩言志以導之，歌詠其義以長其言。”《後漢書·梁鴻傳》：“因東出\*關\*，過\*京師\*，作五噫之歌。”\*唐\*\*白居易\*《與元九書》：“洎\*周\*衰\*秦\*興，采詩官廢，上不以詩補察時政，下不以歌洩導人情。”  
  
（3）奏乐。《詩·大雅·行葦》：“嘉殽𦜉臄，或歌或咢。”\*毛\*傳：“歌者比於琴瑟也。徒擊鼓曰咢。”《禮記·檀弓下》：“歌於斯，哭於斯。”\*孔穎達\*疏：“歌，謂祭祀時奏樂也。”  
  
（4）古代诗歌体裁之一。如：《長恨歌》。\*唐\*\*元稹\*《樂府古題序》：“《詩》訖於\*周\*，《離騷》訖於\*楚\*。是後，《詩》之流為二十四名：賦、頌、銘、贊、文、誄、箴、詩、行、詠、吟、題、怨、歎、章、篇、操、引、謡、謳、歌、曲、詞、調，皆詩人六義之餘，而作者之旨。”\*宋\*\*嚴羽\*《滄浪詩話·詩體》：“古有鞠歌行、放歌行、長歌行、短歌行。又有單以歌名者、行名者，不可枚述。”  
  
（5）颂扬；歌颂。\*漢\*\*揚雄\*《趙充國頌》：“昔\*周\*之\*宣（王\*），有\*方（叔）\*有（\*召）虎\*，詩人歌功，乃列於《雅》。”《後漢書·陳俊傳》：“\*俊\*撫貧弱，表有義，檢制軍吏，不得與郡縣相干，百姓歌之。”\*唐\*\*李白\*《天長節使鄂州刺史韋公德政碑》：“噫大块之氣，歌炎\*漢\*之風。”  
  
（6）古乐器名。《新唐書·禮樂志十一》：“案設羽葆鼓一，大鼓一，金錞一，歌、簫、笳皆二。”  
  
（7）中医学名词。叹声。《素問·陰陽應象大論》：“在音為宫，在聲為歌。”\*王冰\*注：“歌，嘆聲也。”  
  
（8）姓。《萬姓統譜·歌韻》：“歌，見《姓苑》。”

歍##歍  
  
《説文》：“歍，心有所惡，若吐也。从欠，烏聲。一曰口相就。”  
  
（一）wū　《廣韻》哀都切，平模影。魚部。  
  
（1）作呕；恶心。《説文·欠部》：“歍，心有所惡，若吐也。”\*段玉裁\*注：“謂欲吐未吐。”\*王筠\*句讀：“心有所惡而喑噁叱吒，其聲似歐吐之聲也。”《太玄·竈》：“次七，脂牛正肪，不濯釜而烹，則歐歍之疾至。”\*范望\*注：“歐歍，吐逆之聲也。”  
  
（2）呕吐。《山海經·大荒北經》：“\*共工\*之臣名曰\*相繇\*，九首蛇身，自環，食於九土，其所歍所尼，即為源澤。”\*郭璞\*注：“歍，嘔，猶噴吒。”  
  
（3）呵气。《説文·欠部》：“歍，口相就。”\*王筠\*句讀：“一作口呴也。《玉篇》：‘呴，亦嘘吹之也。’引《老子》曰：‘或呴或吹。’案：今人撫育小兒，往往歍之。”  
  
（二）yāng　《古音獵要》音鴦。  
  
〔歍唈〕也作“嗚邑”、“嗚咽”。失声抽泣。《爾雅·釋言》“僾，唈也”\*清\*\*郝懿行\*義疏：“按：歍唈即於悒，或作嗚唈，亦作嗚咽，竝字音小異耳。於、嗚聲同。”\*清\*\*高翔麟\*《説文字通·欠部》：“歍，失聲也。音鴦，歍唈。”《淮南子·覽冥》：“\*孟嘗君\*為之增欷歍唈，流涕狼戾不可止。”\*高誘\*注：“歍唈，哭失聲也。歍，讀鴛鴦之鴦。”\*南朝\*\*齊\*\*謝朓\*《拜中軍記室辭隋王牋》：“岐路西東，或以歍唈。”\*清\*\*譚嗣同\*《和仙槎除夕感懷四篇並叙》：“歍邑陳言，所感深焉，亦不自知粗放爾許。”

歎##歎  
  
《説文》：“歎，吟也。从欠，𪅀省聲。𣥁，籀文歎不省。”\*徐鍇\*繫傳：“此悲歎也。《古詩》曰：‘一彈再三歎。’从口作嘆。嘆，息也。”\*段玉裁\*注：“古‘歎’與‘嘆’義别。‘歎’與喜樂為類，‘嘆’與怒哀為類。”  
  
tàn　《廣韻》他旦切，去翰透。元部。  
  
（1）吟诵。也作“嘆”。《説文·欠部》：“歎，吟也。”《集韻·翰韻》：“歎，《説文》：‘吟也。’通作嘆。”《文選·曹植〈與吴季重書〉》：“鳳歎虎視。”\*李善\*注：“歎，猶歌也，取美壯之意。”《三國志·魏志·陳思王植傳》：“如此，則古人之所歎，《風》、《雅》之所詠，復存於聖世矣。”\*晋\*\*陸機\*《日出東南隅行》：“冶容不足詠，春遊良可歎。”  
  
（2）赞和。指歌尾曳声以相助。《禮記·樂記》：“清廟之瑟，朱絲而疏越。壹倡而三歎，有遺音者矣。”\*鄭玄\*注：“倡，發歌句也；三歎，三人從歎之耳。”  
  
（3）称美；赞许。也作“嘆”。《玉篇·欠部》：“歎，歎美也。”《正字通·欠部》：“歎，與嘆同。稱美曰歎。”《禮記·郊特牲》：“賓入大門而奏《肆夏》，示易以敬也。卒爵而樂闕，\*孔子\*屢歎之。”\*鄭玄\*注：“美此禮也。”《後漢書·文苑傳下·禰衡》：“如\*衡\*所書，莫不歎伏。”\*南朝\*\*梁\*\*蕭統\*《文選·序》：“\*吉甫\*有‘穆若’之談，\*季子\*有‘至矣’之歎。”《古今小説·臨安里錢婆留發跡》：“聞\*錢鏐\*討叛成功，上表申奏，大加歎賞。”  
  
（4）古代诗歌体裁之一。\*唐\*\*元稹\*《樂府古題序》：“《詩》訖於\*周\*，《離騷》訖於\*楚\*。是後，《詩》之流為二十四名：賦、頌、銘、贊、文、誄、箴、詩、行、詠、吟、題、怨、歎、章、篇、操、引、謡、謳、歌、曲、詞、調，皆詩人六義之餘，而作者之旨。”  
  
（5）同“嘆”。叹息。《廣韻·翰韻》：“歎，歎息。”《集韻·寒韻》：“歎，太息也，或从口。”\*五代\*\*徐鍇\*《説文解字繫傳·欠部》：“歎，此悲歎也。《古詩》曰：‘一彈再三歎。’从口作嘆。嘆，息也。”《詩·周南·關雎序》：“言之不足，故嗟歎之。”\*陸德明\*釋文：“本亦作嘆，歎息也。”\*三國\*\*魏\*\*曹植\*《三良》：“攬涕登君墓，臨穴仰天歎。”《封神演義》第一回：“上天垂象皆如此，徒令英雄歎不平。”  
  
（6）姓。《萬姓統譜·翰韻》：“歎，見《姓苑》。”

歏##歏  
  
（一）jìn　《廣韻》渠遴切，去震羣。  
  
张口舒气。《廣韻·震韻》：“歏，歏欠。”《集韻·稕韻》：“歏，欠也。”按：《字彙·欠部》：“歏，同歎。”  
  
（二）qūn　《玉篇》丘云切。  
  
气盛。《玉篇·欠部》：“歏，氣盛也。”

歐##歐  
  
〔欧〕  
  
《説文》：“歐，吐也。从欠，區聲。”\*邵瑛\*羣經正字：“今經典作‘嘔’，正字當作‘歐’。”  
  
（一）ǒu　《廣韻》烏后切，上厚影。侯部。  
  
同“嘔”。呕吐。《説文·欠部》：“歐，吐也。”《集韻·𠪋韻》：“歐，或作嘔。”《山海經·海外北經》：“\*歐絲\*之野在\*大踵\*東，一女子跪據樹歐絲。”\*郭璞\*注：“言噉桑而吐絲，蓋蠶類也。”《漢書·丙吉傳》：“\*吉\*馭吏耆酒，數逋蕩，嘗從\*吉\*出，醉歐丞相車上。”\*顔師古\*注：“歐，吐也。”\*梁启超\*《龙游县志·序》：“\*天吴\*紫凤缕错织文，常人所不注意者，字字皆欧心血铸成。”  
  
（二）ōu　《廣韻》烏侯切，平侯影。  
  
（1）同“謳”。歌颂。《集韻·矦韻》：“謳，氣出而歌也，或从欠。”《三公山碑》：“百姓歐歌，得我惠君。”\*宋\*\*王安石\*《寓言十五首》之十三：“歐人必知己，\*墨子\*見何寡。”  
  
（2）通“毆”。殴打；捶击。\*清\*\*朱駿聲\*《説文通訓定聲·需部》：“歐，叚借為毆。”《漢書·張良傳》：“（老父）顧謂\*良\*曰：‘孺子下取履！’\*良\*愕然，欲歐之。”\*顔師古\*注：“歐，擊也。”按：《史記·留侯世家》作“毆”。《新五代史·史弘肇傳》：“\*弘肇\*欲歐之，\*逢吉\*先出。”  
  
（3）通“敺（qū）”。驱使。\*清\*\*朱駿聲\*《説文通訓定聲·需部》：“歐，叚借為敺。”《大戴禮記·禮察》：“或導之以德政，或歐之以法令。”《風俗通·祀典》：“歐爵簸揚，田農之事也。”\*王利器\*注：“歐，當作敺。”《禮記·檀弓下》“古之侵伐者”\*唐\*\*孔穎達\*疏：“《穀梁傳》云：苞人民，歐牛馬曰侵；斬樹木，壞宫室曰伐。”  
  
（4）\*欧洲\*的简称。\*康有为\*《大同书》：“若世爵则公侯继轨，乳臭承袭，\*欧\*土千年之封建贵族及大地主各国犹是也。”\*毛泽东\*《念奴娇·昆仑》：“一截遗\*欧\*，一截赠\*美\*，一截还东国。”  
  
（5）姓。《廣韻·侯韻》：“歐，歐陽，複姓。出\*長沙郡\*。”\*宋\*\*羅泌\*《路史·後紀十三下》：“（\*越王\*\*無疆\*）次子\*蹄\*守\*歐餘（山\*）之陽，為\*歐\*氏……\*歐陽\*氏。”

歑##歑  
  
《説文》：“歑，温吹也。从欠，虖聲。”  
  
hū　《廣韻》荒烏切，平模曉。魚部。  
  
（1）呵气；出气。《説文·欠部》：“歑，温吹也。”《玉篇·欠部》：“歑，出氣息也。出曰歑，入曰哈。”  
  
（2）〔歍歑〕同“嗚呼”。《玉篇·欠部》：“歑，或呼字。”\*清\*\*黄生\*《義府·前碑》：“歍歑𢜺哉，即嗚呼哀哉。”

歒##歒  
  
（一）tì　《集韻》他歷切，入錫透。  
  
〔歒赥〕小儿喜笑貌。《集韻·錫韻》：“歒，歒赥，小人喜笑皃。”《類篇·欠部》：“歒，歒赥，小兒喜笑也。”  
  
（二）xiāo　《龍龕手鑑》許喬反。  
  
同“歊”。《龍龕手鑑·欠部》：“歒，俗歊。”

歓##歓  
  
同“歡”。《宋元以來俗字譜》：“歡”，《嶺南逸事》作“歓”。

歔##歔  
  
《説文》：“歔，欷也。从欠，虚聲。一曰出气也。”  
  
xū　《廣韻》朽居切，平魚曉。魚部。  
  
（1）哽咽；抽泣。《説文·欠部》：“歔，欷也。”\*徐鍇\*繫傳：“歔欷者，悲泣气咽而抽息也。”\*王筠\*句讀：“二字雙聲，\*許\*君不以為連語，而用轉注者，二字亦或單用。”《廣雅·釋詁三》：“歔，悲也。”《楚辭·離騷》：“曾歔欷余鬱邑兮，哀朕時之不當。”\*王逸\*注：“歔欷，或曰哀泣之聲也。”\*南朝\*\*梁江淹\*《無錫縣歷山集》：“一聞清琴奏，歔泣方留連。”\*清\*\*王士禛\*《葉母張宜人墓誌銘》：“悲者不可為絫歔。”  
  
（2）呵气以温物。《説文·欠部》：“歔，出气也。”\*段玉裁\*注：“歔，與口部嘘略同。”《老子》第二十九章：“故物或行或隨，或歔或吹。”\*清\*\*張之洞\*《讀史絶句·司馬相如》：“傳遞琴心作上賓，吹歔賦手藉閹人。”

歕##歕  
  
¹²歕  
  
同“噴”。《説文·欠部》：“歕，吹气也。从欠，賁聲。”\*鈕樹玉\*校録：“為噴之重文。”\*徐灝\*注箋：“《欠部》之字多互从口，其義有似異而同者，實本一字耳。”《廣雅·釋詁四》：“歕，吐也。”\*王念孫\*疏證：“歕，與噴同。”《玉篇·欠部》：“歕，歕氣也。口含物歕散也。”《穆天子傳》卷五：“黄之池，其馬歕沙，皇人威儀；黄之澤，其馬歕玉，皇人壽穀。”《顔氏家訓·涉務》：“見馬嘶歕陸梁，莫不震懾。”\*宋\*\*黄庭堅\*《念奴嬌》：“\*孫郎\*微笑，坐來聲歕霜竹。”\*元\*\*紀君祥\*《趙氏孤兒》第一折：“見孤兒額顱上汗津津，口角頭乳食歕。”

歖##歖  
  
（一）xǐ　《玉篇》欣里切。之部。  
  
同“喜”。《説文·喜部》：“喜，樂也。歖，古文喜，从欠。”\*清\*\*姚華\*《曲海一勺·明詩》：“予説不孤，自歖得證。”  
  
（二）yǐ　《集韻》隱几切，上旨影。  
  
〔歖㰳〕也作“㰻㰳”。驴鸣。《集韻·旨韻》：“歖，㰻㰳，驢鳴。或省。”

歗##歗  
  
同“嘯”。《説文·欠部》：“歗，吟也。从欠，肅聲。《詩》曰：‘其歗也謌。’”\*徐鍇\*繫傳：“歗者，吹氣出聲也。”《詩·小雅·白華》：“歗歌傷懷，念彼碩人。”\*陸德明\*釋文：“歗音嘯，本亦作嘯。”\*宋\*\*朱熹\*《登面山亭》：“長歗天風來，雲散空宇碧。”\*清\*\*譚嗣同\*《怪石歌》：“不然\*天竺\*忘\*靈鷲\*，月黑深林歗猨狖。”

歘##歘  
  
同“欻”。《字彙·欠部》：“歘，與欻同。”\*漢\*\*曹操\*《陌上桑》：“若疾風遊歘飄飄。”\*唐\*\*杜甫\*《敬贈鄭諫議十韻》：“將期一諾重，歘使寸心傾。”\*仇兆鰲\*注：“\*鄭\*氏曰：歘，暴起也。”\*宋\*\*蘇軾\*《跋姜君弼課册》：“雲興天際，歘若車蓋。”《聊齋志異·王六郎》：“歘有羊角風起，隨行十餘里。”

歙##歙  
  
《説文》：“歙，縮鼻也。从欠，翕聲。\*丹陽\*有\*歙縣\*。”  
  
（一）xī　《廣韻》許及切，入緝曉。緝部。  
  
（1）用鼻吸气。《説文·欠部》：“歙，縮鼻也。”\*王筠\*句讀：“歙與吸同音，其引气入内亦同，惟吸气自口入，歙气自鼻入為不同耳。吸者口無形，故曰内息也。歙者作意如此，則鼻微有形，故曰縮鼻。縮者蹴也。”又吸入。\*南朝\*\*宋\*\*鮑照\*《石帆銘》：“吐\*湘\*引\*漢\*，歙\*蠡\*吞\*沱\*。”\*唐\*\*張懷瓘\*《書斷中·隸書二十八人·謝靈運》：“（\*謝靈運\*真草俱美）雖不逮師，歙風吐雲，簸蕩川岳，其亦庶幾。”  
  
（2）收敛；敛藏。《老子》第三十六章：“將欲歙之，必固張之。”《淮南子·兵略》：“（用兵之道）為之以歙，而應之以張。”\*唐\*\*元稹\*《唐故工部員外郎杜君墓誌銘并序》：“\*宋\*、\*齊\*之間，教失根本，士以簡慢、歙習、舒徐相尚，文章以風容、色澤、放曠、精清為高。”  
  
（3）船近岸。《淮南子·詮言》：“方船濟乎江，有虚船從一方來，觸而覆之，雖有伎心，必無怨色；有一人在其中，一謂張之，一謂歙之，再三呼而不應，必以醜聲隨其後。”\*高誘\*注：“持舟檝者，謂近岸為歙，遠岸為張也。”  
  
（4）同“翕”。闭合；和顺。《正字通·欠部》：“歙，合也，與翕同。”《漢書·韓延壽傳》：“\*延壽\*乃起聽事，勞謝令丞以下，引見尉薦。郡中歙然，莫不傳相敕厲，不敢犯。”  
  
（二）shè　《廣韻》書涉切，入葉書。  
  
（1）\*江西省\*\*婺源县\*（原属\*安徽省\*）\*歙溪\*所产砚石——“歙砚”的简称。\*明\*\*方以智\*《物理小識·器用類·辨硯》：“《硯譜》：‘\*青州\*紅絲第一，\*柳公權\*用之。其實，\*端\*第一，次\*歙\*，次\*臨洮\*駝磯，\*廬山\*、\*常山\*不及也。’”  
  
（2）用同“攝”。捉持。《世説新語·輕詆》：“（\*江）虨\*以手歙\*叔虎\*云：‘酷吏！’詞色甚彊。”  
  
（3）县名。在今\*安徽省\*东南部。\*秦\*置县。《説文·欠部》：“歙，\*丹陽\*有\*歙縣\*。”  
  
（三）xié　《集韻》虚涉切，入葉曉。  
  
（1）收缩。《後漢書·張衡傳》：“干進苟容，我不忍以歙肩。”\*李賢\*注：“歙，斂也。《孟子》曰：‘阿意事貴，脅肩所尊，俗之情也。’歙，亦脅也。”  
  
（2）惧貌。《集韻·葉韻》：“歙，懼皃。”

歛##歛  
  
（一）hān　《廣韻》呼談切，平談曉。  
  
（1）欲念。《廣雅·釋詁一》：“歛，欲也。”  
  
（2）给与；给予。《廣雅·釋詁三》：“歛，與也。”《集韻·闞韻》：“歛，予也。”  
  
（3）同“𧵊”。戏乞。《廣韻·談韻》：“𧵊，戲乞人物。亦作斂。”《集韻·𧟹韻》：“歛，戲乞曰歛。”  
  
（二）liǎn  
  
用同“斂”。聚集；收敛。《睡虎地秦墓竹簡·為吏之道》：“賦歛毋度。”\*唐\*\*劉禹錫\*《傷秦姝行》：“歛蛾收袂凝清光，抽弦緩調怨且長。”\*明\*\*李贄\*《史綱評要·東漢記·獻帝二十四年》：“\*魏王\*\*操\*自臨\*漢中\*，\*劉備\*乃歛衆拒險，不交鋒。”

歜##歜  
  
《説文》：“歜，盛气怒也。从欠，蜀聲。”  
  
（一）chù　《廣韻》尺玉切，入燭昌。屋部。  
  
（1）盛怒。《説文·欠部》：“歜，盛气怒也。”《玉篇·欠部》：“歜，怒氣也。”\*宋\*\*吴潛\*《賀新郎·和趙丞相見壽》：“虚舟飄瓦何煩歜。奈羊腸，千歧萬折，近來純熟。”  
  
（2）气浓盛。\*清\*\*段玉裁\*《説文解字注·欠部》：“歜，引申為凡氣盛之偁。”\*章炳麟\*《新方言·釋器》：“\*浙江\*謂香盛曰香歜，作初感反。”  
  
（二）zàn　《廣韻》徂感切，上感以。侵部。  
  
切断的菖蒲根。可佐食，也可入药。《廣韻·感韻》：“歜，昌蒲葅。”《左傳·僖公三十年》：“冬，王使\*周公閲\*來聘，饗有昌歜。”\*杜預\*注：“昌歜，昌蒲葅。”\*孔穎達\*疏：“《周禮·醢人》‘朝事之豆，其實有昌本、麋臡。’\*鄭玄\*注：‘昌本，昌蒲根，切之四寸為葅。’彼昌本可以為葅，知此昌歜，即是昌蒲葅也。”\*唐\*\*韓愈\*《送無本師歸范陽》：“來尋吾何能，無殊嗜昌歜。”\*清\*\*趙進美\*《桑宏羊論》：“神衛昌歜，藥之良者也。人無疾而服之，日多於飲食，且將生害而致疾。”按：《玉篇·欠部》：“𣤶，俎敢切，昌蒲葅也。”疑“歜”释昌蒲葅，误。参见“𣤶”。

歝##歝  
  
yì　《集韻》夷益切，入昔以。  
  
同“斁”。《集韻·㫺韻》：“斁，《説文》：解也。引《詩》服之無斁。斁，猒也。一曰終也。古从欠。”《清史稿·樂志三》：“誠無歝兮，嘉薦；神燕娭兮，降休。”

歞##歞  
  
è　《集韻》鄂合切，入合疑。  
  
〔歁歞〕见“歁（kè）”。

歟##歟  
  
〔欤〕  
  
《説文》：“歟，安气也。从欠，與聲。”\*段玉裁\*注：“今用為語末之辭，亦取安舒之意。通作‘與’。”  
  
yú　《廣韻》以諸切，平魚以。又余吕切，羊洳切。魚部。  
  
语气词。表示疑问、反诘、推测、停顿、感叹，语气徐缓而安舒。《説文·欠部》：“歟，安气也。”\*徐鍇\*繫傳：“\*孔子\*曰：‘歸歟！歸歟！’今試言之，則气緩而安也。”1.用于句末。《玉篇·欠部》：“歟，語末辭。”《楚辭·漁父》：“漁父見而問之曰：‘子非三閭大夫歟？’”\*漢\*\*曹操\*《論吏士行能令》：“論者之言，一似管窺虎歟！”\*唐\*\*柳宗元\*《零陵郡復乳穴記》：“誠乎物而信乎道，人樂用命，熙熙然以效其有。斯其為政也，而獨非祥也歟？”\*清\*\*譚嗣同\*《仁學》：“彼吏士之顧忌者誰歟？”2.用于句中。\*漢\*\*班固\*《明堂詩》：“猗歟緝熙，允懷多福。”

歠##歠  
  
《説文》：“歠，㱃也。从㱃省，叕聲。吷，歠或从口从夬。”  
  
chuò　《廣韻》昌悦切，入薛昌。月部。  
  
（1）饮；喝。《説文·㱃部》：“歠，㱃也。”《玉篇·欠部》：“歠，大欱也。”《楚辭·漁父》：“衆人皆醉，何不餔其糟而歠其釃。”\*朱熹\*注：“歠，飲也。”\*宋\*\*陸游\*《立秋後四日雨》：“杯泛鵝兒供小歠，碓舂雲子喜新嘗。”《清史稿·列女傳一·稽永仁妻楊》：“\*楊\*日織布易米以為食，指謂\*曾筠\*曰：‘汝能讀書，乃得啖此，未亡人則歠粥。’”又给人喝。《楚辭·大招》：“清馨凍☀，不歠役只。”\*朱熹\*注：“舊注謂不以飲賤役之人。言酒醇美，役人飲之，易醉仆失禮，故不以飲之也。”《禮記·檀弓下》：“歠主人、主婦、室老，為其病也。君命食之也。”\*鄭玄\*注：“歠，歠粥也。”  
  
（2）指羹汤之类。《戰國策·燕策一》：“（\*趙王\*）與\*代王\*飲，而陰告厨人曰：‘即酒酣樂，進熱歠，即反斗擊之。’”

歡##歡  
  
〔欢〕  
  
《説文》：“歡，喜樂也。从欠，雚聲。”\*徐鍇\*繫傳：“喜動聲气，故从欠。”  
  
huān　《廣韻》呼官切，平桓曉。元部。  
  
（1）欢乐。《説文·欠部》：“歡，喜樂也。”《廣雅·釋詁一》：“歡，樂也。”《書·洛誥》：“公功肅將祗歡。”\*孔\*傳：“公功以進大，天下咸敬樂公功。”\*唐\*\*杜甫\*《茅屋為秋風所破歌》：“安得廣厦千萬間，大庇天下寒士俱歡顔，風雨不動安如山。”\*清\*\*洪昇\*《長生殿·情悔》：“釵邊曉鏡明，有多少歡承愛領。”\*鲁迅\*《南腔北调集·〈竖琴〉前记》：“万不可使读者不欢，打断他消闲的雅兴。”  
  
（2）交好；友好。《漢書·陳餘傳》：“上使\*泄公\*持節問之箯輿前。（\*貫高\*）卬視\*泄公\*，勞苦如平生歡。”\*晋\*\*陸機\*《擬古十二首·擬庭中有奇樹》：“歡友蘭時往，迢迢匿音徽。”《續資治通鑑·宋太宗雍熙四年》：“詔詢安邊策，殿中侍御史\*趙孚\*奏議，大畧謂宜内修戰備，外許歡盟，帝嘉納之。”  
  
（3）古时男女相爱，对情人的称呼。\*宋\*\*吴曾\*《能改齋漫録·歡稱婦人》：“\*晋\*、\*吴\*聲歌曲，多以‘儂’對‘歡’，詳其詞意，則‘歡’乃婦人，‘儂’乃男子耳。”\*清\*\*翟灝\*《通俗編·婦女情人》：“《通典》叙六朝謌曲云：\*江\*南皆謂情人為歡。”《樂府詩集·清商曲辭·子夜歌四十二首之十九》：“歡愁儂亦慘，郎笑我便喜。”\*唐\*\*劉禹錫\*《踏歌詞》：“唱盡新詞歡不見，紅霞映樹鷓鴣鳴。”  
  
（4）方言。起劲；热闹。\*柳青\*《创业史》第一部第十章：“你不是跑得挺欢吗？”\*杨沫\*《青春之歌》第一部第十一章：“告诉你，东北义勇军打的欢着呢，咱们，咱们早晚一定能打回老家。”  
  
（5）古方言。造帆称为欢。\*宋\*\*周密\*《齊東野語·舟人稱謂有據》：“余生長澤國，每聞舟子呼造帆曰歡……乃觀\*唐\*《樂府》有詩云：‘蒲帆猶未織，争得一歡成。’是知方言俗語，皆有所據。”  
  
（6）指饮食。《禮記·曲禮上》：“君子不盡人之歡，不竭人之忠，以全交也。”\*鄭玄\*注：“歡謂飲食；忠謂衣服之物。”\*孔穎達\*疏：“飲食是會樂之具，承歡為易；衣服比飲食為難，必關忠誠籌度，故名忠。各有所以也。”  
  
（7）通“勸（quàn）”。尽力。\*清\*\*朱駿聲\*《説文通訓定聲·乾部》：“歡，叚借為勸。”《韓非子·説林上》：“\*齊\*攻\*宋\*，\*宋\*使\*臧孫子\*南求救于\*荆\*，\*荆\*大説，許救之，甚歡。”\*陈奇猷\*集釋引\*顧廣圻\*曰：“歡，當从《策》作勸，\*高\*注：‘勸，力也。’”

𣢀##𣢀  
  
同“弞”。《龍龕手鑑·欠部》：“𣢀”，同“弞”。

𣢁##𣢁  
  
xī　《集韻》馨夷切，平脂曉。  
  
呻吟。也作“㕧”。《玉篇·欠部》：“𣢁，呻吟也。”《集韻·脂韻》：“㕧，《説文》：‘唸㕧，呻也。’或作𣢁。”

𣢂##𣢂  
  
xī　《廣韻》喜夷切，平脂曉。  
  
同“㕧”。呻吟。《廣韻·脂韻》：“𣢂，呻吟聲。”《正字通·欠部》：“𣢂，俗㕧字。”

𣢃##𣢃  
  
同“㰣”。《集韻·支韻》：“㰣，或省。”

𣢄##𣢄  
  
（一）yǒu　《集韻》於糾切，上黝影。  
  
同“𣢜”。愁貌。《集韻·黝韻》：“𣢜，愁也。或省。”  
  
（二）yōu　《玉篇》音幽。  
  
同“呦”。象声词。《玉篇·欠部》：“呦，鹿鳴。亦作𣢄。”《字彙·欠部》：“𣢄，與呦同，鹿鳴聲。”

𣢅##𣢅  
  
hān　《類篇》呼甘切，平談曉。  
  
同“憨”。痴愚。《類篇·欠部》：“𣢅，愚也。”《字彙·欠部》：“𣢅，與憨同，癡也。”

𣢆##𣢆  
  
同“㰟”。《字彙·欠部》：“𣢆，同㰟。”

𣢇##𣢇  
  
（一）hāi　《集韻》呼來切，平咍曉。  
  
微笑。\*清\*\*段玉裁\*《説文解字注·欠部》：“𣢇，笑不壞顔曰𣢇，各本篆作弞，今正。今按《曲禮》‘笑不至矧’注云：‘齒本曰矧，大笑則見此。’然則笑見齒本曰矧，大笑也；不壞顔曰𣢇，小笑也。”  
  
（二）xī　《集韻》虚其切，平之曉。  
  
同“𣢑”。戏笑貌。《廣雅·釋詁一》：“𣢇，笑也。”\*王念孫\*疏證：“𣢇與咍同。”《集韻·咍韻》：“𣢑，𣢑𣢑，戲笑聲。或作𣢇。”又《之韻》：“𣢑，《説文》：‘𣢑𣢑，戲笑皃。’或作𣢇。”

𣢈##𣢈  
  
同“砍”。

𣢉##𣢉  
  
wā　《廣韻》五瓜切，平麻疑。  
  
〔歄𣢉〕见“歄”。

𣢊##𣢊  
  
xù　《玉篇》許勿切。  
  
急怒声。《玉篇·欠部》：“𣢊，急怒聲也。”

𣢋##𣢋  
  
pī　《集韻》篇夷切，平脂滂。  
  
气出声。《集韻·脂韻》：“𣢋，氣出聲。”

𣢌##𣢌  
  
tān　《集韻》他含切，平覃透。  
  
贪；贪欲。也作“欿”。《集韻·𧟹韻》：“欿，《説文》：‘欲得也。’或作𣢌。”

𣢍##𣢍  
  
xī　《集韻》馨夷切，平脂曉。  
  
呻吟。也作“㕧”。《集韻·脂韻》：“㕧，《説文》：‘唸㕧，呻也。’或作𣢍。”又《齊韻》：“𣢍，痛聲。”

𣢎##𣢎  
  
xī　《集韻》馨夷切，平脂曉。  
  
〔唸𣢎〕同“唸㕧”。呻吟。《集韻·脂韻》：“㕧，《説文》：‘唸㕧，呻也。’或作𣢎。”

𣢏##𣢏  
  
bīn　《類篇》悲巾切，平真幫。  
  
气分。《類篇·欠部》：“𣢏，气分。”又气。《篇海類編·通用類·欠部》：“𣢏，气也。”

𣢐##𣢐  
  
（一）qīn　《玉篇》去斤切。  
  
打喷嚏。《玉篇·欠部》：“𣢐，嚏也。”  
  
（二）kēng　《類篇》丘耕切，平耕溪。  
  
咳。《類篇·欠部》：“𣢐，欬也。”

𣢑##𣢑  
  
《説文》：“𣢑，𣢑𣢑，戲笑皃。从欠，之聲。”\*段玉裁\*注：“此今之嗤笑字也。”  
  
xī　《廣韻》許其切，平之曉。之部。  
  
戏笑；讥笑。《説文·欠部》：“𣢑，𣢑𣢑，戲笑皃。”\*段玉裁\*注：“此今之嗤笑字也。《文賦》曰：‘雖濬發於巧心，或受𣢑於拙目。’\*李善\*注：‘𣢑，笑也。與嗤同。’”《廣韻·之韻》：“𣢑，喜笑。”\*黄侃\*《蘄春語》：“（胡化）則\*吴\*讀乎化，未足𣢑也。”

𣢒##𣢒  
  
yú　《玉篇》羊朱切。  
  
〔𣢒𣢒〕呼犬声。《玉篇·欠部》：“𣢒，𣢒𣢒，呼犬聲。”

𣢓##𣢓  
  
xì　《改併四聲篇海》引《奚韻》許計切。  
  
气起貌。《改併四聲篇海·欠部》引《奚韻》：“𣢓，氣起皃。”按：《康熙字典》引《字彙補》作“氣越貌”，并按云：“即㰥字之譌。”

𣢕##𣢕  
  
cì　《改併四聲篇海·欠部》引《川篇》：“𣢕，且四切。”《字彙補·欠部》：“𣢕，且四切，音次。義未詳。”

𣢖##𣢖  
  
qiàn　《改併四聲篇海·欠部》引《類篇》：“𣢖，音欠。”

𣢗##𣢗  
  
xiā　《廣韻》呼甲切，入狎曉。  
  
鼻息。《廣韻·狎韻》：“𣢗，𣢗𣢗，鼻息。”《龍龕手鑑·欠部》：“𣢗，鼻息貌。”

𣢘##𣢘  
  
同“呻”。《玉篇·欠部》：“𣢘，𣢘吟也。亦作呻。”《集韻·真韻》：“呻，《説文》：‘吟也。’或从欠。”

𣢙##𣢙  
  
同“㰣”。《龍龕手鑑·欠部》：“𣢙，或作㰣。”

𣢚##𣢚  
  
wá　《集韻》吾瓜切，平麻疑。  
  
〔歄𣢚〕同“歄𣢉”。微弱貌。《集韻·麻韻》：“𣢉，歄𣢉，弱皃。或从瓜。”《字彙·欠部》：“𣢚，同𣢉。”又：“歄𣢉，微弱貌。”

𣢛##𣢛  
  
è　《集韻》乙革切，入麥影。  
  
〔𣢛𣤈〕笑语。《集韻·麥韻》：“𣢛，𣢛𣤈，笑語。”

𣢜##𣢜  
  
《説文》：“𣢜，愁皃。从欠，幼聲。”\*徐鉉\*注：“《口部》‘呦’字或作‘𣢜’，此重出。”\*王筠\*句讀：“《廣韻》則謂‘𣢜’與‘呦’同，無‘愁皃’一義矣。知《説文》‘呦’之重文‘𣢜’，乃\*唐\*以後增。”  
  
（一）yǒu　《廣韻》於糾切，上黝影。又於六切。幽部。  
  
忧愁貌。《説文·欠部》：“𣢜，愁皃。”\*錢坫\*斠詮：“愁義與憂同。”  
  
（二）yōu　《廣韻》於虯切，平幽影。  
  
同“呦”。《集韻·幽韻》：“呦，《説文》：‘鹿鳴聲。’或从欠。”

𣢝##𣢝  
  
xìng　《廣韻》許令切，去勁曉。  
  
含笑貌。《玉篇·欠部》：“𣢝，含笑貌。”《廣韻·勁韻》：“𣢝，含笑也。”《集韻·勁韻》：“𣢝，笑也。”

𣢞##𣢞  
  
ní　《玉篇》年支切。  
  
（1）声音。《玉篇·欠部》：“𣢞，聲也。”  
  
（2）和悦。《字彙·欠部》：“𣢞，和悦也。”

𣢟##𣢟  
  
（一）hán　《集韻》胡甘切，平談匣。  
  
同“𣵷”。《集韻·談韻》：“𣵷，或作𣢟。”  
  
（二）xián　《字彙》許咸切。  
  
气起貌。《字彙·欠部》：“𣢟，氣起貌。”

𣢠##𣢠  
  
bì　《廣韻》毗必切，入質並。  
  
吹。《玉篇·欠部》：“𣢠，吹也。”

𣢡##𣢡  
  
shēng　《龍龕手鑑》音生。  
  
同“笙”。《龍龕手鑑·生部》：“𣢡，正作笙。”

𣢢##𣢢  
  
同“𣢜”。《説文長箋·欠部》：“𣢢”，同“𣢜”。

𣢣##𣢣  
  
同“𣣝”。《玉篇·欠部》：“𣢣，汁錯喉。”《集韻·職韻》：“𣣝，錯喉。或作𣢣。”

𣢤##𣢤  
  
zhān　《改併四聲篇海·欠部》引《川篇》：“𣢤，音占。”

𣢥##𣢥  
  
diàn　《改併四聲篇海·欠部》引《搜真玉鏡》：“𣢥，都念切。”《字彙補·欠部》：“𣢥，都念切，典去聲。義未詳。”

𣢦##𣢦  
  
yǔ　《改併四聲篇海·欠部》引《搜真玉鏡》：“𣢦，音語。”《字彙補·欠部》：“𣢦，五舉切，音語。見《篇韻》。”

𣢧##𣢧  
  
同“𤜹”。《集韻·虞韻》：“𤜹，𤜹𤜹，呼犬子。或作𣢧。”

𣢨##𣢨  
  
ǒu　《玉篇》烏口切。  
  
同“歐（嘔）”。呕吐。《玉篇·欠部》：“𣢨，吐也。”《集韻·𠪋韻》：“歐，《説文》：‘吐也。’或作𣢨。”

𣢩##𣢩  
  
同“𣣲”。《廣韻·業韻》：“𣢩”，同“𣣲”。

𣢪##𣢪  
  
guǐ　《集韻》古委切，上紙見。  
  
疲极。《玉篇·欠部》：“𣢪，疲極也。”一说“𤿡”的讹字。《正字通·欠部》：“𣢪，𤿡字之譌。舊註疲極，與𤿡義近，改音鬼，非。”

𣢫##𣢫  
  
（一）wǎng　《廣韻》紆往切，上養影。  
  
佞人。《廣韻·養韻》：“𣢫，佞人。”《集韻·養韻》：“𣢫，佞也。”  
  
（二）wāng　《字彙》於狂切。  
  
妄。《字彙·欠部》：“𣢫，妄也。”

𣢬##𣢬  
  
qiān　《改併四聲篇海》引《玉篇》丘凡切。  
  
（1）多智慧。《改併四聲篇海·欠部》引《玉篇》：“𣢬，多智也。”《字彙·欠部》：“𣢬，多智慧也。”  
  
（2）含笑。《字彙·欠部》：“𣢬，含笑。”

𣢭##𣢭  
  
yí　《玉篇》弋之切。  
  
饮；喝。《玉篇·㳄部》：“𣢭，歠也。”

𣢮##𣢮  
  
同“巸”。《集韻·之韻》：“巸，《説文》：‘廣𦣞也。’一曰長也，美也。或从欠。”

𣢯##𣢯  
  
同“嗗”。《玉篇·欠部》：“𣢯，飲聲。”《正字通·欠部》：“𣢯，飲急聲。本作嗗。”

𣢰##𣢰  
  
《説文》：“𣢰，惄然也。从欠，尗聲。《孟子》曰：‘\*曾西\*𣢰然。’”\*段玉裁\*注：“此以曡韻為訓……𣢰然，心口不安之皃也。”  
  
cù　《廣韻》子六切，入屋精。沃部。  
  
（1）心口不安之貌。《説文·欠部》：“𣢰，惄然也。《孟子》曰：‘\*曾西\*𣢰然。’”\*段玉裁\*注：“《心部》曰：‘惄，憂也。’𣢰然，心口不安之皃也。”\*邵瑛\*羣經正字：“今《孟子·公孫丑》作‘蹵然’，《禮記》又作‘蹴然’……‘蹵然’、‘蹴然’正字當作‘𣢰’。”  
  
（2）悲貌。《玉篇·欠部》：“𣢰，欻悲皃。”《集韻·屋韻》：“𣢰，悲貌。”\*明\*\*張景\*《飛丸記·權門狼狽》：“不要只管𣣉𣢰，留些眼淚路上哭哭。”

𣢱##𣢱  
  
同“𣣦（㰨）”。《改併四聲篇海·欠部》引《餘文》：“𣢱，《博雅》：‘息也。’”按：《集韻·麻韻》作“𣣦”，《廣雅·釋詁二》作“㰨”。

𣢲##𣢲  
  
qiān　《廣韻》丘凡切，平凡溪。  
  
多智慧。《玉篇·欠部》：“𣢲，多智也。”《廣韻·凡韻》：“𣢲，多智慧也。”

𣢳##𣢳  
  
dìng　《改併四聲篇海》引《川篇》丁孕切。  
  
余声。《改併四聲篇海·欠部》引《川篇》：“𣢳，餘聲。”

𣢴##𣢴  
  
kēng　《改併四聲篇海》引《川篇》音坑。  
  
咳。《改併四聲篇海·欠部》引《川篇》：“𣢴，咳也。”按：《康熙字典·欠部》：“𣢴，疑即㰢字譌文。”

𣢶##𣢶  
  
chù　《改併四聲篇海·欠部》引《搜真玉鏡》：“𣢶，丑出切。”《字彙補·欠部》：“𣢶，音黜。義闕。”

𣢷##𣢷  
  
ǒu　《篆隷萬象名義》於垢反。  
  
缩鼻；呕吐。《篆隷萬象名義·欠部》：“𣢷，蹙鼻也，歐也，吐也。”

𣢸##𣢸  
  
同“款”。《直音篇·欠部》：“𣢸”，同“款”。\*清\*\*查繼佐\*《罪惟録·叛逆列傳·王嘉胤、高迎祥》：“凡賊就𣢸，無不旋踵叛。”

𣢺##𣢺  
  
hān　《廣韻》火含切，平覃曉。  
  
（1）含笑。《玉篇·欠部》：“𣢺，含笑也。”《廣韻·覃韻》：“𣢺，含笑皃。”  
  
（2）贪欲。《玉篇·欠部》：“𣢺，貪欲也。”

𣢻##𣢻  
  
同“款”。《龍龕手鑑·欠部》：“𣢻”，同“款”。

𣢽##𣢽  
  
同“𣢬”。《改併四聲篇海·欠部》引《搜真玉鏡》：“𣢽，丘凡切。”《字彙補·欠部》：“𣢽，與𣢬同。”

𣣇##𣣇  
  
同“款”。\*清\*\*查繼佐\*《罪惟録·帝紀一·太祖高皇帝》：“時\*左君弼\*保\*陳州\*，令旨歸其母，以書致意，\*君弼\*涕泣就𣣇。”

𣣈##𣣈  
  
diàn　《集韻》丁練切，去霰端。又都念切。  
  
〔𣣈㕧〕同“唸㕧”。呻吟。《玉篇·欠部》：“𣣈，呻也。”《集韻·霰韻》：“唸，《説文》：‘㕧也。’引《詩》‘民之方唸㕧’。或作𣣈。”

𣣉##𣣉  
  
xì　《廣韻》許激切，入錫曉。  
  
流鼻涕；流眼泪。《玉篇·欠部》：“𣣉，出鼻涕。”《廣韻·錫韻》：“𣣉，出涕。”\*明\*\*張景\*《飛丸記·權門狼狽》：“不要只管𣣉𣢰，留些眼淚，路上哭哭。”

𣣊##𣣊  
  
zī　《集韻》將支切，平支精。  
  
〔㖩𣣊〕无廉。《集韻·支韻》：“𣣊，㖩𣣊，無廉也。”

𣣋##𣣋  
  
líng　《廣韻》力膺切，平蒸來。  
  
同“倰”。欺凌。《廣韻·蒸韻》：“𣣋，欺𣣋，俗。”《集韻·蒸韻》：“倰，侵尚也。亦作𣣋。”《大方等大集經》卷五十二：“今此\*瞿曇仙\*，大欲期𣣋我。”

𣣌##𣣌  
  
《説文》：“𣣌，戰見血曰傷，亂或為惽，死而復生為𣣌。从死，次聲。”  
  
（一）zì　《廣韻》資四切，去至精。又七四切。脂部。  
  
复苏；复活。《説文·死部》：“𣣌，戰見血曰傷，亂或為惽，死而復生為𣣌。”\*段玉裁\*注：“謂之𣣌者，次於死也。”\*朱駿聲\*通訓定聲：“按：《左傳》‘六日而蘇’，以蘇為之。蘇、𣣌雙聲……字亦作肭，《通俗文》：肭，再生也。”\*清\*\*王闓運\*《與曾侍郎言兵事書》：“賦不益入，徵發不行，百姓無廢業，而民困不𣣌者，財匱于轉徙，埶窮于損輸。”  
  
（二）sì　《集韻》息利切，去至心。  
  
病。《廣雅·釋詁一》：“𣣌，病也。”

𣣍##𣣍  
  
同“𣣕（歑）”。《字彙補·欠部》：“𣣕”，同“𣣍”。

𣣎##𣣎  
  
yù　《集韻》余六切，入屋以。  
  
惊辞。《玉篇·欠部》：“𣣎，驚辭。”

𣣏##𣣏  
  
hūn　《廣韻》呼昆切，平魂曉。  
  
不可知。《廣韻·魂韻》：“𣣏，不可知也。”《類篇·欠部》：“𣣏，𣣏𣣏，不可知也。”

𣣐##𣣐  
  
同“欷”。《字彙補·欠部》：“𣣐，與欷同。見《漢郭君碑》。”

𣣑##𣣑  
  
sǐ　《字彙補》心子切。  
  
香美。《廣羣芳譜》卷二十一引《茶經》：“其色縮也，其馨𣣑也。”

𣣒##𣣒  
  
kǎn　《字彙補》口感切。  
  
动貌。《字彙補·欠部》：“𣣒，動貌。”《太玄·圖》：“雷椎𣣒𥨎，輿物旁震。”

𣣓##𣣓  
  
同“欠”。《玉篇·欠部》：“𣣓，古文欠。”《集韻·驗韻》：“欠，《説文》：張口气悟也。一曰不足也。古作𣣓。”

𣣕##𣣕  
  
同“歑”。《龍龕手鑑·欠部》：“𣣕”，同“歑”。

𣣙##𣣙  
  
同“款”。《龍龕手鑑·欠部》：“𣣙”，同“款”。

𣣚##𣣚  
  
àn　《改併四聲篇海·欠部》引《川篇》：“𣣚，於淡切。”《字彙補·欠部》：“𣣚，音按。義未詳。”

𣣛##𣣛  
  
同“炊”。《改併四聲篇海·欠部》引《搜真玉鏡》：“𣣛，音吹字。”《字彙補·欠部》：“𣣛，音義同炊。”

𣣜##𣣜  
  
yǒu　《玉篇》於糾切。  
  
愁貌。《玉篇·欠部》：“𣣜，愁貌。”

𣣝##𣣝  
  
jí　《集韻》疾力切，入職從。  
  
错喉。《玉篇·欠部》：“𣣝，錯喉。”

𣣞##𣣞  
  
hùn　《玉篇》五困切。  
  
（1）气逆。《玉篇·欠部》：“𣣞，氣逆也。”  
  
（2）动。《篇海類編·通用類·欠部》：“𣣞，動也。”  
  
（3）兢戒貌。《篇海類編·通用類·欠部》：“𣣞，兢戒皃。”

𣣟##𣣟  
  
qiā　《集韻》丘加切，平麻溪。  
  
出气。《玉篇·欠部》：“𣣟，出氣也。”

𣣠##𣣠  
  
hòu　《字彙》胡遘切。  
  
石蜜膜。《字彙·欠部》：“𣣠，石蜜膜也。”

𣣡##𣣡  
  
hóu　《集韻》胡溝切，平侯匣。  
  
〔𣣡㰺〕1·气出貌。《集韻·矦韻》：“𣣡，𣣡㰺，氣出皃。”2.咽病。《集韻·麻韻》：“㰺，𣣡㰺，咽病。”

𣣢##𣣢  
  
同“歋”。《玉篇·欠部》：“𣣢”，同“歋”。

𣣣##𣣣  
  
diàn　《類篇》丁練切，去霰端。  
  
呻吟。《類篇·欠部》：“𣣣，㕧也。”

𣣤##𣣤  
  
同“𣣏”。《集韻·魂韻》：“𣣤，𣣤𣣤不可知也。”\*方成珪\*考正：“案：《類篇》𣣤作𣣏，今據正。”《字彙·欠部》：“𣣤，同𣣏。”

𣣥##𣣥  
  
同“𣣹”。《正字通·欠部》：“𣣥，亦作𣣹。”

𣣦##𣣦  
  
同“㰨”。《集韻·麻韻》：“𣣦，《博雅》‘息也’。”按：\*清\*\*王念孫\*《廣雅疏證·釋詁二》：“各本㰨☀為𣣦。《集韻》、《類篇》‘𣣦’引《廣雅》：‘𣣦，息也。’則\*宋\*時《廣雅》本已誤。考《説文》、《玉篇》、《廣韻》俱無𣣦字。今據以訂正。”

𣣧##𣣧  
  
同“𣣸”。《集韻·有韻》：“𣣸，《説文》：‘吉〔言〕意也。’或省。”

𣣨##𣣨  
  
同“歃”。《集韻·洽韻》：“歃，或作𣣨。”

𣣩##𣣩  
  
xiè　《集韻》顯結切，入屑曉。  
  
〔𣣩𣣩〕气貌。《集韻·屑韻》：“𣣩，𣣩𣣩，气皃。”

𣣭##𣣭  
  
shè　《改併四聲篇海·欠部》引《類篇》：“𣣭，音舍。”《字彙補·欠部》：“𣣭，世射切，音舍。義闕。”

𣣮##𣣮  
  
“歃”的讹字。《改併四聲篇海·欠部》引《龍龕手鑑》：“𣣮，所洽、山輒二切。”《五侯鯖字海·欠部》：“𣣮”，同“歃”。

𣣯##𣣯  
  
同“㱀”。《字彙補·欠部》：“𣣯，與㱀同。”

𣣰##𣣰  
  
同“㰷（𣣌）”。《字彙補·欠部》：“𣣰，《説文長箋》：‘與㰷同。’”

𣣲##𣣲  
  
《説文》：“𣣲，翕气也。从欠，脅聲。”  
  
xié　《廣韻》虚業切，入業曉。盍部。  
  
合气；屏气；抑制呼吸不出声。《説文·欠部》：“𣣲，翕气也。”\*段玉裁\*注：“翕，合也。”\*桂馥\*義證：“翕气也者，翕當為歙。”《廣韻·業韻》：“𣣲，𣣲氣。”\*宋\*\*梅堯臣\*《初冬夜坐憶相城山行》：“馬行聞虎氣，豎耳鼻息𣣲。”

𣣳##𣣳  
  
同“𣣳”。《龍龕手鑑·欠部》：“𣣳，音遥。氣出皃也。”  
  
𣣳  
  
《説文》：“𣣳，𣣳𣣳，气出皃。从欠，䍃聲。”  
  
（一）yáo　《廣韻》餘昭切，平宵以。宵部。  
  
〔𣣳𣣳〕气出貌。《説文·欠部》：“𣣳，𣣳𣣳，气出皃。”  
  
（二）yǎo　《集韻》以紹切，上小以。  
  
出气。《集韻·小韻》：“𣣳，出气也。”

𣣴##𣣴  
  
dà　《集韻》達合切，入合定。  
  
〔𣤶𣣴〕见“𣤶”。

𣣵##𣣵  
  
同“𣣳”。《集韻·小韻》：“𣣳，或作𣣵。”

𣣶##𣣶  
  
xiè　《集韻》許介切，去怪曉。  
  
急气貌。《集韻·怪韻》：“𣣶，急氣皃。”

𣣷##𣣷  
  
chī　《集韻》充之切，平之昌。  
  
同“嗤”。讥笑。《玉篇·欠部》：“𣣷，笑也。”《集韻·之韻》：“嗤，笑也。或作𣣷。”\*清\*\*王闓運\*《莫姬哀詞》：“要㠯樵汲，衆𣣷子諾。余果長貧，終身劬作。”

𣣸##𣣸  
  
《説文》：“𣣸，言意也。从欠，从𠧴，𠧴亦聲。讀若酉。”  
  
yǒu　《廣韻》與久切，上有以。幽部。  
  
意内言外之意。《説文·欠部》：“𣣸，言意也。”\*段玉裁\*注：“有所言之意也，意内言外之意。”\*朱駿聲\*通訓定聲：“謂將有所言而气𨔟然欲出也。”\*徐灝\*注箋：“𣣸，蓋語辭。古通作猷，《尚書》多用猷，為發聲。”

𣣹##𣣹  
  
hē　㊀《廣韻》呼合切，入合曉。  
  
因受寒而引起的咳嗽。《廣韻·合韻》：“𣣹，𣣹瘶。”《集韻·合韻》：“𣣹，瘶也。”《類篇·欠部》：“𣣹，瘮瘶也。”  
  
㊁《廣韻》呼盍切，入盍曉。  
  
同“欱”。饮；吮吸。《玉篇·欠部》：“𣣹，𣣹啜。”《廣韻·盍韻》：“𣣹，大啜。”《集韻·盇韻》：“𣣹，大𠲿也。”《字彙·欠部》：“𣣹，啜也。”《正字通·欠部》：“𣣹，欱同。”

𣣺##𣣺  
  
shà　《集韻》所嫁切，去禡生。  
  
同“嗄”。声音嘶哑。《集韻·禡韻》：“嗄，聲變也。或从欠。”

𣣻##𣣻  
  
同“欿”。《集韻·感韻》：“𣣻，或作欿。”

𣣼##𣣼  
  
同“嗌”。《正字通·欠部》：“𣣼，同嗌。咽喉也。”

𣣽##𣣽  
  
同“欽”。《集韻·侵韻》：“欽，古作𣣽。”

𣣾##𣣾  
  
𣣾同“啞”。《字彙補·欠部》：“𣣾，與啞同。”

𣣿##𣣿  
  
tái　《玉篇》徒來切。  
  
〔欯𣣿〕喜。《玉篇·欠部》：“𣣿，欯𣣿，喜也。”

𣤀##𣤀  
  
同“歂”。《龍龕手鑑·欠部》：“𣤀，或作歂。”

𣤁##𣤁  
  
zhú　《集韻》朱欲切，入燭章。  
  
吹气。《集韻·燭韻》：“𣤁，吹氣也。”

𣤂##𣤂  
  
同“款”。《龍龕手鑑·欠部》：“𣤂”，同“款”。

𣤃##𣤃  
  
ǎi  
  
〔𣤃靄〕也作“欸乃”。船工号子声。\*宋\*\*惠洪\*《冷齋夜話》卷五：“𣤃靄，三老相呼聲也。”又卷二：“\*洪駒父\*曰：\*柳子厚\*詩曰：‘𣤃靄一聲山水緑。’𣤃，音奥。而世俗乃分欸乃為二字，誤矣。”

𣤆##𣤆  
  
𣤆古人名。《魏書·律曆志上》：“\*世祖\*平\*涼\*土，得\*趙𣤆\*修《玄始曆》，後謂為密，以代《景初（曆）》。”

𣤇##𣤇  
  
què　《廣韻》苦角切，入覺溪。  
  
同“塙”。《廣韻·覺韻》：“𣤇”，同“塙”。

𣤈##𣤈  
  
zé　《集韻》士革切，入麥崇。  
  
〔𣢛𣤈〕见“𣢛”。

𣤉##𣤉  
  
同“欿”。《集韻·𧟹韻》：“欿，或作𣤉。”

𣤊##𣤊  
  
lā　《集韻》落合切，入合來。  
  
〔𣤊歁〕不满。《玉篇·習部》：“𣤊，𣤊歁，不滿皃。”《龍龕手鑑·欠部》：“𣤊，𣤊歁，不滿也。”

𣤋##𣤋  
  
lòu　《廣韻》盧候切，去候來。  
  
〔𣤋㰯〕小儿凶恶。《廣韻·候韻》：“𣤋，𣤋㰯，小兒凶惡。”

𣤌##𣤌  
  
（一）chuài　《廣韻》楚夬切，去夬初。又《集韻》楚快切。  
  
（1）咬。《廣韻·夬韻》：“𣤌，齧也。”  
  
（2）同“嘬”。大口吞食。《集韻·夬韻》：“嘬，一舉盡臠也。或作𣤌。”  
  
（二）chǐ　《集韻》測紀切，上止初。  
  
同“𠭋”。啮；啃咬。《集韻·止韻》：“𠭋，齕也，或作𣤌。”  
  
（三）chuò　《集韻》姝悦切，入薛昌。  
  
同“歠”。饮。《集韻·𧀼韻》：“歠，《説文》：‘㱃也。’或作𣤌。”《字彙·欠部》：“𣤌，同歠。”

𣤍##𣤍  
  
同“𣣳”。《集韻·宵韻》：“𣣳，或作𣤍。”

𣤎##𣤎  
  
𣤎yǒu　《改併四聲篇海》引《奚韻》与糾切。  
  
言意。《改併四聲篇海·欠部》引《奚韻》：“𣤎，《説文》云：言意也。”按：《康熙字典·欠部》：“𣤎，即𣣸字之譌。”

𣤐##𣤐  
  
同“㰲”。《改併四聲篇海·欠部》引《川篇》：“𣤐，𣤐吹氣也。”《字彙補·欠部》：“𣤐，與㰲同。”

𣤑##𣤑  
  
同“歌”。《龍龕手鑑·欠部》：“𣤑，正作歌。”

𣤒##𣤒  
  
同“歌”。《龍龕手鑑·欠部》：“𣤒，正作歌。”

𣤕##𣤕  
  
同“歠”。《龍龕手鑑·欠部》：“歠”，“歠”的俗字。

𣤖##𣤖  
  
tì　《廣韻》他計切，去霽透。  
  
唾声。《廣韻·霽韻》：“𣤢，唾聲。”

𣤗##𣤗  
  
同“飲”。《楚辭·大招》：“清馨凍𣤗，不歠役只。”\*朱熹\*注：“𣤗，一作飲。”

𣤘##𣤘  
  
shī　《集韻》山宜切，平支生。  
  
呵喝声。《集韻·支韻》：“𣤘，喝聲。”《篇海類編·通用類·欠部》：“𣤘，呵喝聲也。”

𣤙##𣤙  
  
同“歊”。《集韻·宵韻》：“歊，或从喬。”\*明\*\*劉宗周\*《氣箴》：“裂眦指髮，或呼𣤙𣤙。”

𣤚##𣤚  
  
同“釂”。《集韻·笑韻》：“釂，《説文》：‘飲酒盡也。’或作𣤚。”

𣤜##𣤜  
  
同“☀（最）”。《改併四聲篇海·欠部》引《川篇》：“𣤜，古文☀字。”

𣤟##𣤟  
  
同“𣤺”。《龍龕手鑑·欠部》：“𣤟”，“𣤺”的俗字。

𣤠##𣤠  
  
同“噦”。《集韻·月韻》：“噦，《説文》：‘气啎也。’或从欠。”

𣤡##𣤡  
  
（一）xiào　《集韻》馨叫切，去嘯曉。  
  
悲意。《類篇·欠部》：“𣤡，悲意。”  
  
（二）yǒu　《集韻》乙六切，入屋影。  
  
同“𣢜”。忧愁。《集韻·屋韻》：“𣢜，愁皃。或从奥。”

𣤢##𣤢  
  
《説文》：“𣤢，且唾聲。一曰小笑。从欠，𣪠聲。”  
  
xì　《集韻》馨激切，入錫曉。錫部。  
  
（1）将唾声。《説文·欠部》：“𣤢，且唾聲。”\*王筠\*句讀：“且者，將也。《通俗文》‘利㗋曰罄欬’，正合此字之義。雖作聲以利喉，而唾與否固不定，故曰且也。”又繫傳校録：“將唾則嗽以出㗋中之痰，故有聲。其聲與欬相似。”《集韻·霽韻》：“𣤢，唾聲。”  
  
（2）小笑。《説文·欠部》：“𣤢，小笑。”\*徐灝\*注箋：“\*錢\*氏\*坫\*曰：‘今人謂小笑也，聲如肸。’”

𣤣##𣤣  
  
同“𣣳”。《字彙·欠部》：“𣣳，氣出貌。亦作𣤣。”

𣤥##𣤥  
  
“𣣲”的讹字。《改併四聲篇海·欠部》引《川篇》：“𣤥，虚業切，𣤥氣也。”《字彙補·欠部》：“𣤥，𣣲字之譌。”

𣤦##𣤦  
  
同“𤪎”。《廣韻·笑韻》：“𣤦，遺玉。”按：《説文·玉部》作“𤪎”。

𣤨##𣤨  
  
huò　《集韻》胡陌切，入陌匣。  
  
吐声。《玉篇·欠部》：“𣤨，吐聲。”《集韻·陌韻》：“𣤨，吐聲。”又吐气。《字彙·欠部》：“𣤨，吐氣。”

𣤩##𣤩  
  
chì　《廣韻》丑歷切，入錫徹。又丑力切。  
  
痛。《玉篇·欠部》：“𣤩，痛也。”《密菴和尚語録》卷一《讚大慧和尚》：“𣤩瞎頂門三隻眼，是非佛法一齊剗。”

𣤪##𣤪  
  
yì　《改併四聲篇海·欠部》引《龍龕手鑑》：“𣤪，音亦。”

𣤫##𣤫  
  
同“魗”。《詩·鄭風·遵大路》“無我魗兮”\*唐\*\*陸德明\*釋文：“魗，本亦作𣤫。”

𣤬##𣤬  
  
同“𧭪”。《集韻·麥韻》：“𧭪，聲也。或从欠。”

𣤯##𣤯  
  
shú　《改併四聲篇海·欠部》引《川篇》：“𣤯，音贖，又音樹。”

𣤰##𣤰  
  
yuè　《龍龕手鑑·欠部》：“𣤰，五角、許角二反。”

𣤲##𣤲  
  
同“諤”。正直的话。《正字通·欠部》：“𣤲，同諤。直言也。”

𣤳##𣤳  
  
xī　《改併四聲篇海》引《類篇》音西。  
  
吹气。《五侯鯖字海·欠部》：“𣤳，吹氣也。”

𣤴##𣤴  
  
xī　《廣韻》許羈切，平之曉。  
  
（1）口发声。《廣韻·支韻》：“𣤴，吹嚱，口聲。”  
  
（2）同“㱆”。相笑。《集韻·支韻》：“㱆，相笑也。或作𣤴。”

𣤵##𣤵  
  
yǐng　《廣韻》於郢切，上静影。  
  
怒气。《玉篇·欠部》：“𣤵，怒氣也。”《廣韻·静韻》：“𣤵，𣤵氣。”

𣤶##𣤶  
  
《説文》：“𣤶，歍𣤶也。从欠，鼀聲。噈，俗𣤶，从口，从就。”\*王筠\*句讀：“案：‘歍’下‘一曰口相就也’，‘噈’字从口、从就，似‘口相就’誠為‘歍𣤶’之訓義。”  
  
（一）zú　《廣韻》子六切，入屋精。又才六切。沃部。  
  
（1）〔歍𣤶〕口相就。《説文·欠部》：“𣤶，歍𣤶也。”\*徐鍇\*繫傳：“歍𣤶，臣\*鍇\*曰：口相就也。”\*朱駿聲\*通訓定聲：“俗从口从就聲。口與口相就為𣤶。”按：\*徐灝\*注箋：“\*錢\*氏\*坫\*曰：此當云歍𣤶，心有所惡若吐也。”  
  
（2）取气貌。《廣韻·屋韻》：“𣤶，取氣皃。”  
  
（二）zā　《廣韻》子答切，入合精。  
  
〔𣤶𣣴〕发声。《廣韻·合韻》：“𣤶，鼄𣣴，聲。”  
  
（三）zàn　《玉篇》俎敢切。  
  
切断的菖蒲根。《玉篇·欠部》：“𣤶，菖蒲葅也。”\*清\*\*顧炎武\*《日知録》卷四：“‘\*僖公\*三十年，王使\*周公閲\*來聘，饗有昌歜、白黑、形鹽’注曰：‘昌歜，昌蒲葅。’而《釋文》歜音在感反。《正義》曰：‘\*齊\*有\*邴歜\*，\*魯\*有\*公父歜\*，其音為觸。’《説文》：‘歜，盛氣怒也，从欠蜀聲。’此昌歜之音相傳在感反。不知與彼為同為異。今考\*顧氏\*《玉篇》有𣤶字，俎敢切，昌蒲葅也。然則傳之昌𣤶正合此字，而\*唐\*人誤作歜。”

𣤷##𣤷  
  
zā　《改併四聲篇海》引《川篇》音𠯗。  
  
鸣。《改併四聲篇海·欠部》引《川篇》：“𣤷，鳴也。”

𣤹##𣤹  
  
同“釂”。《説文·欠部》：“𣤹，盡酒也。从欠，樵聲。”\*段玉裁\*注：“此與《酉部》釂音義皆同。”《玉篇·欠部》：“𣤹，盡酒也。亦作釂。”

𣤺##𣤺  
  
zā　《龍龕手鑑》子答反。  
  
声。《龍龕手鑑·欠部》：“𣤺，𣤺𣣴，聲也。”《字彙補·欠部》：“𣤺，聲也。”按：《康熙字典·欠部》：“𣤺，按：此字當即𣤶字之譌。”

𣤻##𣤻  
  
同“色”。《字彙補·欠部》：“𣤻，《説文長箋》：與色同。”

𣤼##𣤼  
  
同“㱆”。《改併四聲篇海·欠部》引《類篇》：“𣤼，音虚。”《字彙補·欠部》：“𣤼，與㱆同。”

𣤿##𣤿  
  
同“㱎”。《集韻·魂韻》：“㱎，《説文》：‘昆干，不可知也。’或作𣤿。”  
  
𣤿同“㱎”。《改併四聲篇海·欠部》引《玉篇》：“𣤿，公温切。𣤿子，不可知也。”

𣥀##𣥀  
  
同“𣤁”。《集韻·燭韻》：“𣤁，吹氣也。或作𣥀。”

𣥁##𣥁  
  
²²𣥁  
  
同“歎”。《説文·欠部》：“歎，吟也。𣥁，籀文歎。不省。”

𬅢##𬅢  
  
同“㰰”。《龍龕手鑑·欠部》：“𬅢，呼洽反。氣逆也。”

𬅫##𬅫  
  
“歕”的类推简化字。

𬅱##𬅱  
  
同“播”。\*唐\*\*玄應\*《一切經音義》卷七：“播殖，（播）又作𬅱。”